去到南京高校同埋邊間大學入面嘅一座得意嘅文化。不過時間一日一日噉過，有啲批次嘅學生仔就離開咗學校而踏入社會嘅同時，呢個節日都開始入到社會入面，而且成年嘅單身男女重越嚟越多噉，加上集體活動同埋網路媒體猛咁將呢個節日宣傳落去，結果，「光棍節」就開始流行喇。


和珅，姓鈕祜祿，字致齋，原名善保，自稱嘉樂堂、十笏園、綠野亭主人，隸屬滿洲正紅旗，係大清一個貪官，係清高宗乾隆帝晚年一位寵臣，做到文華殿大學士同軍機大臣。佢係18世紀世界首富，連歐洲嘅羅富齊都唔夠佢多錢。


佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進親中派團體發起嘅聯署，要求就基本法23條立法，聯署內容又以黑暴攬炒形容香港反送中運動示威者嘅行為。


張敬軒話佢呢排聽Delta T、JNY、MADBOII嘅歌，令佢鐘意返R&B嘅歌，先有呢隻歌出嚟。MV作品嘅導演係Sheng Wong。喺呢隻歌嘅MV開拍前10日，導演先叫張敬軒去操肌，喺MV作品入面仲有濕身透視。


香港裔美國人，又叫港裔美國人、美籍香港人、在美港人等，係指持有美國國籍而又係 1) 依家或者曾經擁有香港居留權嘅香港永久居民 2) 祖籍香港或者父母為香港永久居民，或者係 3) 認同自己係香港人，無論有冇香港身份。


按照美國之《香港關係法》，香港人係獨立於中國、澳門及臺灣之外嘅族群。至2019年，香港永久居民歸化為美國公民後，其公民歸化證明上注明當事人嘅前國籍為「香港」。有219,231名美國人出世於香港，呢一個數字唔包含喺香港以外地方出世嘅香港移民，亦唔包括移民喺美國出世嘅後代。


自從香港成為咗英國嘅殖民地後，好多廣東移民去香港生活，跟住賺得足夠嘅資本之後在移民去西方國家，特別係北美洲。1984年，中英聯合聲明嘅簽署確定咗香港未来將會成為中華人民共和國嘅一個特别行政區。但係，好多香港人出於對中國共產黨政權嘅嚴重不信任同埋恐懼，特别係1989年六四事件中共鎮壓民運之後加劇咗呢種嘅不安，所以通通都盡可能移民去英語國家。


1997年香港主權移交中國以來，一啲港裔美國人迴流香港，並繼續喺香港生活。香港美國商會係美國喺海外最大規模嘅商會， 包括咗好多美籍港人。按照美國法律，歸化為美國國籍後嘅香港永久居民可以喺海外使用香港護照，為香港政府工作或者係參與香港選舉，唔會自動喪失美國公民嘅權益，但係必須向美國政府申報所得嘅稅。


1980至90年代，一大批擁有高技能嘅香港移民定居於洛杉磯嘅聖蓋博谷同埋三藩市灣區，佢哋當中嘅很多人受喺矽谷嘅高科技公司僱用。好多喺三藩市灣區返工嘅香港移民都住喺近郊，例如伯靈格姆、南三藩市、聖馬刁，而亦有唔少住喺三藩市嘅列文治區同日落區。


根據2012年嘅統計，總共有219,231名港裔美國人，其中有96,281人定居於加利福尼亞州，39,523定居於紐約州。喺波士頓灣區，特别係昆西亦有唔少港裔美國人居住。同時，除咗香港以外，港籍美國人主要出世嘅地方係美國或者廣東省。


「夾白」嘅南寧普通話有啲詞嚟自白話，所以啲詞就要用粵語漢字寫出。但係其實呢，好多人都鍾意用普通話中讀音相同嘅字替代粵語漢字。比如話「痴屄/屄」，好多人會根據佢喺南普中嘅讀音qīhēi寫成「七嘿」、「七黑」、「7嘿」或者「7黑」。


南寧人好多都認為講普通話好文明噃，所以喺市區已經好難聽到三種本地話囉。好多人，雖然明知人哋同自己講同一種話，都會用南寧普通話同人哋交流。南寧市啲八零後都重有好多識講母語，但係啲九零後淨識南寧普通話。好多南寧居民都唔願意教仔學母語。


南寧人認為自己講嘅係普通話，只不過係唔正。但因為南寧普通話嘅發音、詞彙、語法實在係太過於地方化，啲外地人士經常以為南寧普通話係南寧本地語言，有啲外省人士重認為係廣西方言。廣西同廣東其他地方嘅人大多數瞭解南寧，普通話水平比較好嘅人就戲稱南寧普通話為「南寧版普通話」。


高陞戲院又寫高陞戲園，係香港一戲院，演大戲爲主，盛極一時。院介乎上環同西環之間西營盤，皇后大道西一百一十七號，雀仔橋對面，對住國家醫院，今已拆。戲院喺十九世紀七十年代建成，樓高兩層，戲臺在前，地下長板位，坐長板櫈，二樓正中女席。


香港女作家深雪喺1991年《Yes!鬼世界》雜誌發表嘅第一個短篇小說《雞人》，俾網友「一字不差」將佢嘅恐怖小說放上網，然後發酵成繪影繪聲嘅都市傳說，被網友評為「十大香港都市傳說」，2013年9月24號深雪喺佢嘅網站澄清《高陞戲院的雞人》故事純屬虛構，唯一真實嘅係高陞戲院的確存在。


郭亞倫喺南非爹濱出世，後來去咗德班西城男子高中讀書並且開始打球。1992年，郭亞倫入選南非國家青年足球隊，重做埋隊長。1993年，郭亞倫同南非甲組足球聯賽嘅Resevoir Hills簽約，正式開始職業生涯。


1995年，郭亞倫離開南非，同德國高級足球聯賽嘅普魯士古勒菲簽約，之後就喺德國打咗一段時間球，並且先後效力過華騰沙伊德09同埋于亞丁根。1996年，郭亞倫去到加拿大卑詩省西門菲沙大學求學，同時為大學男子足球隊出賽。


掛靴之後，郭亞倫去到美國全美大學體育協會乙組嘅中西州立大學攻讀碩士學位，同時擔任大學男子足球隊嘅助理教練。佢擔任助理教練嘅第一年就帶領中西州立大學打入全國總決賽八強。之後佢又繼續做咗兩年助理教練，球隊嘅成績分別係12勝6負同13勝3負2和。


郭亞倫喺卑卡大學做咗兩年主教練，球隊成績分別係9勝9負同13勝7負。2007年，郭亞倫帶領卑卡大學殺入全國高校校際體育協會第五大區半決賽。之後，西門菲沙大學由於男子足球隊主教練辭職而邀請郭亞倫接任主教練，郭亞倫於是返咗去加拿大。


郭亞倫接任西門菲沙大學主教練之後，先係喺2008同2009年獲得獨立院校賽區年度最佳教練獎，然後又從2010年開始，連續3年獲得大西北賽區年度最佳教練獎。2010年，西門菲沙大學男子足球隊喺加入全美大學體育協會乙組嘅第一年，就爆冷提前一輪奪得大西北賽區冠軍，之後又連續兩年提前奪得賽區冠軍。


2011年9月，西門菲沙大學男子足球隊成為第一支登上全聯盟人氣排名前25嘅非美國球隊，同年10更加成為第一支全聯盟人氣排名第一嘅非美國球隊。2012年，西門菲沙大學男子足球隊成為第一支殺入全國半決賽嘅非美國球隊，雖然喺四強賽止咗步，但係就連《紐約時報》都大篇幅咁報導咗西門菲沙大學嘅決賽歷程。


楓橋經驗係上世紀60年代初，浙江省寧波專區諸暨縣楓橋區發起既一種群眾鬥群眾既政治運動。「楓橋經驗」係通過「發動群眾、對階級敵人加強專政」既社會治理經驗。呢個社會治理經驗喺1963年得到中共領導人毛澤東既批示、學習、推廣，而喺大陸既其他地方推行。


「楓橋經驗」係依靠群眾在地監督改造「階級敵人」既經驗。中央宣傳係對「階級敵人」採取「一個不殺，大部不捉」既方針，但係實際唔係咁，只係將具體執行既操作下放俾地方官員，實際係用「定指標」既方法，實行「關一批」、「判一批」、「殺一批」既實際操作。


996工作制，係指一種喺中國常見，朝早9點開工，夜晚9點放工，每週工作6日嘅工作時間制度，有時亦被用嚟指一啲資方要求勞方延長工時，但係就唔肯畀加班費嘅工作制度。呢個字眼最初係因為喺中國工作嘅資訊科技界員工交流而產生。


甄沾記始創人甄倫立喺1915年開始，喺香港以獨特方法製作椰子糖同椰子雪糕，初時喺街邊叫賣，逐漸大受歡迎，啲人都稱呼佢「亞沾」。之後就以「甄沾記」呢個名，喺港粵開設店舖售賣佢嘅出品，行銷南中國、東南亞同歐美有華人社區嘅城市。


下面嘅名將被用喺2018年喺東北太平洋形成而又被命名嘅風暴。如果有名退役嘅話，將由世界氣象組織喺2019年春天宣布。喺爾個名單中未退役嘅名將喺2024年嘅風季中再次使用。黑色體字表示今年已經用過，黑色粗體名表示個風暴活躍緊，未用嘅名就以灰色字體表示，橙色表示下一個會用嘅名。


香港嘅中資銀行，本來係喺中國銀行概念領導之下各自為政，有「中銀十三行」之稱。1998年4月14號交通銀行香港分行脫離中銀集團。1999年，中銀集團開始重組銀行業務，準備公開配股上市。除咗集友銀行之外其他行嘅所有小股東嘅股份，都俾中國銀行買晒。


梁小慧贏咗「慈善靈魂舞后」，俾電影公司睇中，打算請佢同大明星何俊民合演歌舞片，可惜俊民拒拍。小慧得到好朋友肥肥同俊民助手高義牛幫助，成功遊說民接拍電影。俊民表妹錢利利妒忌小慧，夾埋富商張彼得迷魂小慧，重得登俾俊民睇到彼得同小慧親熱，等俊民誤會而拒絕同小慧合作。


前身係1946年由國民黨廣州機關要員刁景鄂投資，由興寧人經營嘅寧昌飯店，最初個名係雲來閣，開喺城隍廟前。飯店主打客家風味嘅家庭菜式，好似東江鹽焗雞、東江釀豆腐呢啲，以主料突出，風味濃郁，獨具特色而小有名氣。


飯店經多次擴建裝修，喺8、90年代有成3層樓面、500幾個座位。當時出品出名嘅有東江炸肉卷、八寶窩全鴨、東江鹽雞、脆皮蔥油魚呢啲。飯店嘅鹽焗雞喺1992年全國商業部食品評比中，試過榮獲金鼎獎，東江飯店亦被評為省級先進企業。


維妮，原名韋娜，係中國大陸女演員同模特兒，新疆烏魯木齊人，維吾爾族，亦有俄羅斯人血統，中國傳媒大學表演系畢業。佢喺5歲已經做過新疆節目主持，讀大學期間開始做模特兒，2006年開始參演影視作品，拍過唔少電影同電視劇。


龐蝶·菈磯廊娜係東泰國北柳府人。佢喺洛杉磯長大，十幾歲時人好靚，重識講流利嘅泰語。回國參選泰國小姐得到冠軍，出中華民國台北角逐環球小姐。但係過程唔係幾順利，佢響預選賽、晚裝同埋泳裝比賽之後僅僅排第四，好彩人夠機智，答問題答得好，加上其他小姐臨場緊張出錯，佢反而超前摞到冠軍，嗰年亞軍係韓國環姐張允鈞。


李建成，字毘沙門，中國唐朝高祖李淵大仔。隴西成紀人。原本係皇太子，後來二細佬李世民發動玄武門之變，李建成俾箭射死。之後李建成尐仔女全部俾李世民殺死嗮，冇咗後患，兩父子都踢出皇室。後來李世民做咗唐太宗，追封李建成做息隱王，當佢親王噉葬，後來又追封做隱太子。


秦王李世民功績卓越，太子李建成驚李世民會搶走皇位。為咗削弱嚟自李世民嘅威脅，李建成做咗種種應對，李建成同李元吉一齊，暗算李世民最重要嘅謀士房玄齡同杜如晦，將佢哋革扯，而後又派人殺死李世民嘅重要將領尉遲恭，失敗後又詆毀尉遲恭，尉遲恭經李世民求情先唔使死。


為咗削弱李世民嘅力量，當突厥人喺公元626年頭入侵邊境嗰陣，李建成同李元吉去抵抗突厥人，想趁機攞走李世民幕府嘅勁揪將領同士兵，李建成同李元吉重金賄賂李世民手下嘅關鍵人物，希望佢哋倒戈相向。李世民反擊，收買玄武門嘅禁軍將領常何去做自己友。


武德九年六月三日，李世民向老豆李淵篤李建成、李元吉同尹德妃、張婕妤背脊，話佢哋通姦偷情，淫亂後宮。李淵即刻對四人私通亂倫做個調查。第二日一早，張婕妤將李世民對佢哋嘅控告通知李建成同李元吉，佢哋決定唔去朝廷而擅自去見皇帝，講道理，之後騎馬去太極宮，想為自己辯護，結果喺玄武門遇到李世民嘅埋伏，李建成俾李世民射殺，李元吉亦都俾尉遲恭射死，史稱玄武門之變。


李世民之後攞住大權執政，李淵落柯打畀李世民管國事。李世民殺死嗮李建成同李元吉嘅仔，重喺宗籍度刪咗佢哋個名，趕盡殺絕。李世民做咗唐太宗之後，恢復李建成喺宗籍嘅名，追封佢做息王，謚號隱，後來恢復太子身份，嗌隱太子。


陸地污染係由大量垃圾堆積而成嘅一種污染，垃圾主要係由家居、辦公室、工廠、建築地盤等地方產生嘅。呢啲垃圾除咗含有可自然分解嘅有機物之外，重有各種化學物質、難分解有機物、重金屬有害物質等。當啲垃圾堆埋晒一齊，可能會發出惡臭味，而且亦會滋生蚊蟲，重會影響附近嘅生態環境。


深圳地鐵3號綫係深圳地鐵一條營運緊嘅鐵路綫，由雙龍站到福保站，全長41.7公里，有30個車站。雙龍至草埔段喺2010年12月28號開通，草埔至益田段喺2011年6月28號開通，益田至福保段喺2020年10月28號開通。


油魚係好似棘鱗蛇鯖同異鱗蛇鯖呢啲含有大量叫「蠟酯」嘅油脂嘅帶鰆科魚，響世界各熱帶同溫帶海洋都搵到。油魚有好多唔同稱呼，譬如「圓雪」、「仿雪魚」、「白玉豚」、「牛油魚」，而香港政府就建議統一叫「蠟油魚」。


油魚嘅蠟酯雖然冇毒，但人體好難消化。食咗油魚之後，啲油會喺條直腸堆積，大約半粒鐘之後突然會開始肚痾，屙出嘅屎夾埋一大堆橙黃色、好難聞嘅油，一般痾足兩日先會好返。所以，好多國家都禁售或者唔建議國民食油魚，但係有無良商人會用油魚扮貴好多嘅鱈魚去賣。


竹書房，日本出版社，總部喺東京，一九七二年十月創立。佢本業做雜誌社，定期出版種種雜誌，而至初一本，叫月刊近代麻雀。之後亦開始出版漫畫，至初一本，麻雀漫畫専門誌。現今出版樣樣都有，有寫真集，有小説、有官能小説、電影、卡通片等等。


喺佢漫長嘅事業生涯裏面，由一個1920年代柏林嘅歌手、唱女同埋女演員開始，到1930年代嘅荷里活影星，1940年代嘅第二次世界大戰娛樂家，到最後1950年代到1970年代嘅國際舞台戲演奏家，德烈奇不斷重新演繹自己，終於成為咗20世紀娛樂界嘅重要人物之一。


1936年納粹德國宣傳部長約瑟夫·戈培爾請佢返番德國，並保證除咗高人工之外，重畀佢改劇本同揀同事嘅自由，但佢飛咗。佢留左同美國演員希治閣、恩斯特·劉別謙、奧遜威爾斯同比利·懷德合作電影。1937年嘅奧地利短暫之行之後，佢開始咗常年嘅旅途。


蔡天鳳命案喺香港發生，當地28歲女摩度蔡天鳳於2023年2月21號或稍後被謀殺，疑兇係渠嘅前夫鄺港智及其老頭傍大佬，鄺港智老母及三個識得渠等之一嘅人涉嫌喺爾單案之中擔當輔助角色。譚方駿當時係蔡天鳳嘅哎吔老公。


2023年2月21號，蔡天鳳離開加多利山屋企，坐鄺港傑揸嘅車，打算去白石角科學園接渠同鄺港智生嗰個女放學，之後喺科進路開始失蹤，其親友於是報警，差人於24號凌晨拘捕鄺港傑、鄺球傍李瑞香，懷疑佢哋合謀殺死蔡天鳳，到同日下晝喺大埔區大美督龍尾村一間村屋入面搵到蔡天鳳嘅部份屍體殘肢。


而同為殺人疑犯嘅鄺港智由於下落未明，被警方通緝，到25號下晝，渠喺東涌等緊大飛準備走佬嗰陣畀警方捕獲。又到26號下畫，警方喺尖沙咀街頭拘捕47歲嘅伍志榮，即係鄺球嘅情婦，懷疑佢協助窩藏鄺港智。之後到3月2日，警方喺上環再拘捕一個鄺港智嘅朋友，41歲嘅林舜，渠涉嫌收取三十萬元，協助鄺港智經水路由香港偷渡去澳門。


故事係由楊天成原著改編。電影講述羅雲濤回港奔喪，點知遺囑聲明要雲濤繼承父業，打理工廠，無經驗嘅雲濤喺徬徨之際遇見世故兼計仔多多嘅舊同學金振聲，振聲出計幫手解決各種難題。唔止喺工事上獻計，連雲濤遇見心儀嘅女教師柳凌姿，好友振聲都即時教路。


敦頭銜喺古代用嚟稱呼王族，由男性世襲，現代就由馬來西亞最高元首頒畀對國家建設有卓越貢獻者，如馬來西亞第四同第七任首相敦馬哈迪、馬華公會第六任總會長敦林良實。凡係獲頒護國瑪哈拉惹勳章或者效忠瑪哈拉惹勳章嘅都可以用敦嘅頭銜。


丹斯里係繼敦之後第二高封銜，同拿督斯里榮譽級別相等，截至2015年12月1號，全國有1,020人擁有呢一個名銜，加上2016年52名、2017年51名受封嘅丹斯里，初步估計有1,123人曾經獲頒呢個銜。


拿督斯里係馬來西亞州封銜中最高封銜，呢一個封銜比拿督高級，同聯邦封銜中嘅丹斯里榮譽級別相等。喺馬來西亞擁有拿督斯裏頭銜者，地位崇高、尊貴。例如第四任馬來西亞首相馬哈迪封號都係拿督斯里，2003年10月31號離任後先畀王室封銜敦。


拿督係馬來西亞一種封銜，比太平局紳頭銜高級。冊封嘅標準係對國家有傑出貢獻，受封儀式都係喺王宮進行。通常喺馬來西亞有拿督榮銜人士都會受到尊敬。拿督封銜有三等級別，Peringkat Pertama 為高級拿督、Peringkat Kedua 為二級拿督。


《血傘》係一套一度由香港激進親中共派政黨正義聯盟黨有份參與計劃，原定由銀河星娛樂製作有限公司同埋Good Show TV製作，但之後冇咗消息嘅愛國電影。本來嘅計劃入面，電影嘅故仔係講雨傘革命成功推翻香港政府，之後嘅十年，香港會變成點嘅故事，希望港人反思香港嘅命運。


喺發佈記者會嘅通告入面，負責製作嘅銀河星娛樂製作形容『香港泛民歪理當道，本土暴力橫行，已經嚴重打擊了香港法治和經濟發展』。而去到喺2016年5月12號發佈記者會上面，愛港之聲、和平論壇、珍惜群組、同心護港、香港政研會、保衛香港運動等激進親中共派都有派代表出席。


去到同年10月，蔡克健同埋Good Show TV仍然喺Facebook出帖招募演員，包括男女主角同臨時演員，又聲稱部戲會喺12月完工，預計拍20日。Good Show TV嘅代表喺2016年10月接受立場新聞訪問嘅時候就話，劇中會重現「喜記橋底辣蟹」少東主阻止佔領者示威、佔領者被「胸襲」、警察亂打人嘅場面同埋「六八九先生嘅衰嘢」。


闖關東係清代到民國時華北漢人湧入東北嘅移民潮，同落南洋、走西口合為清代中國三大移民潮，呢場移民潮大約持續咗100年，到日本戰敗前，移民數超過兩千萬，移民源地主要係山西、河北、山東、河南，其中山東、河北人最多，最終遼東以北由滿洲演變爲漢文化區。


「關」係指山海關，「關東」即山海關之東，亦即而家嘅中國東北地區，又叫關外，相比長城以南開發得遲。呢個「關」之所以要「闖」，在於從清初開始，朝廷封禁東北，漢人唔準私自進入，所以講「闖關」，同時，因為封禁，東北直程係未開發，啲人去到嗰度係唔知會遇到咩事，所以又有「闖蕩關東」嘅含義。


第一個入關嘅滿洲皇帝係順治，嗰時中原局勢動盪，而南方有明朝勢力要反清復明。北京嘅滿清政權有咩行差踏錯，就可能冧檔，所以佢哋點都要有笪可以退守嘅餘地，即係滿洲。同時滿族喺努爾哈赤之下喺滿洲興起，話滿洲係佢哋嘅「龍興之地」，所以無論係風水，定係軍事戰略，滿洲對滿清係好緊要。


於是順治落令，拍住遼東明長城，挖咗條柳條邊，分隔滿洲同中原。柳條邊係挖出條渠，用挖出嘅泥做堤防，堤上種柳樹編成一排。佢東起遼寧鳳城，西到山海關，駐兵把守，關內人想過要有官府嘅「印票」，呢種印票無乜事唔會發。


到康乾盛世時，滿洲皇帝龍椅坐正，不過重係要封禁滿洲，意在保住滿洲風俗，防止旗人漢化。喺滿洲人睇落，滿洲始終係風水重地，出於保存民族文化、教育，佢哋禁止開田採伐，要保留大量荒野來保持八旗騎射圍獵嘅習俗，於是東北有大笪嘅無人區，開發程度極低。


康熙時實行攤丁入畝，取消人頭稅，放鬆咗人口管制，中國人口劇增。百年之內，人口就多出成倍，中國顯得人多地少，而中原尤其嚴重。19世紀時，黃河水患、中原旱災多多，啲人生存艱難。呢陣時，滿洲有大笪地閒置，重係地力好好嘅黑土，走投無路，啲人就唔理禁令，於是中原農民走去闖關東。


同時呢班移民形成咗新嘅文化──東北文化，因為東北自身嘅歷史，佢哋形成咗自我嘅族群認同，移民講嘅北方話同滿文、日文、俄文融合，形成咗東北官話，其中開發得比較早嘅遼瀋地方當地口音比較重，越北就越接近普通話。


早期喺16世紀中葉話佢有鎮靜效果嘅藥用用途，結果喺1572年發佈嘅《煙草指南》一書後，而開始興起用煙草整煙同鼓勵人食煙。初期冇人知佢嘅危害，直到17世紀初開始有人話佢嘅危害性。1642年，烏爾班八世被裁決後，煙民俾教會睇成罪人而踢出教會。


一八九八年，英國由大清手上租到新界。無耐英軍入大埔，以作新界治所。同時亦開路。首先係開九龍到上水嘅大埔公路。當中大埔一段，就係家下廣福道，當中包括過林村河嘅廣福橋。由於太和市發展得好，慢慢擴大。一九八九年之後以廣福橋個名，改叫廣福道。


QuakeC 係 id Software 嘅 John Carmack 喺 1996 年開發嘅一種編譯語言，用喺對電腦遊戲 Quake 嘅部分寫程式。用咗 QuakeC 嘅話，程式編寫員可以通過添加武器、更改遊戲邏輯同埋物理仲有編寫複雜嘅場景嚟修改 Quake。


到徂2023年3月中旬，情況突變，上述嘅前者傍中者差毋多一齊變得近乎停頓，留低無數謎團，引起徂大眾嘅諸多猜測。不過毋喺中共管轄範圍嘅小型粵語傳媒、小型普通話傳媒傍大型國語傳媒，繼續耐毋耐拎到尐新嘅發現出來。


喺相當多漢語族語言中，脣音三等字嘅一部份轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱微母。同幫、滂、並三母比較，明母輕脣化嘅字比較少，例如北京音系中東韻三等、鍾韻同尤韻字，喺幫、滂、並母讀輕脣，而明母爲重脣。


《金枝慾孽貳》，係香港電視廣播有限公司製作嘅清裝宮廷電視劇，《金枝慾孽》續集，由鄧萃雯、蔡少芬、伍詠薇、陳豪、黃德斌同關禮傑領銜主演，監製戚其義。呢套劇同上輯一樣用嘉慶帝後宮嘅鬥爭做主題，但故事完全唔同。


2023年5月，鄭雋熹開設YouTube頻道《阿熹百科》，上載9段影片分享加密貨幣同埋NFT投資攻略。同年8月2號，鄭雋熹同藝人女朋友林穎彤等6人喺雅麗氏何妙齡那打素醫院因爲「公眾地方內擾亂秩序行爲」被捕。


喺9月20號，亦即係軍事行動嘅第二日，俄羅斯喺納卡嘅維和部隊進行咗調解，雙方達成咗停火協議，而呢個對唔少人嚟説等同阿爾察赫投降。之後嗰日，雙方嘅代表喺埃里溫舉行咗一次會議，亦同時計劃咗未來嘅會議。不過，跟據阿爾察赫當地嘅居民報告，阿塞拜疆即使參加咗會議，仍然無視停火協議，繼續進攻。


喺戰爭開始咗之後冇耐，當地嘅亞美尼亞人已經知道阿爾察赫勝算唔高，加上嚟自阿塞拜疆嘅種族滅絕威脅，紛紛都逃離去亞美尼亞，造成咗2023年納卡難民潮。人權組織同種族滅絕預防專家發出咗多次警報，指出當地嘅亞美尼亞人面臨住種族清洗同種族滅絕嘅風險，或者甚至已經承受緊呢啲侵害。


國際刑事法院第一任檢察官 Luis Ocampo 警告話，亞美尼亞大屠殺有機會再一次歷史重演，佢同時批評國際社會對阿塞拜疆嘅行動坐視不理，其實係鼓勵緊佢哋嘅做法，令佢哋覺得自己嘅行爲唔會帶嚟嚴重嘅後果同代價。


Ballon，用漢字嘅話可以大致譯做「輕快優雅」，係形容芭蕾舞舞姿嘅一個詞語。一個跳舞嗰陣展示出 ballon 嘅芭蕾舞蹈員步法會好輕盈，望落好似完全唔使用力就跳得起、離地嗰時望落會好似飄緊，而落力嗰時感覺會好似冇重量嘅噉。


秋英，草一種，偏好溫帶氣候。佢啲花多式多樣，原生色以紅白桃三種為主，單瓣種八瓣整齊。花靚，廣為種植，種出好多變種。佢唔使點打理，生到成地都係，粗生到變成野草，世界大多數地方，都睇成入侵物種。生物分類歸入菊科秋英屬，拉丁學名Cosmos bipinnatus，cosmos出自希臘文，描述啲花整齊有序。


日本喺東亞而言，算早引入大種特種。十八世紀西班牙馬德里植物園，送畀日本，連帶cosmos日文對譯コスモス，約莫明治二十年左近。因而流行唐名都由日本來。實情秋英個名，正正借日文秋櫻字，櫻英諧音而來。日本人叫秋櫻，皆因佢似櫻花，而秋日盛放。


而更常見名叫大波斯菊，一樣日文引入。有人慳個大字，叫波斯菊。大明時寫三才圖會，都有波斯菊，但完全唔同品種。原生地睇，波斯亦唔啦更。大春車菊都由日文來，日本視為正式名稱，當然亦有人省成大春菊。實情秋英花期秋冬到初春。


喺咁多方言當中，皮打比方言最多人講，大多數廉布人都聽得明呢種方言。不過生產、控制知識嘅學者主要來自班他里方言嘅人，所以班他里話有成爲標準語嘅趨勢。就好似班他里嘅廉布人喺中央政治、行政上佔據優勢噉，佢哋試住令佢哋嘅方言成爲標準嘅廉布文方音。


廉布、絨巴、尼婆羅係喜馬拉雅中部僅有嘅三種有自己文字嘅漢藏語種。廉布字母，或者叫師利章嘉字母，係18世紀早期發展嘅，當時正值佛教喺錫金擴張，而廉布彎仲係屬錫金。廉布字母嘅創製大概同絨巴字母創製同期，大約喺錫金第三任國王在位時期。


自18世紀末葉以來，尼泊爾嘅廉布文用得好少。因爲佢哋社羣嘅文化特徵畀啲統治精英認爲係對國家統一嘅威脅。佢哋禁咗廉布文，唔準啲人寫佢哋嘅文字。雖然無具體嘅法律，但加德滿都方面根據所謂嘅安全法落指示去禁廉布文。


廉布文有獨自嘅文字，佢嘅字母同藏文、錫金文字母類似。因爲尼泊爾禁止咗廉布文嘅教學，所以喺尼泊爾，大部分廉布人嘅母語書寫水平低過佢哋嘅尼泊爾文水平。雖然好多書被迫用天城字或者羅馬字來寫廉布文，但而家廉布字母已經電腦化咗，所以能夠用呢種字來出版文章。


2015年5月，曾子晴喺樹仁大學新聞與傳播學系畢業後，就投身亞視新聞及公共事務部，並曾經主持新聞節目《理財博客》，喺亞視結束免費電視廣播後加入咗財經雜誌《炒股幫》，又曾經參與ViuTV節目《No Money No Talk》。


2022年，曾子晴受南韓品牌賓格瑞邀請，宣傳朱古力甜筒，佢將5秒嘅影片到社交網站Instagram，但影片入面，就俾貓隻進食對貓可致命嘅朱古力，佢仲寫上 「朱古力同雪糕，對貓也是毒藥，但我的貓真的非常喜歡吃。


」 ，惹來愛護動物組織同網民嘅批評。品牌之後表示唔知情，宣佈停止合作，又話唔容許有無辜小動物受到傷害。之後有媒體翻查佢嘅Facebook，話佢已經唔係第一次，喺2021年7月尾嗰陣，佢亦曾經上載一張餵貓吃「鐵觀音奶蓋珍珠雪條」嘅相片。


喺香港反送中運動期間，有香港設計師設計咗一款印有「我係香港人」字眼嘅T恤，以成本價50元供同路人訂購，但曾子晴其後被發現，抬高價格以100元轉手出售。曾更被踢爆本身立場親建制，但就扮本土派賣T恤，食兩家茶禮，俾網民批評「吃人血饅頭」。


喺2020年5月，包括前兩名前特首董建華及梁振英在嘅多名重量級親北京派人士牽頭成立「香港再出發大聯盟」，曾子晴亦在其中，佢又喺網上話自己「做正確的事問心無愧」，榮幸同李嘉誠共事，但迅即被網民翻舊帳，指她曾喺反修例示威初期以高價賣「我係香港人」T恤，又曾參加2019年6月16號嘅反修例遊行，有網民質疑曾子晴現時加入建制聯盟是「假黃絲」，想討好兩邊立場嘅人。


歌詞提到有人發表言論話習近平外形似小熊維尼，而結果小熊維尼喺中國大陸遭到封鎖，另外提到中美貿易戰，中國、美國同歐洲之間嘅關係，對中國人權法治嘅諷刺，迪士尼對呢件事嘅自我政治審查，同埋華為副董事長孟晚舟因為犯法而連累中國其他商家。


沙梨頭水上街市重建工程由中土集團澳門公司中標，項目計畫將原來兩層嘅水上街市大樓拆除，重建一座多用途市政綜合大樓。目前業主已完成原街市大樓嘅拆除工作，重建嘅街市總建築面積係二萬二千七百二十七點零八平方米左右，總層數係十三層。


由於建築物大部分響海面，所以基礎樁同地面層板下結構施工都係屬於海上作業。呢嗰項目合同總價係二億一千八百幾萬葡幣，合同總工期係六百二十四日。項目起好之後嘅地面層、一樓同二樓係街市空間，售買魚類、肉類同熟食之類，一樓亦預咗位將來連接行人天橋又或者輕軌，三到七樓係公共停車場，加埋設有一百零三個電單車位同一百三十六個輕型汽車車位，九到十二樓係社區活動中心。


2015年8月26號，舉行沙梨頭水上街市重建工程動土儀式，由民署管理委員會主席黃有力主持動工儀式，黃有力話沙梨頭街市已經用咗三十幾年，民署相信透過重建嘅綜合大樓，更有利商販營商條件，亦可以為區內居民提供更理想嘅飲食、購物同消閒場所，提升區內居民嘅生活質素。


無論係喺有限維定係無限維空間入面，正交基嘅概念都係好重要嘅。喺無限維希爾伯特空間當中，正交基唔再係Hamel基，亦即係話唔係每個元素都可以寫得成有限個基中元素嘅線性組合。所以喺無限維空間入面，正交基應該更加嚴格咁定義為由線性無關而且兩兩正交嘅元素組成、張成嘅空間係原空間嘅一個稠密子空間嘅集合。


七仙羽細細個就已經拜師學風水命理，師承七星派同茅山派，「七仙羽」呢個名都係佢師父用扶乩幫佢改嘅，除咗中國玄學之外，佢亦有學西方玄學，之後信埋佛教。佢之後出過運程書，亦幫過一啲報章雜誌寫風水命理專欄。佢亦有中醫同自然療法醫師嘅資格。


林慧君喺香港出世，自細一家五口一齊住中環半山區。佢小學讀聖保羅男女中學附屬小學，中學讀香港國際學校。大學讀美國紐約市 Pace University，主修市場營銷同工商管理，輔修傳播。大學畢業後，佢做過一間美國金融科技公司嘅營銷主管。


《叛國追凶》係一部2015年嘅懸疑驚悚電影，由Daniel Espinosa執導，改編Tom Rob Smith嘅2008年英文同名小說《Child 44》。主演係Tom Hardy、加利奧文、露美慧柏絲、祖爾堅納文。


而家 「硬膠」大多數喺香港嘅網絡社區入面出現。由於大部分討論區都唔畀講粗口，有啲網民就將「戇鳩」諧音咗，變成「硬膠」，但都有機會俾管理員查到。網民就將呢啲古怪嘅發言同都話講冇根據、有違反道理原則嘅會員話成係「硬膠」。


硬膠嘅風氣最先出現喺高登討論區。嗰時嘅高登管理員係「DrJim」，但喺管理權轉咗畀「Fevaworks」之後，硬膠文化反而重多咗。有好多高登用語都係俾「硬膠文化」影響咗，甚至重將硬膠變成張小丑嘅相都有。


朱友珪係朱溫個仔。912年朱友珪殺咗朱溫之後自己做皇帝。913年開始用鳳曆年號。因為朱友珪殺咗朱溫篡位，有好多人唔妥佢，朱友貞夾埋其他人密謀政變，913年二月，袁象先等人帶兵攻入皇宮，朱友珪走投無路之下叫人殺咗自己。


Amber響美國加州洛杉磯出世，老豆阿媽都係台灣台南人，有個家姐，2010年響美國一間高中畢業。2007年佢參加節目S.M. Global Audition畀SM娛樂揀中，去到韓國做咗年半嘅練習生，響2009年9月以f成員身份出道。


2010年有段時間因腳傷而暫停活動一個月。由2012年開始嘗試自己作歌，為f嘅專輯作過多首歌，包括《Electric Shock》嘅Beautiful Stranger、《Pink Tape》嘅Goodbye Summer同埋《Red Light》嘅Summer Lover。


2015年1月拍《真正的男人》女兵特輯第二季，佢以外國人身份適應韓國軍隊生活，令佢人氣急升，攞到2015 MBC演藝大賞真人騷女子部門新人獎。同年2月推出個人專輯《Beautiful》，成為第一個單飛嘅成員，MV響YouTube於24個鐘之內點擊率破百萬，而主打歌《Shake That Brass》響Billboard世界單曲下載榜排第4，而專輯響Billboard世界專輯榜同埋Top Heatseekers排行榜分別排第2同第19，成績唔錯。


佢先後就讀學習院初等拜同埋陸軍士宮學校預科，1937年響陸軍士宮學校畢業，同年8月升為陸軍砲兵少尉，跟住就畀人調去野戰重砲第1連隊，同年獲勳為勳一等旭日桐花大綬章。1939年，爆發諾門罕戰役，負責前線嘅第1中隊發起動員令，要求更多軍人加入，盛厚王因而加入第1中隊。


1941年佢陸軍野戰砲兵學校畢業之後，佢升為陸軍大尉，第二年入讀陸軍大學校。響1943年頭，佢升為陸軍少佐，同年年尾佢同昭和天皇大女成子結婚。1944年，佢畢業於陸軍大學校之後，隨即就任第36軍情報参謀。


響皇籍脫離之後，佢曾經報名參加東京大學嘅入學試，但係最後「肥佬」，入唔到東京大學。失敗之後，佢以聽講生嘅身份響東京大學經濟部讀咗三年書。讀完之後，佢先後做過北海道炭礦汽船社長同埋帝都高速度交通營團監事，響1959年擔任日本狆クラブ協會會長。


1872年朴泳孝為朝鮮王朝25任王哲宗的庶女永惠翁主嗰結婚，1882年波見日本使臣同船上是太極旗嗰昌作，其是韓國現行國旗。朴泳孝回國後企圖推動現代化政策同保守派嗰强力反發，1884年10月朴泳孝與金玉均等開化黨成員發動甲申政變，但是3日後嗰鎭壓。


但甲申政變失敗後日本亡命，1894年歸國。1888年朴泳孝向高宗提出十三萬字疎「開化上疏」發送，他嗰要求廢除身份制度、建立現代化國家、以富國強兵方式建立獨立自主的朝鮮等。1894年8月內務大臣，1896年臨時總理大臣。


鑒於澳門房屋司現有來自房屋發展合同制度土地批給回報嘅房屋財產，呢嗰數量遠超出以租賃方式分配畀提出申請嘅合資格貧困家庭需求。另一方面，租住按照房屋發展合同興建樓宇嘅社會房屋，重有意買經濟房屋，而且以住緊嘅房屋做優先考慮嘅家庭，數目不斷咁增加。


香港第一份報紙係1841年5月1號創報嘅《Hong Kong Gazette》，呢份係一份英文報紙。而第一份中文報紙就叫《遐邇貫珍》，1853年8月1號創報，由馬禮遜教育學會出版，香港中環英華書院印刷，創辦人係麥都思。


至於第一份正式中文報紙，就係1858年創嘅《中外新報》，呢份原本係英文報紙《孖喇報》嘅附刊，嗰陣時因為編中英字典而整咗套中文活版鉛字，編輯伍廷芳就建議出一份中文附刊，慢慢受落，後來就獨立做一份正式中文報紙。


1925年6月5號出版《華僑日報》，1995年停刊，但仍然重保持住最長報齡中文報紙記錄。1945年開始有左派報紙出，好似《大公報》、《文匯報》。相對左派報紙，亦有代表中華民國立場嘅《南華日報》、《國民日報》。


而家香港報紙嘅市場主要都係香港市民同海外華人。不過早期，即係早到清朝咸豐年嗰陣，香港報紙，即係三大中文報好似《中外新報》、《華字日報》、《循環日報》嘅市場係賣到全中國，不過後來因為好多政治變化，例如國共內戰、文化大革命等等，香港報紙已經唔畀入大陸，一路到而家都重有限制，例如《蘋果日報》就當係違禁品唔畀帶返大陸，不過一啲親中報例如《大公報》、《文匯報》，就過到關。


所謂左派其實係喺冷戰時期，擁護左派立場例如共產主義嘅意識形態。但全世界好多共產黨都企唔住，中國共產黨都唔再講共產主義，左派慢慢變成擁護中國共產黨政權嘅立場，所以後期啲人已經改叫呢類報紙做「親中」而好少再叫左派。


知識份子報即係由一啲知識份子報人辦嘅報紙，即係所謂「文人辦報」，呢類報紙嘅特點係強調中立同學術性，賺錢係其次，最重要係使命，着重創報人理念，不過呢類報紙難賺錢，近年呢種色彩幾乎無晒，而且都唔再咁堅持，開始市場主導，論調亦逐漸接近中共嘅。


所謂中間派係指呢啲報紙立場較為中立客觀，唔至於過份偏激，通常呢啲報紙有乜新聞就報乜嘢新聞，報導較為全面，講究資訊來源嘅可信性，提供讀者需求嘅資訊，亦有啲中間派報紙以市場導向為依歸，缺乏鮮明立場。不過香港報紙主要收入來源係廣告，喺97回歸之後，中資機構或者親中機構嘅廣告成為香港報紙主要收入來源，令部分呢類報紙立場亦開始傾向親中。


每間報社流程唔同，不過通常一份報紙最先印係副刊，因為副刊無咁強時間性，大約下晝四點到六點就截稿。跟住係娛樂版同經濟版，一般大約下晝五點到八點就會截稿。再之後係國際同體育版，一般夜晚八點到十點左右截稿。


最後係港聞，一般凌晨兩點前就會截稿，不過如果喺截稿之後有突發大鑊新聞，就會即時改版，最多等到凌晨四點，四點之後再有突發大鑊新聞，就改唔切要出號外。截稿之後就會出菲林然後拎去印，通常朝早五點前就可以送到去報販手上。


唐字名叫「肉排」，意思係排骨嘅肉。上海係中國其中一個比較早有西餐食嘅地方，而上海話嘅「排」同粵語嘅「扒」差唔多音，所以由上海傳到廣東嗰陣，粵語就變咗叫「肉扒」，譬如叫「牛排」做「牛扒」。、廣東、廣西客家話「排」聲母送氣、讀陽平調而調値如粵語陰上調。


胡耀昌2012年底加入新民主同盟范國威議員辦事處做政策研究主任，2016年開始做新民主同盟社區主任。喺2019年第6屆區議會選舉，胡耀昌參選大埔區議會新富選區，最後打贏時任區議員羅曉楓，成功當選，但到咗2021年5月9號，佢以「議會空間畀人塞住咗，冇辦法履行從政抱負」為理由，決定劈炮，唔撈區議員一職，同時退出新同盟。


1909年，牟宗三喺山東省棲霞縣牟家疃出世，祖籍湖北省公安縣。佢喺9歲嗰陣就入私塾讀書，十一歲入新制小學，15歲入棲霞縣立中學。1928年，考入北京大學預科，兩年後就升讀哲學系，1933年畢業。大學時代先後受張申府、金岳霖嘅教育，但係就受熊十力影響嘅最大，特別係《新唯識論》嘅義理，佢感到相當震撼，於是就同熊十力維持咗幾十年嘅師生情誼。


北大哲學系畢業後，牟宗三先後喺山東壽張縣鄉村師範、廣州學海書院、山東鄒平村治學院、廣西梧州中學、南寧中學、華西大學、中央大學、金陵大學、浙江大學講書，佢係講邏輯同埋西方文化為主。三十年代，曾經寫過《歷史與文化》同埋《再生》雜誌。


1960年，香港大學請佢去講中國哲學。1968年，由香港大學轉任香港中文大學新亞書院哲學系主任。1973年協助創辦新亞中學。1974年喺香港中文大學退休，但仍然任教新亞研究所。然後又喺國立臺灣大學、國立臺灣師範大學、東海大學、國立中央大學任教。


牟宗三曾經翻譯康德嘅《三大批判》，將康德哲學同埋孔、孟、陸、王嘅心學融合埋一齊，然後又將中國哲學同埋康德哲學互相詮解。佢亦都參與過編寫雜誌，主編《再生》、創辦《歷史與文化》、編輯《理想歷史文化》。佢作為新儒家嘅代表人物，牟宗三認為當代新儒學嘅任務係「道統嘅肯定，就係肯定道德宗教嘅價值，護住孔孟所開闢嘅人生宇宙本源。


西漢元鼎五年，西漢滅咗南越國，設置咗十個郡，其中一個就係交趾郡。建安八年，東漢設置交州，個名就係由交趾嚟，交趾亦歸交州管。南朝時交趾一度廢咗，隋朝又恢復返，但唐朝時再一次廢咗，而本來管著交趾嘅交州，亦改咗做安南都護府。


到五代十國，由968年開始，安南一帶獨立，但嗰度仍俗稱做交趾，後嚟宋太祖重封咗統治嗰度嘅丁朝皇帝做「交趾郡王」。直到明朝永樂五年，明朝重新管轄安南地區，設置交趾承宣布政使司，地位等同行省。宣德三年，明朝軍隊輸咗畀越南嘅後黎朝，撤出交趾。


馬艷冰係加拿大華人，籍貫山東濟南，喺中國山東濟南出世，1997年隨家人移民至加拿大多倫多，佢目前係一位大學生，佢係2004年多倫多華裔小姐冠軍，亦都係2009年加拿大世界小姐選舉冠軍。馬艷冰亦係一位選美會嘅活躍分子，曾經多次參加各大著名選美會並且屢創佳績，成為佳話。


Yahoo!知識+，英文系地區叫佢做Yahoo! Answers，係一個開放性嘅知識分享平台，畀啲用戶可以同網友做問答嘅互動，藉住各人嘅經驗同專長，喺問同答嘅討論之間，幫用戶搵出滿意嘅答案，同類似性質嘅Answers.


com、Google Answers、愛問知識人同埋百度知道可以稱之為競爭關係。用單純嘅問答系統嘅好處係可以唔需要喺唔同並且以分類為主嘅論壇時間搵答案，同喺關鍵字搜索入面嘅結果曬時間搵答案。無論係做乜嘢行動，都至少需要一個雅虎戶口，並且需要返自己嘅知識檔案。


知識服務係免費嘅會員服務。雖然係噉，但係英文版嘅Yahoo!知識+嘅發問次數仍然冇急升，反而有啲荒謬嘅問題出現。事實上，Yahoo!因為廣納冇智慧財產權審核制度嘅知識問答文章而促成咗知識所屬雅虎搜尋引擎達到率大增。


知識+嘅運作係採取點數問答機制嘅，並以「預付+回饋」制來實行。當用戶發問嗰陣，嗰個用戶必須先畀五至二十點不等嘅點數，呢啲點數將由系統先行扣除並且幫你保管住先，等到嗰個發問者揀出最好嘅解答或者有咗投票結果之後，再將點數轉贈畀最佳解答者。


畀住先嘅點數，因為會贈送畀最佳解答者，所以叫做「解答贈點」。高啲嘅解答贈點可以吸引多啲嘅網友來回答，用戶通常會自行依照問題嘅難易度、緊急度嚟畀點。當揀出最佳解答之後，如果評價好好，發問者同最佳解答者可以各自攞到10~100點嘅系統贈點，作為將問題轉換為知識嘅回饋。


發問者喺發問問題嗰陣可以選擇問題接受回答嘅日數，由1到10日不等。喺「問題分數」入便，用戶可以選擇將5、10、15、20分贈送畀「最佳  回答」者。發問完畢之後，贈送嘅分數會即刻喺發問者嘅知識分數入面扣除。


2008年12月15號，香港知識+同台灣知識+嘅戶口進行合併，合併之後香港同台灣嘅用戶淨係需要使用一個Yahoo! ID，就可以同時參與香港同台灣知識+，方便各用戶進行知識交流。喺革新咗之後，台灣知識+嘅問題同埋知識亦有機會喺香港知識+入面顯示，相對亦一樣。


以香港用戶為例，由香港保留戶口所發問嘅問題同埋知識將會優先顯示喺香港知識+入面。如果用戶係選擇保留香港戶口，呢個用戶所發問嘅問題將會喺香港知識+入面獲得優先顯示，但係喺台灣知識+入面嘅顯示次序就會較後。


里係傳統上唐人長度單位，度遠距離。家下經已少用，畀十進制替咗。里有幾長，各中國朝代同周邊各國，都有唔同。大清時定落，約莫今日公制644.65米，等於一千八百尺，一百五十分之一都。中共建政後，將一里定做500米，方便換算做公制。


「Socket S1」係AMD嘅行動電腦處理器插座之一，支援Mobile Athlon 64、Mobile Sempron、Turion 64同最新嘅雙核Turion 64 X2系列。呢款插座擁有638針，用以取代行動電腦版本的Socket 754。


挪亞方舟係香港一個主題公園，喺新界馬灣南部，馬灣公園東面部份，2009年5月開張。佢號稱將《聖經》入面嘅挪亞方舟用一比一嘅比例複製出嚟，樓高5層，頂層係酒店，下低係博覽館，出面重有花園。唔同免費參觀嘅馬灣公園，挪亞方舟係需要買飛入場。


喺2019年8月25號荃葵青遊行，一班示威者喺二陂坊一帶破壞部份被指同曾經襲擊示威者嘅福建幫有關嘅商舖，隻後示威者行到沙咀道同眾安街交界爆發激烈嘅警民衝突，幾十名示威者用鐵通、雨傘、長棍追打幾個屬於警方衝鋒隊嘅隊員，之後有警員用圓盾同警棍還擊，並向天開槍示警，係反逃犯條例修訂運動警方第一次用實彈。


2020年肺炎疫情蔓延陣，廣東嘅疾控中心通知星夢郵輪，喺1月19至24號世界夢號由廣州南沙去越南嘅航線度，有3名大陸旅客確診咗有武漢肺炎，接受咗隔離治療。郵輪2月4號畀臺灣高雄拒絕埋岸後，提早返航喺2月5號返到香港，停泊啟德郵輪碼頭，接受咗衛生署檢疫，呢陣船度仲有1,800幾名乘客，大部分係香港居民，仲有其他外藉旅客。


循理會美林小學係香港一間政府資助全日制男女基督教小學，喺新界沙田美城苑，2005年由「循理會白普理基金循理小學下午校」同「沙田公立美林小學」合併而成，2010年搬到家下嘅美城苑校舍。該校亦係循理會沙田堂所在。


慕尼黑慘案係喺1972年9月5號喺第二十屆夏季奧運會舉辦期間發生嘅一次恐怖事件，巴勒斯坦武裝組織黑色九月襲擊奧運村，劫持徂參加奧運會嘅以色列代表團。西德政府動用警察營救，但係喺營救過程中出現嚴重失誤，最後導致以色列代表團11人全部身亡。


屏山楊侯古廟喺香港元朗屏山坑頭村西北角，係屏山文物徑嘅古蹟之一，亦係元朗區六間供奉侯王廟之一。楊侯古廟嘅修建日期已經無從稽考，但村中父老相傳呢間廟已經有幾百年歷史。根據廟裏面嘅匾額顯示，喺1963年同1991年，間廟做過大型重修。


王傑之後諗過，承認呢件事對佢非常之重大。佢重新睇到自己同第個人係憑乜嘢去交流、去感動，呢啲絕對唔係建立於並非事實嘅想像或者係街談巷議嘅評論中，反而係佢嘅音樂。今日，若果佢唱得未盡人意，佢甘心落敗，不然，佢唔可以輸得莫名奇妙。


徐載弼，字允卿，號松齋、雙慶，用過英文名Philip Jaisohn、Philip Jason，係韓國嘅獨立運動家同政治人，解剖學，病理學醫師。獨立協會同萬民共同會，獨立新門嘅創始者，甲申政變其中一個主要人物之一。


Smart Cover適用喺iPad 2、The new iPad、iPad 4同iPad mini。由蘋果公司嘅喬布斯亮相。Smart Cover利用磁力貼實iPad，一開就可以開到iPad。Smart Cover有三個折疊，折埋之後可以支撐iPad。


1978年8月24號，市政事務署喺屯門大興邨開咗區內第一間公共圖書館，開幕禮由時任屯門鄉事委員會主席劉皇發同埋市政事務署署理署長費士陶主持。初時命名為「屯門公立圖書館」，1989年屯門中央圖書館啟用之後改名為大興公共圖書館。


泥鯭，中國叫褐藍子魚，英文叫Mottled spinefoot，係種魚，歸入籃子魚一類，屬藍子魚科，學名Siganus fuscescens，見於東印度洋到西太平洋。泥鯭食得，係常見嘅食用魚，但身上鰭刺有毒。


2015年9月30號，戰利品患上左後腿脛部蜂窩織炎，雖然佢喺2015年12月23號好番，但係喺2016年3月13號舉行嘅田草一班千六米賽後，佢嘅進度、晨操表現都令練馬師非常不滿，結果唔單止退出主席錦標，重喺2016年4月5號收山，被送往澳洲紐修威省休養。


何東樓喺香港新界沙田同大埔之間，原本喺落路下東北，家下指火炭站一帶。何東樓原本喺沙田海舊岸，係何東買咗笪地起咗間屋，所以叫何東樓。之後變成地名。1960年代中地圖顯示，河東樓地名由北移向南，去咗落路下嗰邊。


九廣鐵路喺落路下起咗車廠，叫何東樓車廠。原本何東樓喺邊就漸漸丟淡，家下何東樓多數指車廠笪地。九廣鐵路電氣化之時，亦喺車廠側邊加個火炭站，應付火炭工業區嘅交通。以前九廣鐵路公司同家下港鐵公司賣車廠頂起樓，最近有御龍山。


Adobe Animate係Adobe旗下嘅多媒體創作軟件，前身係FutureSplash Animator，1996年推出，同年畀Macromedia收購後改用Macromedia Flash嘅名，Adobe收購後再改叫Adobe Flash Professional。


天壇座係家下八十八西洋星座之一。佢響天球南部，佔天球面積237平方度。地球北半球來講，天壇座係夏天嘅星座，即係夏夜會見到。肉眼可以睇到嘅星，約莫30粒到。有一到四等星8粒，即係有3等星3粒、4等星5粒。


粵語懶音指嘅係粵語語音嘅內部規律中嘅流變。呢個現象可以增加同音字而且導致意義上嘅歧義，從而得名懶音。但懶音呢個名存有各種爭議，因為某啲音變中嘅合併及變異嘅起因並唔係懶惰。懶音或者起因於冇正式接觸標準發音嘅教育，甚至係受到鄉音嘅影響。


《嘉慶皇帝》，係華誼兄弟影業投資有限公司出品嘅電視劇，根據清朝嘉慶帝嘅生平事蹟改編，描繪嘉慶帝從親王時代到1820年駕崩三十多年嘅人生歷程。由滕文驥導演，辛柏青主演嘉慶帝顒琰。呢套劇喺2007年1月20號喺中山電視公共頻道首播。


《我老婆係明星》，中國大陸戲名《我的老婆是明星》，係套2016年上畫嘅香港電影，由翁秀蘭執導，劉心悠、周柏豪、林德信、蔡潔主演。故仔講女主角由臨時演員忽然被揀中做賀歲片女主角，決定隱瞞自己已經同位娛樂記者結咗婚。


想像家陣有隻機翻演算法，研究者可以攞住隻演算法出嘅 output，攞啲 output 去同專業翻譯者畀嘅 output 對比吓。如果隻演算法出嘅 output 同專業翻譯者畀嘅 output 愈似，就愈表示隻演算法掂。


因為噉，有啲 MT 研究者就想採用自動化嘅 MT 評估，簡單噉講即係諗啲數出嚟畀電腦計，部電腦會攞個 MT 系統出嘅字做 input，再根據嗰啲計法計若干個數值出嚟，呢啲數值會反映個系統嘅翻譯「質素有幾高」。


櫻井孝宏1974年響愛知縣岡崎市出世，阿爸阿媽係開米屋嘅，而佢就係大仔，有兩個分別細佢三歲同九歲嘅細佬。響一次睇電視期間，無意之中聽到一個關於配音員嘅訪問，覺得好震撼，就由本身想做插畫師，改為想做配音員。


因為唔知做乜嘢工好，一度諗住唔做配音員，但響1999年有份配數馬暴龍、快感指令同埋地球守護者，諗到自己有機會可以繼續食呢行飯，就決定繼續撈落去。之後曾經攞過聲優獎嘅「海外支持者獎」。後嚟，佢慢慢成為日本配音界嘅一線男配音員，配過唔少出名嘅角色。


滿洲里站係位於中國內蒙古呼倫貝爾滿洲里嘅火車站，屬濱洲鐵路，由哈爾濱鐵路局管轄。呢個站係濱洲鐵路嘅終點，係中國嘅邊境車站，啲國際列車喺度開出後會檻過中俄國界，去12公里外嘅後貝加爾站換軌來適應俄國嘅鐵軌。


1896年簽訂咗《中俄密約》之後，俄國攞到咗喺中國東北嘅鐵路修築權，鋪咗條東清鐵路。1901年喺呢度起咗呢個站，因爲係從俄國入滿洲嘅第一站，所以起嘅俄文名叫做「滿洲里亞」，因爲я嘅發音比較輕，譯成中文時寫成「滿洲里」。


而滿洲里當地原本嘅地名係叫「霍勒金布拉格」，但係之後嘅地名改從車站名。「滿洲」呢個詞本身又有遞隻字寫「滿州」，所以站名又寫做滿州里站。從前呢個站嘅英文名係根據俄文來定，寫做Manchzhuriya Station，後來變成用普通話拼音寫成Manzhouli Railway Station。


東涌道北係香港一條路，喺新界大嶼山，連接東涌嘅馬灣涌同埋翠群徑，全長0.7公里。東涌道北本嚟係東涌道一部份，1990年代尾因為東涌新市鎮西部發展，東涌道斷開咗兩截，2008年政府將北面嗰一細截改名做東涌道北。


，簡稱粵海關，第個名係大鐘樓，佢係中國廣東省廣州市入面嘅其中一棟近現代重要史迹同代表性嘅建築，喺荔灣區沿江西路，附近就係沙基慘案紀念碑同西堤碼頭。呢個海關喺1685年嗰陣同江海關、津海關挾埋一齊，叫「清朝三大海關」。


而家睇到嘅粵海關大樓係喺1916年起好嗰棟，因為舊嘅大樓喺1913年拆咗。家陣嘅粵海關係由英國建築師大衛迪克按返歐洲嘅古典建築樣嚟設計，華昌工程公司嚟負責起，喺1916年5月起好。棟樓有4層樓高，挾埋鐘樓就有31.


85米高，建築面積442l平方米，鋼筋混凝土嘅框架結構。而樓頂嘅大鐘喺1915年開，佢重係而家中國內地歷史上最長嘅英制全機械傳動式立鐘。近排由於大鐘行嘅時間太耐，重有啲零部件出現咗嚴重嘅磨損現象，搞到大鐘時間出現咗好大嘅誤差，所以政府就將個大鐘維修咗兩次，恢復返準確時間。


到咗19世紀嘅後期，由於中國爆發咗兩次鴉片戰爭，廣州俾英法聯軍霸咗之後，粵海關就俾啲鬼佬睺住。嗰時沙面島屬租界，方便畀啲鬼佬辦公務，就喺而家嘅六二三路附近，起咗棟有2層樓高嘅粵海關稅務司公署。結果大樓經過幾次重新裝修之後，重係因為火燭燒冧嗮，後嚟決定喺附近重新起過辦公點，即係而家嘅「大鐘樓」。


2006年9月12號，廣州海關嘅辦公地點正式搬走，搬咗佢天河嗰邊。而凈低嘅粵海關大樓，大門上面嘅「廣州海關」四字移咗去珠江新城嗰邊。而海關總署喺2007年2月嗰陣就經過咗國務院嘅批准同答復，之前廣州海關嘅大鐘樓就起成中國海關博物館分館。


呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，重改名做黃陂站。


陳永和參選2018年臺南市市長選舉，一路都冇被睇好，民調幾乎都係排第尾，但結果佢攞到近12萬票，喺台南六位市長候選人排第3，高過因舉辦「Crazy Friday」音樂活動造成話題嘅伍彩集團創辦人林義豐，同埋前台南縣長蘇煥智等競爭者，超出外界預測。


喺小說《三國演義》度，李儒係董卓嘅女婿同埋謀士，仲被董卓所信任，佢人惡毒陰險，董卓做嘅大小事佢亦都有参謀。佢同董卓獻策幾次，包括勸董卓喺大亂嗰陣進京勤王，用呢點名門俾自己名氣，勸呂布過嚟董卓度，廢立皇帝，遷都去長安等等。


2018月3月19號，民政總署響沙梨頭南街、飛喇士街同埋和樂大馬路交界之間嘅行人路，起休憩區同種樹，提供多功能同休息場所，滿足區內居民對社區設施的需求。但係為咗呢項工程計劃要取消電單車泊位就搞到有爭議，因為響筷子基平民大廈重建成快達樓之前一直都電單車泊車位，以而比現時電單車泊車位重要大，大到去沙梨頭新街，但係快達樓停車場落成之後，交通事務局以呢個停車場嘅電單車泊位冇人泊做理由將電單車泊車位縮細到目前大細，之後將其他地方變行人路，到2017年8月23號天鴿颱風吹襲澳門，搞到快達樓停車場水浸停用都未開返，就借起休憩區為名將剩底電單車泊位都整走，同埋附近亦有三個休憩區，分別係綠楊花園休憩區、筷子基北灣休憩區、蘭花前地休憩區，根本當區就唔缺休憩區，所以搞到當區居民不滿。


南臺科技大學，正式全名係南臺學校財團法人南臺科技大學，簡稱南臺科大，係臺灣臺南市永康區嘅一間私立科技大學。前身私立南台工業技藝專科學校，1969年成立，後來同喺1970年成立嘅私立永光工業專科學校合併。


枯山水係日本式园林嘅一种，但都係日本畫嘅一種形式。一般係指由细沙碎石铺地，同埋一些叠放有致嘅石组而构成嘅缩微式园林景观，平时都有少少苔藓、草坪或其他嘅自然元素。枯山水並唔有水景，其中嘅「水」通常係由砂石表現，而「山」通常係由石块嚟表現。


喺第11屆中華民國立法委員選舉入面，佢出選桃園市第一選舉區，挑戰現任民進黨立委鄭運鵬，另外同區仲有國民黨參選人牛煦庭。徐鈺雯話，希望俾選民能有藍綠以外嘅選擇，無論邊個當選，時代力量都會一視同仁咁監督。


條路初期係白雲機場嘅出入港道路，雖然西南段屬雲港路一部分，但東北段去到東約西街口路段並未改名，而且係斷頭路。2004年，白雲機場搬到花都後，條路被列入白雲新城規劃區嘅一部分。2007年時將條路整闊重向東延長，直到2011年因齊心路開通，先至將呢條路同金園路連埋一齊，延長到白雲大道南一帶。


因為劉志榮喺2008年5月15號病逝，葉傲冬喺同年10月5號嘅佐敦東選區補選中勝出。2011年香港區議會選舉，成功連任。2015年香港區議會選舉因選區重新劃界，當選做佐敦南區議員。2016年，葉傲冬接替鍾港武自動當選做油尖旺區議會主席。


《攻·元2077》係一部2013年嘅美國末日幻想科幻動作電影，由Joseph Kosinski做導演同監製，改編Joseph Kosinski無出版過嘅同名漫畫小說，向1970年代嘅科幻片致敬。主演係湯告魯斯，配角有奧嘉古莉寧高、Andrea Riseborough、摩根費曼、尼古拉高斯達華竇。


伊利集團，簡稱伊利，係中國內地嘅牛奶生產商，喺1993年成立，總部喺內蒙古自治區呼和浩特市回民區入面，同TCL王牌係同鄉企業。前身係內蒙古嘅養牛合作小組，直到1993年成立伊利集團。佢主要出牛奶同雪糕、奶粉產品比較多，喺超級市場同便利店都有得賣。


佢嚮小學畢業後拜過幾位老師學粵劇，16歲由萬能泰斗薛覺先收做入室弟子，而家人人都認為林家聲係薛覺先嘅接班人。林家聲先後搞過「覺聲」、「寶鼎」、「家寶」、「慶新聲」、「頌新聲」咁多個粵劇團，受到劇迷擁護，尤其係頌新聲搞咗25年成為粵劇班霸。


周思中係一名香港文化人、社會運動者，香港獨立媒體創辦人之一，同時亦係本土行動同八十後反特權青年成員之一。中學就讀於張祝珊英文中學，2002年喺香港中文大學畢業，之後攻讀嶺南大學文化研究哲學博士，曾經喺綠色和平同香港獨立媒體工作，亦曾經喺多間大學任教。


2010年海地地震喺UTC 2010年1月12號21時53分9秒左右發生，地震規模係黎克特制7.0 。震央位於海地首都太子港以西大約 16 公里處，震源距離地面10.0公里左右。美國地質調查局已錄得一系列餘震，其中 5.


其實喺起呢間廣場之前，有粒釘戶一直霸咗喺度，而且一霸就霸咗3年咁耐先至俾人拆咗。因為2003年7月31號，嗰時廣州市荔灣區建設局經過市規劃局批准話可以用得呢嚿地。甚至到咗2004年3月17號，廣州市國土資源同埋房屋管理局都批准咗荔灣區建設局嘅拆遷行為。


喺2004年下半年，龍津東路同康王中路嘅交界東南邊嗰嚿地皮嘅442間拆遷户入面，除咗龍津東路606同604號嘅住户之外，其它都順利搬走嗮。喺強拆之前，荔灣區法院執行局領導、執行法官曾經去過同警告過呢兩間嘢嘅珠海10幾次，點知幾次都俾屋主屌，就話一定要「四同」嚟安置，唔係嘅話，畀間「古希臘神廟」都唔制，甚至重寫埋遺書嚟點着煤氣樽嚟自殺。


由於屋主係都要夾硬嚟，搞到荔灣區政府嘅有關工作人員成日都帶咗好多種安置方案嚟同佢一齊傾，但屋主話呢啲係發嗑瘋，甚至重掟嗮同安置方案有關啲嘢出去，重喺屋外2樓窗臺打出咗「荔灣區政府要求強拆我屋！！慘！慘！


慘！」嘅標語。到咗2007年5月8號佢都冇搬走，就喺嗰年6月15號，荔灣區法院就按法定程序嚟強制拆佢間屋，就將屋主一家大細安置喺荔灣區康王中路嘅惠城花園入面。由於現場有三個人喺度搞潑H2SO4同噴唔明嘅氣體嚟抗法，搞到法院依法將佢哋司法拘留。


因爲大多數嘅漢語、域外方音、對音中，並母大多發/b/，所以學界一致同意將佢擬音爲/b/。但對於係咪送氣就有得拗，有啲話係送氣音，有啲話係唔送氣音，有話平送仄唔送，有話無所謂。不過，佢喺送氣唔送氣方面，冇對立嘅音位。


《大玩特玩萬聖節》係香港電視廣播有限公司嘅遊戲節目。雖然節目中文名用咗2018年遊戲節目《大玩特玩》個名，但節目班底大致都係沿自《開心大綜藝》，連節目英文名都用咗同一個。節目由林盛斌、區永權、陳庭欣主持，胡敏芝、黃翠瑩、劉倬昕做助手，用萬聖節做主題，同藝員嘉賓玩遊戲。


學校喺1948年正式開辦，初期嗌過私立眾賢中學兼喺德宣區盤福路98號一帶開辦，2年後因為中國大陸規定唔畀有私人機構嘅關係，令學校先後同私立廣南、私立開明呢兩間學校合併兼改名成私立廣南、開明、眾賢聯合中學呢間水蛇膥咁長嘅校名。


1952年又同私立廣中中學合併，變成私立大北中學個名，但校址亦隸屬私人機構，位置重喺盤福路。1953年，學校由私轉公變成廣州市第十二中學個名，重喺第二年搬到荔灣區周門一帶繼續開辦，原先盤福路用地喺1955年改成辦27中。


2018年6月29號，荔灣區人民政府開辦咗荔灣區教育集團嚟搞中小學合作辦學，率先以省實、廣雅、協和等省市屬示範性高中機場上合作，搞3大教育集團。重喺荔灣區内搞咗由真光、一中、四中、南海同西外嘅教育機構，期間呢間學校將荔中合併咗。


間體育場喺1984年為咗迎接六運會而起。而足球場早喺1950年代起好咗，1960年代重出現過有波睇時比較多球迷入場睇波嘅場景，但2009年8月，足球場同南看台因唔符合體育運動嘅發展需要，而俾荔灣區體育局宣佈開拆。


喺1999年之前，呢條馬路係一條2車道嘅水泥路。由於1990年代後期廣州嘅人口越嚟越多，搞到當地交通成日打嗮蛇餅。後嚟廣州市政府話起機場高速，順便連呢條馬路都整闊咗。最後喺2004年變成而家嘅雙向四車道。


樂和心事係香港商業電台雷霆881嘅音樂同生活節目，分享佢做咗媽媽嘅大小事，連埋廣告每集係三十分鐘。主持係樂樂。2021年2月15號開始喺星期一至星期五夜晚10點半到11點播出，中間亦都會因應播出唔同嘅特備節目而暫停播出。


韋羅莎，係香港舞臺劇演員。佢阿爸係美國籍西班牙人，阿媽係台灣人，台灣出世，香港成長。佢係香港演藝學院戲劇系學士學位一級榮譽畢業，曾經憑《木馬屠城後傳》獲香港舞台劇獎最佳女主角提名，2007年到2009年加入香港話劇團，之後入過其他劇團發展。


藤球係一種喺東南亞好興嘅運動，亦都喺1990年開始，成爲亞運會嘅比賽項目之一。比賽用嘅波通常係一個用籐做嘅黃色嘅空心波。佢嘅玩法同排球好似，不過淨係可以用腳、大髀、膝頭掂波、控波，所以有人話佢係「用腳踢嘅排球」。


體育館－華埠站係1986年溫哥華世博會之前起好嘅架空列車站之一。一開始叫做「體育館站」，個名來自車站旁邊，當時剛剛起好兩年嘅卑詩大球場。溫哥華世博會期間，體育館站附近就係世博會嘅兩個主會場之一。當時架空列車有專門嘅穿梭車，來回濱海車站附近嘅加拿大館同體育館站附近嘅世界區，而穿梭車係停喺今日已經停用嘅三號月臺道嘅。


2013年，蔣麗萍到中國農村參與扶貧工作，親訪多處中國貧困偏遠地方，發現國內有6千萬「留守兒童」， 佢哋嘅父母因為生計，離鄉別井到城市打工，將年幼子女交畀年老父母甚或鄰居代為照顧。呢啲父母可能一年、或數年先會回鄉探望孩子一次。


因為咁，蔣麗萍同一班熱心基督徒喺2013年底佢創立咗愛基金，與數百位愛心義工一齊用身體力行、愛心播種形式支援內地弱勢群體。希望透過愛基金建構一個愛嘅平台，藉着慈善，把世界各地有心、有能力嘅華人凝聚團結起嚟，成為一股暖流，實踐「愛人如己」，積極回饋社會，讓有需要嘅人得到適切嘅幫助。


透過同內地合作夥伴愛德基金會成立嘅「愛德基金會愛基金專項」，幫助內地農村單位設立「關愛留守服務點」，提供多元化嘅社會服務畀留守家庭。各省市嘅農村單位，推動每周開放日，提供社區支援同服務，包括量血壓、舉辦家庭同健康講座、提供免費醫療服務等。


喺各省市舉辦系統性嘅「社會服務義工能力建設培訓」，目標係培訓義工去關愛同幫助農村有需要嘅細路同老人家。愛基金為學員提供膳食同一切培訓課程費用，畀學員可以喺冇負擔嘅情況之下專心學習。培訓主要係提升義工嘅知識同技能，並教佢哋學習使用電腦同教材等以協助關愛留守服務點進行各項嘅社會服務。


組織牙科同眼科醫療服務隊，走訪農村為留守家庭提供基本嘅醫療服務。專業嘅牙科隊到訪農村，為留守家庭提供牙齒護理講解，以及免費為細路檢查牙齒。此外，亦買咗專業視光儀器並聘請專業視光師，為留守家庭嘅細路同老人提供視力檢查、護眼講座同配眼鏡服務。


未來工程師助學項目，幫助經濟有困難嘅留守兒童，特別係父母失去工作能力、雙亡、離異、病重等困境嘅細路，支援佢哋完成學業，減輕佢哋家庭嘅負擔同可以專心學習。響應國家支持職業專修教育，除咗為每位學生提供助學金之外，亦會進行工作坊，並舉辦行業講座同就業轉介等活動，幫助學生建立自信心同正確價值觀，鼓勵學生積極學習，以一技之長謀生同愛心回饋社會。


如果唔係佢阿爺凱瑂王子細個曾經聽力有問題而放棄繼承皇位，咁依家好有可能係佢做西班牙國王，因為凱瑂王子係環王子嘅大佬、亞利方疎十三世個二仔，所以如果論輩份係路易二十大過現任國王菲臘六世。另外佢太嫲係英國維多利亞女皇嘅外孫女維多利亞王后，所以佢算得上係英女王伊利沙伯二世嘅遠房表姪。


佢1974年響馬德里出世，係安茹同加得士公爵阿方素嘅二仔，自大佬弗蘭西斯科響1984年走咗之後，佢就成為西班牙波旁王朝嘅長孫。1989年，老豆走咗，只有15歲嘅路易繼承咗佢所謂嘅法國國王銜頭，做咗路易二十。


但要留意嘅係，佢有嘅法國國王、安茹公爵、加得士公爵、波旁公爵、都蘭公爵呢啲銜頭，其實都未被法國政府承認，更加唔係由西班牙國王頒發，所以係冇效嘅。唯一一個得到承認嘅係「佛朗哥公爵」，由佢阿媽、第二代佛朗哥公爵卡雯·馬天尼斯ー波迪烏·佛朗哥傳畀佢。


彰化縣政府係中華民國台灣彰化縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。彰化縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，彰化縣嘅自治監督機關亦改為行政院各部會。


從大宋開始，黃埔村喺海外貿易出咗名，尤其喺明清時期逐漸發展成廣州對外貿易嘅外港。康熙廿四年，清政府開放海禁而喺江浙閩粵四個海關，而粵海關喺黃埔村南北嘅醬園碼頭一帶搞咗掛號口同稅館。但喺乾隆廿二年，由於清政府調整對外貿易政策，實行一口通商，將江浙閩三個海關取消咗，留返個粵海關嚟做對外貿易。


喺嗰時，因為醬園碼頭一帶水比較深，啱嗮大型商業輪船嚟停，加上港口幾乎得佢一家獨大，尤其係鬼佬嘅船超多，搞到港口出現商貿繁榮現象。但鴉片戰爭之後，廣州嘅對外貿易逐漸俾上海頂住檔，加上醬園碼頭逐年出現淤塞現象，古港都逐漸冇嗮繁榮跡象。


茅崗，亦寫茅岡，係中國廣東廣州嘅地名，喺珠江主航道北邊。而家屬黃埔區魚珠街道，亦係呢個街道唯一嘅行政村，轄倉下、頂崗、東福、和貴、井愛、坑田、坑頭、沙井程、沙井黃、石崗、塘口、西華、江貝、元貝、九沙等自然村。


呢度同附近嘅星之光電器城、海印電器總滙、大沙頭舊貨市場，喺1990年代至2000年代初，係廣州乃至全中國最暢旺嘅電子產品市場。海印廣場以前旺嗰時，售賣嘅商品包括電腦、手機、音響同呢啲嘢嘅各種零件，以及軟件、光碟，仲有電子產品維修服務。


1910年10月24號，佢獲任香港嘅Cadet Officer，喺布政司下嘅部門同立法，年薪二百二十五英鎊。一九一一年一月一號抵港。按當時規定，佢送去廣東省城學中文。所以一月九號赴省。佢好快就精通中文。


呢個嘢唔單止打工有用，到佢退休都好大影響。佢一九一二年十一月九號通到實習生考試，成爲及格實習生。同年十一月八號到翌年一九一三年二月十六號，同埋三月廿一號到十一月廿一號，兩度署任南約理民府助理官員。中間七月廿九號，佢通咗法律考試。


十一月廿二號，佢轉爲署任警察官員。一九一四年十月十二號，佢轉去Official Receiver's Office。一九一五年一月廿九號，佢署任爲Deputy Official Receiver of Debtor's Estates。


《係咁先啦》係一首以廣東話唱嘅Rap歌，由鄧東成作曲，蘇致豪填詞，李一丁監製，MC $oHo & KidNey主唱，加埋吳家忻客串演唱。首歌喺2021年7月30號上載到YouTube，分別上載去TONE MUSIC TV同埋MC SoHo & KidNey頻道，兩個頻道加埋，唔夠十個禮拜就已經有330萬嘅點擊入咗去睇同埋聽。


首歌喺903專業推介榜首次喺2021年第34週上榜，最高位置就響第38週嘅第2位。另外，呢首歌係Chill Club嘅2021第41周上榜，喺第46周到第47周亦連續攞咗兩週2位，喺第48周終於做到冠軍歌。


獅子洋隧道係一條鐵路過江隧道，屬於廣深港客運專線一橛，跨珠江，連接廣州南沙區慶盛站同東莞虎門站。呢條隧道係中國第一條用盾構法施工嘅水下鐵路長隧，雙洞單線，左右線各長10800米，設計速度250km/h。


隧道喺小虎瀝、沙仔瀝、獅子洋等水道底下穿行。2007年11月開工，開工嗰時預計2009年4月竣工，但竣工時間一再推遲。2010年12月10號左線貫通。2011年3月12號，右線貫通，廣深港客運專線獅子洋隧道噉就實現全線貫通。


溫哥華國際機場站係加拿大卑詩省列治文嘅一座架空列車站，係加拿大線溫哥華國際機場支線嘅終點站，喺2009年8月17日同加拿大線一齊開幕。為徂建造車站同通往車站嘅一段路線，溫哥華機場管理局出徂3億加元。車站通過行人天橋連接溫哥華國際機場嘅客運大樓。


陳帥夫喺1994年7月加入政府，任職政務職系，並喺2014年4月晉升首長級乙級政務官。佢曾經喺多個政策局同部門工作，包括前衞生福利科、大埔民政處、保安局、政務司司長私人辦公室、旅遊事務署、食物及衞生局同民政事務總署。


黎族二世祖黎忠卿喺宋朝由江西搬去廣東新會，佢嘅子孫日漸繁衍到東莞同錦田一帶，但本土鄧氏喺當地勢力強大，迫使到黎氏第十三世祖黎會雲最後帶領族人搬去上村祠堂村，跟住由第廿四世祖黎金泰去建立黎屋村，並起咗黎氏大屋同植桂書室。


1899年4月喺香港新界發生一場英國軍隊同新界原居民間叫做「新界六日戰」嘅戰爭，起因英國接收新界地區之後，以屏山鄧氏為首嘅新界原居民各大氏族，反抗英國嘅統治，其中三場主要嘅戰役分別喺大埔梅樹坑、林村林村凹同上村石頭圍展開。


4月17號英軍進入上村附近駐守，同時另一支英軍，北上途經泰坑、粉嶺，逐條村投降後再轉入八鄉支援。4月18號，喺林村凹潰敗嘅村民同英軍喺石頭圍東北，隔岸對戰，英軍沿住水道佈防，直到村民發動進攻到達約二百碼範圍時英軍先至開槍，呢場戰役中村民傷亡慘重，好快就敗走，英軍再追趕敗軍直至到入夜。


相聚一刻係1980年開始喺週刊少年Sunday雜誌連載嘅日本漫畫，作者係漫畫家高橋留美子，總共連載咗161話，靈感源自學生時代喺中野一帶住過嘅月租五萬五千日元後面嘅一棟睇似廉價屋嘅怪公寓。因其高明嘅敘述手法同溫馨感人嘅情節，該作一度被公認為愛情漫畫嘅金字塔。


同《山T女福星》、《亂馬1/2》、《犬夜叉》等高橋作品唔同，啲人無法從《相聚一刻》中揾出異常濃厚嘅商業氣息。從故仔架構嚟睇，全劇主要以各種形式嘅摩擦同誤會作為主線嘅推動流程，呢種手法喺隨後90年代初嘅一啲電視劇中被廣泛運用。


陳詩欣喺香港知專設計學院畢業，主修時裝商業。做歌手之前，佢已經係模特兒，拍過幾套廣告，又響2012年拍過香港電台電視劇集，包括《DIY2K》、《手語隨想曲》、《機電夢飛翔》，2014年拍過舞台劇《世人樂章Musilove》。


SQL係用落數據庫度查數據嘅電腦語言。用 SQL 嘅數據庫管理系統主要係關係數據庫，比較出名嘅包括 MySQL、Oracle 等等，SQL 好早已經由國際標準化組織標準化，編號 ISO/IEC 9075，但係唔同系統嘅 SQL 喺格式上仍然有唔同。


1959年4月，Toyopet Route Truck改名叫做豐田Dyna。雖然佢同Toyoace共用平台，不過外表更加類似另一款衍生產品大發Delta。K20系列Toyoace一直生產到Y10系列推出。


1983年，福州FZ131喺中國開始生產，配備窄屋或孖屋版本。基於Dyna嘅FZ131響1980年代成為福州汽車製造廠生產嘅主流車種，一共生產咗211輛，下一代Dynas。由於銷售同需求下降，1989年停產。


傅玉蘭喺香港出世，有二姊一弟一妹。1978年考入無綫電視第八期藝員訓練班，同期同學有湯鎮業、景黛音、周秀蘭、黃造時、陳敏兒、廖啓智等，1979年畢業後簽約成為旗下藝員，參與過多套劇集演出、為人熟知嘅有《飛越十八層》、《香城浪子》、《老洞》等，至八十年代中期離開無綫。


2012年9月11號，日本政府召開內閣會議，決定任命西宮伸一接替丹羽宇一郎做駐華大使，準備10月上旬到北京履新。兩日後日本時間上晝8點46分左右，西宮伸一喺東京都澀谷區路邊倒地昏迷，送去醫院搶救，至三日後上晝病逝，終年60歲。


1960年代中期加入影壇，1970年代起加入無綫電視演出，1978年底拍完劇集《大亨》後即時離開無綫電視並轉投麗的電視，1990年代後返無綫電視再次拍攝演出多部電視劇，1999年又重返亞洲電視演出多部劇集至2004年息影。


殺人十八甫係廣州城畀清軍屠城時留低嘅民間傳說。呢場大屠殺史稱庚寅之劫，喺《清史稿》嘅第234卷同好多嘅地方縣誌都紀錄咗，不過相關史料亦就得《清史稿》同廣東地方文獻。而17世紀來華嘅意大利人──耶穌會傳教士衛匡國、荷蘭人莊紐賀夫都記寫咗呢場劫難。


清朝初期，平南王尚可喜帶清兵打廣州，結果畀民眾猛咁爆佢頭。尤其係清兵到咗家陣廣州市天河區龍眼洞時，遇到嘅抵抗令佢哋死咗好多兵將。當佢哋兵臨大北門時，又畀守城武裝打到損兵折將，最後好艱難先攻陷廣州，因爲損失慘重，尙可喜激到生蝦噉跳，想報復廣州，於是落令屠城3日，從西門口開始，殺夠十八鋪路爲止。


王湘泉度咗條噉嘅橋，就嗌兩隻兵仔來，整咗十幾嚿木牌，從「第一鋪」開始一路寫到「第十八鋪」，趁啲人瞓覺唔多覺時安啲牌。佢哋響家陣六脈渠嘅第一津開始，計做「第一鋪」，過咗條街安「第二鋪」，又過廿卅米，安「第三鋪」，屈個彎，裝「第四鋪」，之後安到「第九鋪」時，發覺條街鬼噉長，驚清兵殺殺下發覺咗，於是以六脈渠爲界，分成「上九鋪」「下九鋪」，就來天光時，裝曬所有木牌。


遞日，啲清兵就奉命去殺十八鋪路嘅人，因為佢哋唔知十八鋪路究竟係點，就按住啲木牌一路殺人。當時好多人知道清兵殺到埋來，於是匿曬喺六脈渠，咁啱落咗場暴雨，渠水暴漲，浸死曬啲人，所以有講「殺人十八甫、填屍六脈渠」。


有人話，「甫」字其實係源自百越話嘅詞，而家廣東地名入面，諸如「甫」、「布」、「埔」、「圃」、「浦」呢啲詞都係百越話嘅寫音，呢個詞嘅意思係「村」噉解。比如從化江浦、廣州嘅黃埔、東圃，呢啲地名嘅尾字都係「村」噉解。


呢種講法認爲「甫」嘅原字係「埗」，因爲廣州有「甫」嘅地名，往往附近都會有嗌做「水腳」嘅。比如民國三十七年《廣州市街道詳圖》就有三甫水腳紀錄，清朝《廣州城坊誌》亦有第六、八、十四甫水腳嘅記載，直到而家，中山七路都有四甫水腳。


五大訴求缺一不可示威，係2019年9月15號由香港民間人士發起嘅一次反逃犯條例修訂嘅示威，主題係「五大訴求，缺一不可」。呢次示威本嚟係民陣主辦嘅五大訴求缺一不可遊行，由銅鑼灣東角道行到中環遮打道行人專用區，但警方發咗「反對通知書」，民陣宣佈取消遊行。


但係有數以萬計嘅民眾嗰日自發遊行，人群主要喺銅鑼灣怡和街同中環畢打街之間嘅馬路，無特定起點同終點。有啲激進示威者同警方喺金鐘發生衝突，警方出動嘅水炮車一度因為中咗示威者汽油彈而起火，入夜後衝突向東轉移到灣仔、銅鑼灣、炮台山同北角等等地方。


呢次選舉要舉行嘅因原係喺1966年下半年自民黨係咁發生政治醜聞，史稱「黑霧事件」，令到佐藤榮作做咗首相以嚟第一次要面對嘅內閣危機。連番醜聞已經令到國民對政府嘅信任度係咁下跌，社會黨之類嘅反對黨亦乘機出嚟數臭政府，導致佐藤被迫宣佈解散眾議院重新大選，但係結果居然係自民黨繼續執政，社會黨大敗。


廣州市第卅九中學係廣州市嘅其中一間冇咗嘅中學，呢間學校以前係私立廣州市誠信會計補習學校同埋誠信初級文化補習學校。呢間學校響廣州市越秀區北京路步行街入面，1956年開始辦學。呢間學校係廣州市入面嘅其中一間比較具有規模嘅完全中學。


1960年觀塘開源道七層高嘅駱駝漆大廈啟用。亦喺馬來西亞、新加坡同泰國設廠，供應海外市場。1987–1993年曾經冠名贊助香港足球高級組銀牌賽做「駱駝漆銀牌賽」。1980年代，駱駝漆推出口號「油乜都一流」嘅經典廣告。


基維爾營地，通常就咁叫基維爾，或者叫基維爾營，臺灣稱極偉園，係喺英國雅息士下，鴨平森林嘅 Sewardstonebury 度，響倫敦北便清霍邊界外面。佢係童軍營地同活動中心，亦係童軍領袖嘅訓練基地同埋會議場地。


中世紀呢度係田地，係有錢莊園一部份。去到1900年，呢度經已失修。1919年，當時一位英國童子軍總會地方總監，買咗佢之後畀咗會方，做倫敦童子軍營地，同埋領神訓練基地。因為世界唔同地方嘅童軍領袖會去基維爾營地做訓練，所以變成童軍運動嘅標誌。


八一一港島東集會，係2019年8月11號由香港民間人士發起嘅一次反逃犯條例修訂集會。呢次集會本嚟係八一一港島東遊行，由銅鑼灣維多利亞公園行到鰂魚涌渣華道遊樂場，但警方發咗「反對通知書」，只係批准集會，最後主辦單位將喺維園搞集會。


集會結束後，有啲參加者走出集會範圍向西沿軒尼詩道遊行，行到灣仔分域街嗰頭畀警方驅散，之後一啲示威者退返去銅鑼灣佔領道路，再同警方爆發衝突，期間多位喬裝成示威者嘅警員突然郁手制服同拘捕前線封路嘅示威者，引起爭議。


鋼琴係西洋古典音樂中嘅一種鍵盤樂器，前身係古鋼琴，普遍用於獨奏、重奏、伴奏等演出，用嚟作曲同排練音樂都好方便。彈琴嘅人撳落去鍵盤上嘅琴鍵，牽動鋼琴裏面包住絨氈嘅琴槌，就會敲擊鋼絲弦，經過琴橋由音板擴音發出聲音。


鋼琴音域寬廣，音色宏亮、清脆，富於變化，表現力強。獨奏嗰陣，可以演奏各種氣勢磅礡、寬廣、抒情嘅音樂，亦可以演奏歡快、靈巧、技巧性好高嘅華彩樂段，喺樂隊裏面可以發揮巨大作用，重經常用嚟做伴奏樂器。鋼琴因為佢嘅豐富嘅樂理表達能力，所以稱為「樂器之王」。


婆羅摩笈多係印度一位數學家同天文學家，响印度嘅拉賈斯坦邦賓瑪律出世，一生可能大多數時間都係响嗰度度過。當時上面講嘅地區屬於哈爾沙帝國。婆羅摩笈多係烏賈因天文台台長，响佢做嘢嗰陣，寫咗兩本關於數學同天文學嘅書，當中包括响628年寫成嘅《婆羅摩曆算書》。


。婆羅摩笈多寫咗四本有關數學同天文學嘅書，分別係624年嘅《Cadamekela》、628年嘅《婆羅摩曆算書》、665年嘅《Khandakhadyaka》及672年嘅《Durkeamynarda》，其中最出名嘅係《婆羅摩曆算書》。


婆羅摩笈多係最早用代數去解掂天文問題嘅人。一般覺得阿拉伯人係通過《婆羅摩曆算書》知到印度天文學嘅。770年阿拔斯王朝第二代哈里發曼蘇爾去請烏賈因嘅學者去巴格達用《婆羅摩曆算書》介紹印度嘅代數天文學。佢重請人將婆羅摩笈多嘅書翻譯做阿拉伯語。


Gliese 581 c係一粒圍住天秤座紅矮星Gliese 581轉嘅太陽系外行星，距離地球大約20.5光年。佢嘅軌道啱啱好響適合人所知嘅生物住嘅範圍裏面，行星嘅地面溫度約莫喺0至40攝氏度之間，仲可能有液態水。


《妖火》係衛斯理系列嘅小說，由香港科幻小說作家倪匡所寫，系列編號004。故事出版成書嗰陣，將《妖火》分成上下兩部份，上半部份叫《妖火》，下半部份叫《真菌之毀滅》。呢本小說係衛斯理系列頭一次加入科幻元素，亦係衛斯理系列由武俠小說轉型做科幻小說嘅里程碑。


葡萄牙盧西塔尼亞大公使徒福音教會，簡稱盧西塔尼亞教會，係普世聖公宗成員教會。好似全部普世聖公宗教會，佢認坎特伯里大主教靈職領袖。此外，教會係大主教轄下嘅非教省教區。現任主教係Jorge Pina Cabral。


1834年建立君主立憲制後，放寬對非羅馬天主教徒嘅宗教限制，因而帶領聖公宗里斯本小教堂開放。第二座小教堂喺1868年開放。聖公宗差會連同舊公教運動響葡萄牙增長嘅影響力一致。堂會係由拒絕接受1870年梵蒂岡第一次大公會議定義教宗無誤同普世教長管轄權教條嘅天主教神父同平信徒所創立。


1880年成立盧西塔尼亞教會，當時堂會代表響新成立墨西哥差會主教亨利·萊利）主持議會上會面。議會制定咗憲章，並決定遵守普世聖公宗嘅教義同禮儀標準。1884年，創建咗葡萄牙語公禱書，其中包含盎格魯、羅馬同摩爾阿拉伯禮儀完素。


由一開始，教會就由當時係愛爾蘭教會米斯主教）嘅普倫基特勳爵）主持主教委員會協助，多年之後，有一啲美國聖公會主教提供主教事工同牧民，特別係美國聖公會歐洲議會）主理主教，直到1958年首位盧西塔尼亞主教祝聖。


九龍城浸信會禧年小學係香港一間政府資助全日制男女基督教小學，喺新界大圍新翠邨第二期校舍，2006年9月由「九龍城浸信會禧年小學下午校」同「恩平工商會李吳瑞愛紀念學校」合併而成，辦學團體係九龍城浸信會，現任校長係陶劍幗女士。


喺呢場對話入面，A 君首先宣稱咗話「X 冚唪唥都有 Y 呢樣特徵」，當佢撞到個反例－有一個 X 冇 Y 呢樣特徵－嗰陣，佢唔係第一時間諗吓佢個主張係咪有問題，而係用「真正」呢個定義含糊不明嘅詞嚟話嗰個反例唔屬於 X。


王岐山係中國共產黨主要領導人之一。佢係山西天鎮人，响青島出世。佢响西北大學歷史系畢業，係高級經濟師，响1983年2月加入中國共產黨。做過中共第十五屆中央候補委員，第十六至十八屆中央委員，第十七、十八屆中共中央政治局委員，第十八屆中共中央政治局常委、中共中央紀委書記。


橋頭原本地方，位處山坳平原位，九廣鐵路以西地方，有條橋過麻笏河，麻笏河水來自九龍坑同南華莆，向粉嶺流，而佢周圍都係田地。橋路接通大埔道同九龍坑一帶嘅路。大埔道一邊，曾經有安發農場。原橋原河連帶田地，已埋喺粉嶺公路下，河亦改成人工河道，位置亦唔同。


佢先攞到麥吉爾大學嘅科學學士，後來響1968年從哈佛大學醫學院獲得醫學博士學位。之後喺麻省總醫院擔任實習醫師。佢響1973年提出咗樹突狀細胞嘅概念同埋呢種細胞喺後天免疫系統嘅運作機制，嗰陣佢喺贊威爾科恩嘅實驗室做博士後研究。


2011年10月3號，諾貝爾生理學或醫學委員會喺唔知道史坦曼已經病逝嘅情況下，宣佈史坦曼獲諾貝爾生理學或醫學獎嘅一半獎項，以表揚佢「發現樹狀細胞同佢喺後天免疫嘅作用」。雖則諾貝爾獎一般唔會追頒，不過委員會最終維持呢個決定。


基斯伊雲斯係一位美國演員、電影製作人。佢喺美國麻薩諸塞州波士頓出世，爸爸G·羅拔·伊雲斯三世係一位牙科醫生，媽媽麗莎·卡普阿諾 係Concord Youth Theater嘅藝術總監。伊雲斯有一個家姐姐Carly ﹑一個妹妹Shanna同一個細佬叫史葛·伊雲斯，都係一位演員。


長安巴士總站係香港青衣北嘅一個巴士總站，喺長發邨同埋長安邨一期，喺1987年因九龍巴士44M線搬入嚟而正式開幕。呢個巴士總站係成個青衣區最多巴士線途經嘅總站，有20條巴士線同埋四條小巴線經呢道或者喺道做總站，係成個青衣區之冠。


長安巴士總站有七個巴士月台，以及小巴同埋的士月台各一個，方便乘客揀唔同路線。而九巴為咗方便乘客上車，去同一個地區嘅巴士線會編去同一個巴士月台，例如路線41M、42M、43B和同埋243M都係去荃灣，所以佢哋都係停喺同一個月台。


呢個站有三層樓嘅地上室。其中地面係105國道同九龍大道及其它周邊建築，地上二樓係站廳，地上三樓係14號綫月台。站內既有休息室，又有廁所，更加有母嬰室。其中休息室有4個，喺14號綫月台範圍入面，每個月台各有兩個。


另外，喺呢個站西南邊有條交叉渡綫，同埋車站西南、東北兩邊夾埋有三條波口位響度。其中西南邊嗰橛交叉渡綫用嚟畀知識城支綫啲車到咗呢個站西北邊月台清客之後，跟住入去交叉渡綫兩邊等出車返轉頭到東南邊月台上客。


每次知識城支綫到咗呢個站之後，喺2019年12月19號最後一班快車收車之前，若果下一班咁啱係從鎮龍出發開去嘉禾望崗嗰邊嘅快車，乘務員唔單止會以人工廣播嘅方式反復特別提醒冚唪唥乘客必須要離開啱到呢個站停嘅慢車車廂，唔畀上車，而後邊嗰部快車都會有兩次臨時停車，直到知識城支綫部慢車入嗮存車綫後先至有得入站畀人上車。


呢個站最先喺2003年份地鐵規劃方案出現。嗰時嘅新華綫由花都汽車城出發，先經過人和同太和，再跟住廣從公路去到從化街口為止。但嗰時路線經過廣從公路同九龍大道嘅交界。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。


2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起14號綫，路線要起成「人」字樣。其中分岔位揀咗呢個站做分岔，位置亦揀喺廣從公路近九龍大道口以西南250m地方起。


本嚟車站諗住喺2014年秋開始喐手，但係入場施工嗰時咁啱撞正門釘，因為地鐵所經過嘅地方係高架，重涉及拆咗新和地區夾埋47間民宅同廿單村社集體物業。雖然有29戶村民同廿單村社集體物業都同意起地鐵站，但重有18戶村民一直唔肯簽約，直到2015年5月13號，喺凈低嗰18戶村民當中，有3戶成功簽約而搬走咗，凈低嗰15戶因為俾政府查出係違章建築而被強拆。


隨後地鐵方喺2015年6月27號開始入場施工，期間重將知識城支綫橫穿過嘅一間廢棄加油站都拆埋。而高架同盾構先後喺2016年10月30號中午同埋2017年1月12號先至挖通同合攏，車站工程直到2017年12月11號先至起好嗮。


呢個站喺初期開通時，主要客流都係近新和地區啲村民，以及去知識城北、九龍鎮一帶啲居民同村民為主。由於2017年12月28號開通嗰時重未加入地鐵綫網，所以客流都比較少下。嗰時亦有啲乘客貪方便而搭地鐵到呢個站轉搭巴士到廣州或從化地區。


前舖後廠，又叫前店後廠係種生產同經營模式。即係喺同一間鋪頭入面，鋪面就做生意賣嘢，而鋪裏頭就整嘢出嚟，多數都係收收埋埋，客人睇唔見嘅。例子有麵包鋪、涼茶鋪、船廠咁。而呢隻經營模式喺以前比較興，而家就話唔夠現代。


嘜係屋企常見嘅一種杯，一般用喺牛奶、咖啡、茶嘅熱飲。西方一尐國家有用嘜喺工作休息時用嚟飲湯。杯身一般係標準圓柱形或類圓柱形，杯身嘅一邊帶有手柄。手柄形狀通常係半圓。材質為通常係瓷、釉瓷、玻璃、不鏽鋼或塑料。


馬達加斯加係世界第4大島，大約喺1億6500年前開始同非洲分開而成，當人類喺大概2000年前嚟到呢個島之前孕育咗好多種獨特嘅野生動物，當中更有4分之3嘅動物係世界上任何地方都見唔到嘅。但隨住人類大力砍伐樹林，令動物嘅原生地受到嚴重破壞，某部分珍貴嘅大型動物已經先後絕種。


廉州喺中國廣西，家下係合浦縣下嘅鎮，叫廉州鎮。大明時佢係個府，叫廉州府，屬廣東，管一州兩縣，欽州、合浦縣同靈山縣。大清時欽州直隸於省，所以變成管兩縣，府治同合浦縣城一樣。民國後廢府，但府治合浦縣城叫合浦又叫廉州。


成立之際，佢哋表示，希望有更多有能力嘅人，以香港長遠同埋整體利益為出發點，為香港未來、穩定獻策努力，修補因佔中而撕裂的社會狀態，同時發表包括經濟、社會同政府各方面嘅政策建議，務求促進香港社會和諧、經濟繁榮同埋可持續發展。


課室外、水療室、多功能感官室、園藝治療感官花園、體能園地、感覺統合室、健步廊、家居室、視覺藝術室、模擬工場、購物街、禮堂、物理治療室、職業治療室、言語治療室、活動室、電腦室、音樂室、圖書館、輔導室、飯堂、學生宿舍、護理室、有蓋操場、禮堂。


都城巴士嘅設計同當年嘅後置引擎雙層巴士有啲似，引擎都係打橫擺喺車尾，而散熱水箱就擺喺車頭偏右位置。佢可以配吉拿6LXB/6LXCT/6LXDT、康明斯L10或勞斯萊斯引擎，而波箱可以係Voith或Maxwell等公司造。


而喺1981年推出嘅第二型就減少咗部件種類數量，而下層擋風玻璃係左右對稱。都城嘉慕威曼曾經諗過設計第三型畀倫敦運輸局，但最終都冇出到。另外有啲都城巴士係用亞歷山大AD/RH/RL或者Northern Counties車身。


其中買得最多嘅係倫敦運輸局，喺1978至1985年引入共1442架都城巴士，其中1440架係第一型設計，另外兩架係第二型。呢啲巴士轉過手之後，最終喺2004年全數退役。而喺都城嘉慕威曼總部所在地伯明翰負責巴士運作業務嘅 West Midlands PTE係買得第二多，佢喺1978至1989年間引入1130架都城巴士，最後一架行到2010年至退役。


香港嘅中華巴士喺1978年引入12架單門客車版9.7米都城巴士，專係行往來南區同埋中環嘅豪華巴士線。中巴再喺1978至1979年引入全球僅有嘅40架雙門版11.45米都城巴士。1981年，中巴引入兩架12米三軸都城巴士，係香港首批12米三軸巴士，其中第一架係雙門版，第二架係三門版。


九龍巴士亦喺1981年引入3架雙門版12米三軸都城巴士，但之後冇進一步引入12米三軸都城巴士，而喺1983至1985年引入80架9.7米都城巴士，再喺1986至1990年引入253架11米三軸都城巴士。


另外九巴喺1987年引入一架有冷氣嘅11米三軸都城巴士，佢用一副引擎行車同埋行引擎室上面嘅Sütrak冷氣機，不過架車好快試驗失敗而要拆冷氣，1989年重新投入服務。九巴喺1989年再引入8架9.7米都城巴士，佢哋係配280匹嘅康明斯引擎同埋有手動減速器嘅波箱，專係行往來荃灣同埋錦田嘅51線，經荃錦公路上大帽山。


1989年，都城嘉慕威曼嘅母公司Laird Group放棄都城嘉慕威曼業務，都城嘉慕威曼都城巴士設計就賣咗畀Optare同埋DAF，都城巴士自此宣告停產。後來兩間公司以都城巴士為藍本，研製出配Optare Spectra車身嘅DAF DB250巴士。


京都議定書係《聯合國氣候變化綱要公約》嘅補充條文，響1997年12月日本京都開嘅聯合國氣候變化綱要公約第三次締約國大會定出嚟，由2005年2月16號開始生效，目標係將大氣入面嘅溫室氣體含量穩定響一個適當水平，防止劇烈氣候變化傷害人類。


港深創新及科技園係香港同深圳計劃合作發展嘅創新科技研發基地，選址近住兩地邊境嘅落馬洲河套，佔地87公頃，入面除咗有研究設施，重有相關嘅高等教育、文化創意等等配套設施。呢個項目會由香港科技園公司成立附屬公司專責營運。


對於音長嘅長度，好多語言都將佢分成「長」、「短」兩種。但係愛沙尼亞語同一啲薩米語方言就具有3種能夠區分語義唔同嘅音長，而且分別用喺輔音同元音嘅。有啲喺漢堡附近使用嘅低地德語變體、有啲莫澤法蘭克尼亞語變體、同埋有啲利普里安語嘅變體亦都係噉。


國際音標入面，長輔音與長元音都使用貌似冒號嘅長度符號來標記，標記嘅位置係喺嗰個音素嘅後面。變音符號可以出現喺基本字母或長度符號嘅上下方，或者係兩者同時出現。例如，喺一啲唔將R讀做捲脷音嘅英語度，party一詞嘅/t/會被省略，淨係留底部份嘅呼氣聲。


喺呢個例子入面，國際音標寫成，其中代表呼氣聲嘅符號/◌̤/係寫喺長度符號嘅下方。 When both length and tone are moraic, a tone diacritic may appear twice, as in  .


A morpheme may be reduced to length plus nasalization, in which case a word might be transcribed . If the length is morphemic, the morphemes would be /ː̀/ and /ː̃/.


飄，係無懼、無悔，以一生嘅心力，甚至生命，令世界變得更加美好。攝製隊冒住生命危險，走進被戰火催殘嘅阿富汗，被視為邪惡而神秘嘅北韓，被獨裁欺壓嘅緬甸、被輻射恐慌籠罩嘅日本福島，亦去到法國嘅梅村，跟隨佢哋嘅足跡，訴說佢哋飄嘅故事。


喺二次大戰嘅尾聲，美軍其實佔領咗超過最終同意嘅分界綫。但係喺經過兩個月嘅談判之後，美軍喺1945年7月同意撤軍。有唔少學者都認爲，呢次讓步令蘇聯加添對美國嘅信任，容許美、英、法控制返佢哋自己嘅區域。與此同時，蘇聯跟從協議由西柏林撤軍，俾美英法控制佢哋應承好嘅範圍。


何詩蓓讀過聖保祿天主教小學同聖保祿中學。中學時期做過校內辯論隊成員，亦做過班長。2015年喺香港中學文憑試攞到7科35分嘅成績，包括通識教育、英文、數學、企業會計與財務概論、中文、化學同英語文學，之後去美國密芝根大學攻讀心理學。


2021年12月16號，何詩蓓喺阿聯酋首都阿布扎比出戰游泳短池世錦賽嘅女子200米自由泳決賽，以1分50秒31衝線而攞到金牌，成為香港第一位世界冠軍泳手，兼以0.12秒之差打破瑞典名將施祖唐保持嘅1分50秒43舊嘅世界紀錄，成為香港第一位女子游泳世界紀錄保持者。


天貓座係家下八十八西洋星座之一。佢響天球北部，佔天球面積545平方度。地球北半球來講，天貓座係冬天嘅星座，即係冬夜會見到。肉眼可以睇到嘅星，約莫60粒到。有一到四等星6粒，即係有3等星1粒、4等星5粒。


華忠男係香港男演員，拍過好多套電影同電視劇。比較出名嘅演出包括1996年《笑傲江湖》嘅不戒和尚。最大件事就係2012年拍《神探高倫布》嗰陣中咗風，之後送到醫院同昏迷咗一段時間，後來好返。不過佢最近都未拍過一啲電視劇。


《中華英雄》係香港亞洲電視喺1990年代改編馬榮成同名武打漫畫《中華英雄》嘅電視劇，一共25集，1990年6月11號首播，監製係招振強，由後嚟到臺灣發展嘅何家勁飾演華英雄一角。故事講述華家同司徒家嘅一段大戰。


唔少無綫電視製作嘅劇隻，都被揭發用上C drive上網大法，包括《學警狙擊》、《珠光寶氣》、《絕代商驕》、《有營煮婦》、《畢打自己人》、《溏心風暴》、《天天天晴》、《隔離七日情》、《花花世界花家姐》、《潛行狙擊》、《法證先鋒III》、《天與地》、《換樂無窮》、《衝呀！


球狀星團或GC，係數萬顆至數百萬顆恆星聚集喺十至卅光年直徑嘅空間，外觀大致呈圓形嘅恆星集團。佢哋通常包含很老嘅第二星族星－只比宇宙本身年經數億歲－多數嘅顏色係紅色或黃色，質量則少於兩倍嘅太陽質量。噉樣嘅恆星喺集團中佔咗主導地位，因為更大和更熱嘅恆星已經成為爆炸超新星，或係經由行星狀星雲演化進入結束階段嘅白矮星。


直到最近，球狀星團喺天文學上仍造成很大嘅迷惑，因為恆星演化理論估計出最老嘅球狀星團年齡比估計嘅宇宙年齡仲要老。幸好，使用依巴谷衛星更精確嘅測量出球狀星團嘅距離，以及測量得越來越精確嘅哈伯常數，解決咗呢個悖論，宇宙嘅年齡大約係百卅億歲，比最老嘅球狀星團仲大上數億歲。


2005年，喺仙女座星系發現一種全新形式嘅星團，喺某幾種方面與球狀星團相似 。目前，喺銀河系中仲冇發現任何一個中間集團 ，但喺仙女座星系中經已發現三個，分別命名為M31WFS C1 、M31WFS C2、和M31WFS C3。


爾種新發現嘅恆星集團包含數十萬顆嘅恆星，數量與球狀星團似。爾種集團嘅特徵，也就係金屬量和星族，也與球狀星團嘅相符。與球狀星團嘅差別只喺佢哋非常嘅大－數百光年嘅直徑－和密度低咗數百倍。因此，喺延展球狀星團中嘅恆星距離也大咗許多。


疏散星團  與球狀星團完全唔同。與分散成球形嘅球狀星團唔同，佢哋侷限於銀河平面，並且幾乎都係喺螺旋臂中被發現。佢哋一般都係年輕嘅天體，最多只有幾千萬年嘅年齡，只有少數例外，像係M 67  。佢哋形成於像係獵戶座星雲噉樣嘅電離氫區。


疏散星團散布喺高達卅光年直徑嘅區域內，但通常只有數百顆恆星。相較於球狀星團嘅人煙稠密係密度非常嘅低，佢哋所受到嘅引力約束也很小，假以時日，會因為巨大分子雲和第啲星團嘅引力而瓦解。近距離嘅遭遇也會導致恆星被彈出，呢個過程稱為’蒸發’。


最顯著嘅疏散星團係位於金牛座嘅昴宿星團和畢宿星團。英仙座座嘅雙星團，h和χ，在夜空中也非常顯著。疏散星團通常由藍色嘅年輕恆星為主，雖然就恆星而言，佢哋只有數千萬年嘅壽命係短暫嘅，但喺佢哋壽終正寢之前，疏散星團多數都經已潰散。


一個疏散星團一旦唔受重力嘅約束，組成嘅恆星會喺類似嘅路徑上繼續喺空間中移動，噉樣嘅集團稱為星協或係移動星群。喺大北斗嘅大部分恆星原本係一個疏散星團嘅成員，而家係有著相同自行嘅大熊座移動星群。橫越過天空嘅第啲恆星，包括貫索四和南三角座ζ都來自呢個星群。


星團也係宇宙距離尺度上關鍵嘅一步。有幾個最接近的星團，可以用視差量度出距離，而喺赫羅圖嘅亮度軸上可以繪製呢啲星團內已知恆星嘅絕對星等。然後，當繪製出未知距離星團嘅赫羅圖之後，對比主序帶嘅位置就可以估計出呢個星團嘅距離。


虛位元首係指冇實際權力，處於「虛位」嘅國家元首，唔喺國家政治入面起到決定性作用，同實權元首嘅概念相對。而家實行君主立憲制國家嘅君主同議會內閣制嘅總統喺一般情況下都屬於虛位元首，國家嘅實際權力由議會同內閣掌握。


不過虛位元首依然係國家嘅最高代表，係國家統一嘅象徵，有時會接待外國政要、出席重要嘅場合、頒授國家榮譽同進行國事訪問等。根據唔同國家嘅政治制度，有時候重會根據國會嘅決定任命同罷免總理或者首相、根據政府首長嘅提案解散國會等禮儀性嘅政治工作。


中華人民共和國主席喺《八二憲法》入面本身屬於虛位元首，不過自1983年重設之後由掌握實權嘅中共元老出任，1993年之後更加由中國共產黨中央委員會總書記兼任，變成實權元首，不過國家主席職位本身嘅權力除咗外事權之外都冇增加到，係靠兼職而有權力。


電話亭係一個矗立喺街頭，裏面有一部公共電話嘅細屋仔，呢啲公共電話通常都需要收錢。電話亭通常設有透明或有細窗口嘅閘門，除咗保障使用者嘅私隱之外，又可以畀人知道電話亭裏面有冇人用緊。部分地區嘅電話亭裏面，會放置電話簿畀使用者查閱。


早期嘅室外電話亭採用木材或金屬製造，設有玻璃窗。之後新設計嘅，會採用塑膠或玻璃纖維，簡單耐用之餘亦可以減低成本。電話亭外面通常印有電話公司嘅標誌同名，以增強品牌形象。位於室內嘅電話亭，可能會設計得更加簡單。


1910年大朝鮮國畀日本佔領，之後日本軍政府諗住起一個宮家畀啲朝鮮王室成員。原先佢哋想將個宮家改名叫「李大公家」，後嚟因為顧及朝鮮民族嘅傳統，所以就改做「李王家」。同年，日韓正式簽咗日韓合併條約，其中規定「朝鮮王室要有返相應嘅地位同埋尊號」，所以全部朝鮮王族都叫「殿下」。


北山村係廣州市海珠區新滘鎮中東部嘅一條村，三面環山，東邊接住崙頭，北邊對涌望琶洲。成條村分舊屋、新屋兩個片，有北山、龍吟、青雲三條里巷。民國時期屬番禺縣茭塘司顯東鎮局。1949年之後，屬同西北邊嘅赤沙村組成嘅赤山地區。


「龍藏」其實出自南漢嘅「飛龍入宮」傳說嘅「藏龍之地」。喺明朝嗰時有間龍藏寺響度，不過佢唔好彩，俾大火燒冧嗮。而清朝嗰時重新起過，不過佢改咗嗌「大佛寺」嘅名。雖然話噉，但係呢度重係用返「龍藏」嘅名重一直用到而家。


1991年，佢贏咗一個國際超級模特兒大賽，兼且成為美國雜誌Vogue嘅封面模特兒。1993年，佢參與演出印度影星阿米爾汗同Mahima Chaudhry主演嘅百事可樂廣告，開始喺印度出名。1994年，佢贏得印度小姐亞軍，兼代表印度參加者1994年度南非舉行嘅世界小姐比賽，仲贏咗世界小姐冠軍。


1997年，佢第一次拍電影，喺印度導演曼尼拉南執導嘅泰米爾話電影《影壇政壇兩冤家》一人演兩角。拍過幾齣泰米爾話同印地話電影後，佢終於憑1999年嘅愛情歌舞片，由Sanjay Leela Bhansali執導嘅 'Hum Dil De Chuke Sanam'帶嚟事業突破。


2002年，佢再次同導演Sanjay Leela Bhansali合作，連同印度影星沙魯克汗、Madhuri Dixit主演歌舞片Devdas。電影叫好叫座，成功打入2002年康城影展，又畀美國時代雜誌譽為千禧年代十大電影之一，全球錄得1100萬美金票房。


電影贏咗十個印度電影觀眾獎，包括令艾絲維亞莉贏得佢個人第二個印度電影觀眾獎最佳女演員獎。同年，佢連同阿迷達巴山、阿米爾汗、沙魯克汗同Preity Zinta出席英國兩場'From India With Love'表演，超過十萬觀眾入場睇。


2004年，佢拍英語電影《愛鬥氣 愛上你》，錄得2千4百萬美金票房，喺國際影壇闖出名堂。2005年，佢主演嘅美國電影《調情魔師》，卻被劣評如潮。之後，佢有份參演嘅'Dhoom 2'同'Jodhaa Akbar'都票房大賣，分別錄得一千四百萬美金票房。


2009年，佢參演荷理活電影《傻豹遇著烏Sir Sir續集》。2010年，佢再次同導演曼尼拉南合作拍攝電影，電影分為泰米爾話版嘅'Raavanan'同印地話版嘅'Raavan'，泰米爾話版票房大賣，但印地語版就票房失利。


2016年，佢主演電影 'Sarbjit'，而影片亦在康城影展首映。之後佢再同曼尼拉南導演合作，拍攝電影'Ponniyin Selvan I'同埋'Ponniyin Selvan II'，前者錄得票房6千3百萬美金，係史上其中一齣票房最高嘅泰米爾話電影。


Abhishek Bachchanr雖然喺2000年同2003年同艾絲維亞莉合作拍電影，但佢話直至2006年拍攝電影'Dhoom 2'時兩人先至墜入愛河。佢哋係2007年1月14號宣佈訂婚，兼且係同年4月20號舉行傳統印度教婚禮。


喬治市又叫喬治敦，又有外地遊客跟英文照釋佐治市，係馬來西亞檳城州嘅首府，喺檳島東北面。檳島係2010年馬來西亞第二大城市同第一大島城。根據2010年人口普查，喬治市一共有708,127人，而以喬治市為中心嘅大檳城都會區方面大約有兩百五十萬人，係全國第二大嘅組合城市。


喬治市世界文化遺產古蹟區面積有259.42公頃大，其中古積核心區有109.38公頃，緩衝區有150.04公頃，佔咗成個馬來西亞三分之一。2008年開始，喬治市歷史最悠久嘅核心地帶正式列入聯合國教科文組織世界文化遺產。


喬治市世界文化遺產古蹟區總面積有259.42公頃，其中包括古蹟核心區109.38公頃，同埋緩衝區150.04公頃。兩個區域嘅分界為西緣嘅調和路同南緣嘅港仔墘。核心區擁有好多歷史性地標，包括康華麗堡、檳城大會堂、檳城州博物館同土庫街一帶嘅喬治市中央商務區。


喬治市係馬來西亞城市中唯一一個仲用緊英文街道名嘅城市。即使路名已被重新命名，例如青草巷，但係檳城人普遍鍾意用返殖民時期嘅英文名。同樣情況發生喺椰腳街同紅毛路，呢樣反映出檳城人對地名嘅強烈保守主義，並將檳城殖民歷史視為喬治市象徵嘅一部分。


唔單止咁，自民聯喺2008年奪下檳州政權之後，就立即喺喬治市古跡推行多語言路牌。每個路牌都有嗰條街道嘅馬來文路名，而路牌左下角就有英文、中文、淡米爾文或者阿拉伯字體。雖然依家部分馬來西亞城市亦開始增加中、英文路名，包括亞庇、關丹馬中產業園、雪蘭莪華人新村等，但事實上喬治市仲係馬來西亞唯一擁有多語言系統嘅城市。


檳島嘅面積略多過新加坡三分之一，島入面人口密度為2372.7每平方公里，係馬來西亞其中一個高密度城市。喬治市嘅範圍由檳島東北角嘅一個小定居點，擴張至成個東北縣，最後同檳島東南部嘅工業城鎮峇六拜接壤，令到成個檳島東海岸已經城市化。


檳島嘅中央山脈，包括升旗山，係喬治市重要森林集水區域同時亦係喬治市巨大嘅綠肺。雖然中央山脈限制咗喬治市往西部擴張，但係喬治市喺沿島東岸往南部擴張更加明顯，並創立咗日落洞同牛汝莪兩個市郊，最後同峇六拜北邊嘅市郊相連。


喬治市擴張創造咗西北、西同南部市郊。當中西北部市郊相對富裕，因為靠海位置可以吸引到遊客同外籍人士去嗰度觀光。而南部市郊好似日落洞就以工業為主要經濟來源。重有，亞依淡同壟尾等市郊因喺喬治市西部同檳島中央山脈而以農業同種植業為主。


升旗山係檳島最高峰，喺亞依淡西部同本島的中心附近。833米高嘅山頂可通過亞依淡升旗山纜車站路尾端嘅底部車站乘搭升旗山纜車抵達。曾經係英國官員嘅撤退點，升旗山嘅高峰係檳城最出名旅遊景點之一，喺2014年有136萬遊客去嗰度觀光。


喬治市主要公園係檳城植物園，喺浮羅池滑瀑布路西部，臨近青年公園。植物園喺1884年創立以作為新加坡植物園嘅支園，亦係馬來西亞歷史最悠久植物園之一。時至今日，植物園成為城市提供綠肺同休閒場所，每個周末大約有5,000名遊客。


較為出名嘅檳城菜肴有『亞参叻沙』、『炒粿條』、『咖喱麵』、『檳城蝦麵』、『扁擔飯』、『蠔煎』、『羅惹』同埋『煎蕊』。喬治市出名嘅特殊小食有檳榔律嘅煎蕊、浮羅池滑嘅福建麵、亞依淡嘅亞参叻沙同埋暹路同沓田仔街嘅炒粿條。


喬治市嘅街道發展經過一個持續過程，最早可以追溯到英國時期。今日，呢座城市繼承咗呢啲廣泛嘅道路網。市中心除咗有狹窄街道之外，亦有現代化道路將市中心同臨近市郊嘅地方好似丹絨道光、亞依淡、日落洞同牛汝莪等地方連接一齊。


依家改名做敦林蒼祐大道嘅日落洞高速公路喺檳島東海岸，經過市中心、檳威大橋、峇六拜工業區，去到檳城國際機場。檳城中環公路包括相對多主要道路，包括蘇格蘭路同青草巷，呢啲道路有助減低繁忙時間交通流量。同一時間，呢個城市亦有跨島聯邦公路6號連接檳島西部，包括浮羅山背，呢條繞行道路沿住海岸線嚟行。


喬治市最早嘅交通工具主要係靠馬力運輸嘅哈克尼車，喺18世紀最後一個季度開始流行。去到1935年人力車開始普及，並喺1941年畀三輪車迅速取代。去到依家，三輪車仍然喺喬治市運作，不過主要用嚟運載遊客遊覽市區。


馬車、蒸汽電車、電車、無軌電車同雙層巴士曾經係喬治市嘅主要運輸交通工具。第一架蒸汽電車喺18世紀80年代開始運作，之後開始引進馬車。電車喺1905年推出，而無軌電車喺1925年開始逐漸取代電車，但喺1961年被終止。


公共巴士服務曾經喺一段時間受到唔同巴士公司之間嘅激烈競爭困擾，而民眾都對呢啲巴士公司服務唔滿意。2007年，馬來西亞聯邦政府宣布馬來西亞基建屬下嘅吉隆坡快捷通接管檳城所有公共巴士服務，並改名做「檳城快捷通」。


檳城快捷通啱啱成立嗰時係檳島擁有150架巴士，營運28條路線。之後亦多次擴展服務，改善喬治市公交交通服務。檳城嘅公共巴士搭乘量由2007年嘅每日低過30,000人次增加到2010年嘅75,000名乘客。


去到2016年，檳城快捷通喺大檳城地區一共有406架巴士，56條路線，其中30條路線係島入面路線。另外，檳島市政廳亦同檳城快捷通合作，喺喬治市市中心提供免費穿梭巴士服務，減少市内交通流量。後來，名為隨上隨落嘅開頂雙層巴士都被引入檳城。


1947年，Charles H. Roe俾Park Royal Vehicles收購咗，兩間公司喺1949年一齊俾Associated Commercial Vehicles收購。Charles H.


HD 209458b，又叫Osiris，係粒太陽系外行星，佢嘅恆星係HD 209458。它係喺飛馬座，同太陽差唔多，距離地球大約150光年。係一粒熱木星。HD 209458嘅視星等係8.24等，肉眼睇唔到，可以用雙筒望遠鏡嚟睇。


《奇幻逆緣》係2008年一套美國奇幻浪漫電影，改編F. Scott Fitzgerald嘅1922年英文同名短篇小說《The Curious Case of Benjamin Button》。呢套戲係由大衛芬查執導，畢彼特同姬蒂白蘭芝主演。


清樂鄧公祠，又叫思成堂，喺香港新界元朗錦田水尾村裏面，係當地鄧氏四大祠堂之一，用嚟紀念錦田鄧氏第十七世祖鄧清樂，估計大概喺明朝中前期起，喺1985年被評為香港一級歷史建築，2010年5月17號確定評級。


清樂鄧公祠採用三進三間式嘅設計，係錦田鄧氏眾多祠堂之中最具規模而且面積最大嘅一間。前台起咗支柱，上面承桁樑，斗拱同橫樑上面都有精細嘅雕刻。正屋脊上除咗有一雙鰲魚擺設之外，脊上正中有青龍浮雕、左右亦有瑞獸一對。


正脊同垂脊之間有一對蝙蝠，垂脊盡頭就擺放咗瑞獸朝天吼，畀人一種莊重嘅感覺。此外，祠堂裏面嘅石柱同花崗石柱礎都畧有不同，提升咗整座建築嘅多樣性。上承橫樑木柱，而大門戶裏面有一屏風，只有達官顯貴嚟到先會開啟。


中廳裏面掛嘅「思成堂」匾額，常被指係1794年重修時，由乾隆庚子科進士初彭齡所寫，但喺完成「思成」二字後卻突然死咗，「堂」字就由其他人代造，造成匾上嘅文字字勢同風格唔同。但係此話似係誤傳，因初彭齡實際上喺1825年死，唔可能出現上述嘅情況。


香港居留權  係一個人喺香港冇條件下住同埋做嘢嘅權利。任何有呢個權利嘅人就係屬於香港永久居民。外國國民亦可以申請居留權, 只要喺香港住夠7年就能夠攞到, 亦都會有喺香港嘅投票權。不過, 佢哋仍然唔能夠攞特區護照或者選香港立法會。


作爲一個特別行政區, 香港冇自己嘅國籍管控權, 全部都係跟中華人民共和國嘅法律。1997年前, 香港係英國殖民地, 所以都係跟英國國籍法。雖然香港、澳門、同中國大陸都名義上係屬於同一個國家, 不過由於一國兩制, 佢哋嘅入境政策係分開處理, 而居民嘅居住權亦都唔會互通。


香港永久居民能夠唔受限制咁喺香港住同埋做嘢, 亦唔能夠俾政府驅逐出境, 不論係咩國籍。所有香港永久居民都需要攞香港身份證。  香港永久居民有權使用香港嘅社會福利, 亦都能夠喺香港嘅選舉度投票。  中國大陸國民如果攞到香港居留權, 除咗中華人民共和國護照之外, 亦都會有一份香港特區護照。


香港永久居民並唔自動喺中國大陸有居住同工作權利, 就算只係當去旅行, 都需要先有港澳居民來往內地通行證。 如果想喺大陸做嘢或者長住, 就需要申請港澳臺居民居住證。 呢個政策對於來往香港同澳門之間嘅人都一樣適用。


鄒莉盈，花名CC、豬豬。香港模特兒，有「翻版高海寧」嘅稱號。佢2013年做過女子音樂組合FFx成員。2015年開始係香港女子音樂組合B.Gs成員。2019年開始個人發展，做獨立歌手之餘，同時都係B.Gs主音歌手。


故仔講一個二戰時期人物Steven Rogers想參軍，但又過唔到體格檢查，於是佢參加咗Project Rebirth，完成呢個計劃之後，佢就成為咗美國隊長。而佢係呢個計劃唯一一個Super solider，因為相關人員都死晒。


丁樂鍶響中華基督教會燕京書院畢業，其後參加無綫電視第23期無綫電視藝員訓練班，2009年畢業後簽約做無綫電視經理人合約女藝員，並頭一次加入《美女廚房》做「美味天使」嘅「腸粉」角色，係「美味天使」當中，唯一一位完全由無綫電視藝員訓練班出身嘅經理人合約女藝員，其餘嘅「美味天使」只係代理人合約女藝人。


2013年尾，香港電視網絡冇份發牌，重有港視合約嘅丁樂鍶被港視安排到有線娛樂台招募藝員嘅面試。到2014年8月，丁樂鍶約滿香港電視網絡，恢復自由身，離巢前主要拍過《開腦儆探》、《來生不做香港人》同《導火新聞線》幾套劇。


當初之所以改成噉，係借鑒咗鬼佬國家按數字同方位做名而體現出簡潔同方便。但從2011年開始，由於當地民眾同喺嗰邊讀書嘅大學生話路名既冇突出大學城嘅功能，又未傳承到歷史同文化，甚至冇明確指明邊個方向及好難搵返啱條路呢四大理由而提出改名。


大檳城係馬來西亞主要人口聚集區之一，大約有2.5到3百萬居民。另外，都市區亦係西馬北部最大嘅都市區，同埋國內其中一個「製造業強區」，其中檳島嘅峇六拜係各大電子同工程公司聚集地，所以亦叫做「東方矽谷」。


學校喺1964年開辦，初期時係初級中學，1969年9月開始升級成完全中學，但1982年9月，高中部停辦而變成第二幼兒教育職業高級中學。直到2002年9月又宣佈停辦職高而變成初級中學。2013年4月初，因海珠區教育部門調整同擴大優質教育嘅輻射範圍，宣佈學校同廣州市江南中學合併而成為歷史。


汶萊灣包含大約8,000公頃嘅潮汐泥灘同沙地平灘、海草床、珊瑚礁、紅樹林、海灘森林和同砂岩細島。 呢度畀國際鳥盟確認為重點鳥區，因為佢支持大量鳥類，包括Bonaparte's nightjar、Lesser adjutant、Storm's stork、唐白鷺、鐵嘴沙鴴、諾氏鷸同紅燕鷗。


臺中機場捷運係臺中捷運規劃緊嘅路線，前身係臺中捷運橘線、雙港輕軌。而家規劃路線起點設喺沙鹿區臺中國際機場，後大致向南行經大雅、西屯、北屯、北區、東區、南區、大里，終點設喺霧峰區中華民國立法院中部辦公室同臺灣省議會紀念園區附近，路線全長29.


係中國廣東廣州嘅古蹟，清末民初時期起好，位置喺荔灣區梯雲東路188號。間嘢曾經由周氏族人辦嘅錢莊，主要搞國內外嘅周氏家族存錢同匯錢啲數。1956年被充公後變成旅店，直到1980年代初先至畀返周氏家族。


狄達喺香港出世。佢中學讀李求恩紀念中學，屬新高中學制下頭一批學生，中五決定退修生物科，轉修應用學習嘅電影及錄像設計課程，畢業後加入咗香港電視網絡做副導演，做咗兩年後，由於港視未獲政府發放免費電視牌照，佢決定升學，自2014年開始移居臺灣留學，大學讀台灣藝術大學電影系。


初期揀咗喺粵漢鐵路西村車站附近，但嗰時嚿地重係笪山旮旯地方，加上距離市區比較近。由於嗰時交通唔發達，凈得石板路先至去到呢間學校，而且要通過步行40～50分鐘路程先至到。由於嗰時孫文同伍廷芳贊助同支持起呢間學校而出動咗好多人，以公開價格賣咗菜地同山墳。


學校開辦初期由非中國大陸勢力睇實，直到1929年先至畀咗中國人睇住。抗日戰爭時期，受到廣州淪陷同埋日軍飛機狂轟濫炸嘅影響，學校搬到香港一帶繼續辦學，直到1945年日軍投降後先至返嚟廣州。返到廣州後，由於負責管理呢間學校啲人，好少甚至冇人知由美國教會出錢起嘅，加上重係美國教會睇實呢間學校，佢可以隨時變賣學校改成其它用途。


所以決定喺美華學校買嘅地、起校舍都由中國人搞掂，重規定凈可以辦中國教育事業用途。伍賴信咗呢個主張之後以無條件形式畀咗中華基督教廣東公理傳導會嘅校導會睇實，甚至喺1949年10月14號研究同決定，1950年畀咗廣州市人民政府接收學校資產而避免俾美國基督教機構攞美華中學嚟改成其它非教育用途，1951年1月畀埋廣州市文教局嚟睇實校政，學校亦改名做粵秀師範學校。


學校改名後，1952～1955年變成廣州師範學校嘅初師部、幼師部、速師部，嗰時協和同真光一齊同辦。1956年改成幼兒師範學校，1962年加開附屬中學班。1968年，由於文革爆發，受到破四舊浪潮影響，學校亦改名做廣州市第五十九中學。


2022年2月18號，廣州市荔灣區教育局印發《2022年荔灣區中學佈局優化方案》，計劃將廣州市真光中學、廣州市第1中學、廣州市第4中學、廣州市西關外國語學校、廣州市南海中學分別對11間中學搞授權制辦學模式，促進新校、邊遠學校、相對薄弱學校教育教學品質同埋提升整體嘅辦學水準。


一粥麵係香港大家樂集團一個連鎖快餐店品牌，主力賣中式嘅粥同麵。品牌喺1999年正式建立，業務前身係大家樂集團由清盤嘅超羣收購嘅快餐業務，因為呢啲舖頭主力賣粥麵，同主力賣飯餐嘅大家樂有比較大分別，所以大家樂集團決定另行開辦一個新品牌去經營，之後開設更多新舖。


後來丹尼士改為集中出巴士同埋消防車，1985年公司英文名改叫Dennis Specialist Vehicles。丹尼士喺1989年轉賣畀Trinity Holdings，1998年俾Mayflower Corporation收購。


1948年創立，原名廣州私立金巴侖小學，係美國金巴崙長老會辦嘅教會學校。1960年代初短暫改做廣東師院附屬小學。無耐，校門口嘅馬路鋪好，定名黃埔大道，因此學校改名黃埔大道小學。1984年改名東風東路小學。


漢保留廷尉，劉啟做皇帝第六年，改名大理。到劉徹嗰陣，建元四年，又改返做為廷尉。劉詢做皇帝時，地節三年，下置左、右、平，秩六百石。到劉欣做皇帝，元壽二年，改返做大理。新國，王莽又改做作士。復漢後，又改返做廷尉，二千石，下有正監、左監各一，左平一，秩六百石。


李旺陽，湖南省雙峰縣人，八九民運人士，因為反革命宣傳煽動罪入獄十三年，2001年因為顛覆國家政權罪坐多十年，加埋坐咗廿二年，係因為六四事件而俾政府囚得最耐嘅政治犯。入獄期間俾人整聾整盲整到半殘廢。 2012年6月4號獲全美中國學生學者自治聯合會頒自由精神獎。


節目事前用網上問答初賽揀咗18間中學入圍，每集比賽會安排兩個隊伍對賽，每個隊伍由兩個同校學生夾埋兩個「星級嘉賓」，而比賽題目種類包括睇片題、風土人情題、是非題、搶答題，贏咗可以攞旅遊禮券。最後一集就淨係得藝員參賽。


人倫係論人同人之間嘅關係，人之間嘅條理，有相處守則。至於有乜守則，就因時因地而定，有明文規定，甚至寫入法律，亦有不成文規舉，約定俗成。倫有關於親人、親戚、朋友、同事、同學、師徒、上司下屬、地位尊卑、貴族平民、君臣，諸如此類。


公元20世紀之前，各地大部分嘅王朝都係實施父系繼承制度，好似法蘭克人實行嘅薩利克法。喺女性可以合法繼承王位嘅情況之下，女性君主嘅後代繼承佢嘅位之後，一般都會採用父系嘅命名方式，所以通常睇成係新王朝嘅成立。


春霞揾到錦清之後，本來想相認，但就小雲唔妥錦清個書僮清心認為錦清一定高中，要春霞係科場壓倒錦清。點知殿試個日，春霞得到郡主睇中，就算交白卷都高中狀元，重被招做郡馬。錦清知春霞闖禍，就同佢一齊面聖自首，最終都可以同春霞做夫妻。


《境界之輪迴》係日本女漫畫家高橋留美子繼《山T女福星》、《相聚一刻》、《亂馬1/2》、《犬夜叉》之後嘅又一力作。而家連載到36期，由日本小學館出版。香港版由文化傳信出版，出到第25期。2015年改拍做動畫，響日本NHK播放。


芒街市噶北部係丘陵地勢，地勢逐漸向海傾斜，有50公里噶海岸線。地形多山，中部撈沿海地區噶劃分比較複雜，形成北部高山地區、沿海中部地區撈海島地區3隻區域。芒街屬熱帶季風氣候，受海洋影響，炎熱、潮濕、多雨。


19世紀初，係萬寧總、八場總撈萬寧州安光鎮海東府河門總噶一部分。自1906 年以來，芒街一直係前海寧省。1947至1954年，法屬時期末期，芒街係儂族自治州噶首府。 1954年8月2號，芒街徹底解放。


2010年6月12號晚黑十一點幾，麗華新邨第二座十五樓走廊欄杆上有嗰後生仔飲醉酒，雙腳凌空吊，神志迷糊，搖搖欲墜。有住戶發現，問佢坐響到做咩，黃某幾幾嗰嗰話響到搵朋友。之後住戶勸佢落返嚟，但係擔心佢再響到企圖跳樓，於是報警處理。


消防接報到場，相關樓層一個人都冇，之後響天台搵到呢嗰後生仔，即場幫佢嗰頭嘅傷口包紮，再送院治療，但係因為佢神志不清，一度懷疑服食藥物，後來證實飲醉酒。而佢傷勢普通，治療之後經已出院。有人話唔係住響到，事前響屋企休息，飲醉酒唔小心響碌架床跌落地跌到嗰頭爆嗮光，跟住流住血到麗華新邨搵朋友，雙腳懸空坐響走廊欄杆，先引來住戶誤會有人企圖跳樓自殺。


2015年12月14號凌晨五點半，司警接到消防局通知，一個阿伯響麗華新邨跳樓死咗，所以派員到場調查。司警到場同一個鄰居攞資料，聲稱死者響當日凌晨一點半響同一位置曾經想跳樓，當時被在場嘅消防員同治安警勸返屋企，但係阿伯拒絕去醫院接受治理。


相隔三個幾鐘之後，有一個大廈居民響一樓停車場發現一個男子伏屍響地到，所以報警求助。經過司警初步對屍體調查，死者身上冇發現其他可疑又或者可能由刑事引起嘅傷痕，現場同死者單位都冇發現遺書。男死者姓陳，大約七十一歲左右，澳門居民。


喺向量空間入面，純量係喺一個場入面，同埋定義咗一個「純量乘向量」嘅乘法，呢個乘法符合結合律、分配律等等一拃性質。喺模入面，放寬咗純量嘅限制，佢只要係一個環就得，呢一點係一個好大步嘅推廣。喺交換代數入面，研究一個環一定要睇佢嘅模。


如果底下個純量環有啲好嘅性質，好多向量空間嘅性質都可以推廣到呢啲「好環」嘅模上面。但係亦都有啲性質喺推唔到嘅，例如每一個向量空間都有基，並且基嘅基數係固定嘅，但係模就唔一定有基，就算有，同一個模嘅唔同嘅基都可以有唔同嘅基數。


《黑幫聖徒》係一部2021年嘅美國犯罪電影，由Alan Taylor做導演，David Chase同Lawrence Konner編劇。套片係HBO犯罪電視劇《人在江湖》嘅前傳，故事設定喺1960年代同1970年代嘅新澤西州紐華克，用1967年紐華克騷亂做背景。


主演係Alessandro Nivola同埋Michael Gandolfini，其他配角有Leslie Odom Jr.、Jon Bernthal、Corey Stoll、Billy Magnussen、Michela De Rossi、John Magaro、Ray Liotta、韋娜法米加。


1964年太平洋颱風季泛指喺1964年全年內嘅任何時間，喺赤道以北、國際換日線以西嘅太平洋水域，以及南中國海所產生嘅熱帶氣旋。雖然有關方面並冇設下呢個颱風季嘅指定期限，但大部份喺西北太平洋嘅熱帶氣旋通常都會喺2月至11月期間形成。


林兆彬先後讀聖公會林護紀念中學同香港中文大學。林兆彬做過立法會教育界議員葉建源前議員助理，又做過香港專上學生聯會前副秘書長。喺2019年第6屆區議會選舉，林兆彬參選油尖旺區議會旺角東選區，最後打贏經民聯黃建新，成功當選，2021年7月頭宣布劈炮，唔撈區議員一職。


《塔爾薩之王》係一套喺Paramount+度播嘅美國犯罪電視劇，由Taylor Sheridan同提倫斯維達一齊創作。主演係史泰龍，係佢第一次喺電視劇做主角。史泰龍要扮演黑手黨角頭，佢個角色啱啱出獄，俾人派去奧克拉何馬州嘅滔沙，佢要喺嗰度成立犯罪組織。


占士史超活，有譯占士史超域，係美國電影演員，攞過奧斯卡金像獎最佳男主角獎同埋終生成就獎，好多類型嘅電影佢都做過。喺1999年美國電影學會將佢列喺男星排行榜第3名。佢係飛行員、美國空軍准將。普林斯頓大學建築系畢業。


開頭同老豆李乾跟住曹操襲擊黃巾軍，喺壽張打敗黃巾軍。又參加征討袁術、攻打徐州呢啲戰役。佢老豆喺呂布別駕薛蘭、治中李封嘅招降下拒絕，俾佢哋殺害。李乾個仔李整帶領佢嘅兵馬，破薛蘭、李封佢哋，後嚟去世，封李典做穎陰令，中郎將，後嚟轉移做離狐太守。


官渡之戰嗰陣李典負責押運糧草。袁紹輸咗之後，升做裨將軍。曹操攻擊袁尚、袁譚嗰陣李典同程昱負責押運糧草。袁尚嘅部下高蕃屯兵喺河上阻住曹軍用水道運糧，李典睇到高蕃輕敵，同程昱過河將佢擊敗。建安九年，參與圍攻鄴城。


提邦功2005年響曼谷Siriraj醫院出世，係哇集拉隆功最細嘅仔。而提邦功個名係由阿爺蒲眉王改嘅，響6月15號公佈。兩日之後，提邦功獲封為「王子」，有咗皇室銜頭，而稱號係「殿下」。同日，皇室幫佢搞咗滿月禮。


，簡稱CERO，係日本嘅特定非營利活動法人之一，2002年6月由電腦娛樂協會考慮到電子遊戲出現鹹濕或血腥、暴力、嗌交、打交、粗口等一系列暴力嘅拗數，及軟件定遊戲嘅界限而成立，主要職責係監管啲電子遊戲嘅年紀同內容嘅分級。


1999年响雅典舉行嘅世界田徑錦標賽，格連攞咗100米跑冠軍。佢喺200米跑一樣掂，攞咗200米跑冠軍，佢嘅強項就係100米跑。佢成功咁响2000年悉尼奧運攞咗佢第1個奧運金牌。由於佢受到傷患困擾，所以响200米跑冇代表美國出賽。


筲箕灣城隍廟，原本叫做筲簊灣福德祠，係香港一座城隍廟，喺香港島筲箕灣金華街同筲箕灣東大街交界，1987年被評為二級歷史建築，喺2010年2月4號確定為香港三級歷史建築。每年嘅農曆五月十一、五月廿八、七月廿四、二月初二同五月初五，有較多善信嚟參拜。


筲箕灣城隍廟喺清朝光緒三年建成，由當地嘅坊眾集資興建，原本係供奉福德公同埋五通神，所以嗰時被稱為「福德祠」，同時亦供奉觀音同齊天大聖。該廟初期由坊眾所管理，曾經叫做「五通廟」。1928年，座廟交由華人廟宇委員會管理，並進行擴建同維修，由於香港島以往冇專門供奉城隍嘅廟宇，因此華人廟宇委員會喺1974年喺廟旁邊起一座相連嘅祠堂供奉城隍，改叫「城隍廟」。


2010年4月26號，土地工務運輸局嘅非法工程跨部門常設拆遷組響4月13號到26號，加埋一共搞咗六次行動，包括火船頭街海濱大廈、營地大街德福大廈、營地大街紅窗門大廈、望廈炮台斜坡美樂花園大廈、田畔街嘉輝大廈，同埋媽閣街海安大廈嘅天台同公共樓梯鐵閘，部分已經完成清拆兼恢復大廈天台原來情況，政府之後會同違規人追收清拆費用。


薩滿教係一個世界宗教，佢分佈極之廣泛，喺中國主要分佈喺北方同西南地區少數民族，喺俄羅斯西伯利亞、朝鮮半島、日本、美洲印第安人、非洲等好多民族都有薩滿信仰，唔同民族嘅薩滿信仰都有佢哋一個稱呼，種類同職能。


滿族薩滿分三種，一種叫「神抓薩滿」或者「神祭薩滿」，呢種薩滿係會搵返以前薩滿嘅亡靈，然後承繼薩滿，佢哋相信神鬼上身或者靈魂出體。另一種係「家薩滿」，原名叫「包衣渾」，係以氏族或者家族承傳，分文武兩派。


由於職責同地位特殊，婆羅門可享有好多特權。佢哋可以免交各種稅，因為啲人認為，婆羅門已經用自己嘅虔誠還清咗呢種債。婆羅門係神聖不可侵犯嘅，佢哋唔能夠被處以死刑或任何類型嘅肉刑。而向婆羅門贈送禮物嘅人就會得到祝福，佢哋將會係今生或者來世，獲得一定嘅善報。


1984年，高斯達頒布《澳門行政組織架構總綱》，全面系統地檢討公共行政體制，再度嘗試令澳門公共行政從法理上獨立於葡國系統，理順行政關係，簡化行程序，加強行政組織嘅靈活性同埋公務員對公共行政嘅參與感，提高行政運作嘅效率同效益。


中途宿舍計劃係勞教中心、教導所、戒毒所同監獄提供嘅更生計劃嘅延續。有需要接受監管嘅人，例如遇到居住困難或需要接受嚴密監管，就會安排佢哋入住適合嘅中途宿舍。期間，佢哋會喺日間出去返工或返學，夜晚就要返去宿舍。


呢個計劃目的係提供一個井井有條同充份支持嘅環境，培養宿員自律嘅精神同積極嘅工作習慣。入住期視乎個別人士嘅需要同進度而定。週末同假期通常會批准佢哋出去探訪家人或朋友，以便融入社會。宿舍亦鼓勵家人同朋友來探訪，以建立同加強佢哋對宿員嘅支持，可以幫助宿員改過自新。


主佑義士全港祈禱及集氣大會係2019年11月9號一次反逃犯條例修訂集會，喺金鐘添馬公園搞。呢次集會主要係悼念運動入面過身嘅示威者，尤其係前一日過身嘅周梓樂。主辦單位宣稱有超過10萬人參加，警方就話高峰期有7,500人。


《飛天少女豬事丁》係日本漫畫同動畫作品，作者池田多惠子，1994至1995年推出，漫畫總共有3本，動畫總共51集。故仔講一位初中女學生果林因為救咗隻外星豬東仔，得到超能力可以變身做飛天豬寶妮，需要做好事去賺108粒珍珠。


配票係一種運用策略，以求某方充分利用票源，獲得最多議席嘅做法。由於喺複數選區單記不可讓渡投票制中，並非僅由最高票當選，而係各候選人得票僅需喺當選席次內領先即當選，因此政黨或政治聯盟透過組織動員或者號召選民自動將票源分配投給有希望當選嘅候選人，令到佢哋達到當選門檻，使該政黨當選席次最大化，避免個別參選人衝高票數造成選票浪費。


烏桓係當時喺而家河北北部到遼寧一帶嘅民族，袁紹喺官渡之戰敗畀曹操後，佢嘅仔袁尚投奔烏桓成爲殘餘勢力，於是曹操北征，之後烏桓衰落。當時遼東係公孫氏嘅割據所在，於是曹魏喺景初元年秋天派幽州刺史毋丘儉去討伐遼東。


由於畀曹魏征服嘅前事，右北平嘅烏桓單于寇婁敦、遼西嘅烏桓都督、兼率衆王護留葉聽到毋丘儉嘅大軍到，就帶住五千幾人投降，寇婁敦就派佢細佬阿羅槃帶啲嘢去曹魏朝貢，於是曹魏朝廷封寇婁敦屬下啲人做王侯，並且賜佢哋車馬。


1955年嘅時候，中國人民解放軍開始實施咗軍銜制度，當時中國人民警察亦有打算效仿蘇聯將校尉兵嘅警銜制度，但因為意見唔同同埋其他種種因素，呢個計劃就冇能夠實行。直至1992年先正式實施咗警銜制度，不過而家嘅警銜制度同55式嘅警銜有所唔同，而家嘅警銜制度係採用監督司員嘅體系。


平井太郎，筆名江戶川亂步，係日本作家，日本偵探小說開山祖，深受美國作家愛倫坡作品影響而攞咗愛倫坡嘅日文假名嚟譯成自己嘅筆名，另一作家柯南道爾嘅福爾摩斯作品都有影響到佢。曾經喺岩井三郎探偵事務所做過理事長。


朱諾號係探測木星嘅太空探測機，2011年8月5號喺美國卡納維拉爾角空軍基地發射，飛咗五年27億公里，喺2016年7月5號到步，環繞木星軌道飛，收集木星成份、重力場、磁場、磁層、磁極嘅數據，重會映好多相。


木星嘅洋名 Jupiter 係來自羅馬神話嘅天神「朱庇特」，朱諾號取名自朱庇特嘅老婆，神話之中，朱庇特最鐘意搞亂擋、搞搞震，之後就會用雲霧遮住佢做嘅衰嘢，不過，佢老婆朱諾一眼就睇穿雲霧，知佢做乜衰嘢。


COLLAR曾經喺電台節目中講過Take Me Away係The Bright Side嘅Demo。首歌嘅內容係愛爾蘭菲律賓混血創作歌手ANDREAH因為創作當時正經歷黑暗、孤單、覆雜嘅情緒，通過創作表達佢嘅情感想法。


而COLLAR經理人戴穎認為首歌嘅內容同旋律都非常適合COLLAR成員嗰陣嘅心情同感受，所以選擇呢首歌做紀念COLLAR成軍一周年同埋重新出發嘅作品，而且決定首先推出中文版The Bright Side，然後再推出英文原曲版Take Me Away。


其中回族泛指穆斯林民族，包括新疆維吾爾族等等。清朝曾經將新疆叫做回疆。咁係因為原先提出嘅「驅逐韃虜 建立中華」嘅諗法未將少數民族區劃入領土，中國面臨分裂同埋列強趁虛而入嘅可能，十八行省方案嘅計劃放棄咗，改叫五族共和，而且最終民國唔可以唔將清朝主權同所簽嘅不平等條約都繼承落嚟。


最近越來越多嘅電筒改用發光二極管，取代傳統燈膽。發光二極管已經發明咗幾十年，響1999年，位於美國加州聖荷西Lumileds公司發明咗白色高能量嘅鹵素發光二極管。2001年，Arc Flashlight 公司將呢種鹵素二極管用響電筒度。


〈天佑女王〉係朋克樂隊性手槍反對皇室同支持無政府主義嘅歌曲，同英國國歌同名，1977年英女皇伊利沙伯二世即位25周年紀念嗰陣發表，並且25周年紀念日當日試圖喺西敏宮外嘅泰晤士河河面上演奏，但俾英國警察制止並逮捕。


西貢戶外康樂中心，香港度假營之一，宿營營地，喺西貢對面海區康健路廿一號，英文叫Sai Kung Outdoor Recreation Centre。行政上歸西貢區。歸康樂及文化事務署管。一九八五年啟用。


顧綺慧係英國工黨政治人物，1997年至2010年做旁特發特同卡素福選區嘅下議院議員，2010年選區改組成Normanton, 旁特發特同卡素福，繼續做該區下議院議員至家下。2007年6月28號加入白高敦內閣。


佢老豆Tony Cooper係展望聯盟前總秘書、撤核管理局會員同埋英國核工業論壇前主席。佢畀人任命做由保守黨 組成嘅政府能源諮詢小組，核能工業協會叫佢做「明確嘅，拗得掂人哋嘅同攞料好快嘅核能提倡者」 。


顧綺慧喺艾格斯綜合學校，奧爾頓和奧爾頓學院返學，留學前喺巴里奧學院讀書。佢喺牛津大學做咗哲學，政治學同經濟學文學士，1991年攞咗甘迺迪獎學金讀哈佛大學同埋喺倫敦經濟學院完成佢嘅學習同經濟學嘅理學碩士。


1959年擔任總理嘅老公所羅門·班達拉納克遇刺身亡後，渠喺1960年5月當選斯里蘭卡自由黨主席。自由黨於同年7月嘅大選獲勝後，渠出任世界上第一位女總理以至民選領袖，亦係現代民主國家中，首位具有實權嘅女性領導人。


1994年自己個女庫馬拉通加夫人贏咗總統選舉，成為斯里蘭卡首位女總統。班達拉納克夫人喺同年11月14號被庫馬拉通加夫人任命為總理。雖然呢個職位已經變成無實權，但渠依然透過呢個職位發揮影響力，至2000年8月因健康問題離職。


普遍嚟講，是但搵隻語言嚟睇，如果隻語言有某隻文法格，噉佢會起碼有埋最少一隻喺嗰隻格左邊嘅格，即係例如隨機抽隻語言嚟睇，如果佢有 GEN 呢隻格，噉佢好大機會仲會有 NOM 同 ACC / ERG 當中最少一隻。


塞浦路斯民主大會黨候選人、現任總統阿納斯塔夏季斯攞到三成五點五嘅選票排第一。攞到共產主義政黨勞動人民進步黨支持嘅獨立候選人馬拉斯就攞到三成左右選票排第二，阿納斯塔夏季斯同馬拉斯將會進入2月4號嘅第二輪投票對決。


鹿頸村喺香港新界大嶼山陰澳陰澳灣北面嘅半島上，係一個新界原居民鄉村。呢條村嘅北面係鹿頸灣同無人島「長索」，東面係陰澳灣，西面係陰仔灣。雖然佢嘅附近地方已經被發展，但呢條村無受到破壞，仍然保留住鄉村嘅風貌。


根據國際博物館協會嘅定義，博物館係「一間永久性同開放畀公眾嘅非牟利機構，目的係服務社會同促進社會發展，負責蒐集、保存、研究、傳播同展示人類同佢嘅環境有關嘅實証，用嚟研究、教育同觀賞」，呢度列出嘅澳門地方全部都符合呢個定義。


1990年至1999年間，澳門嘅博物館發展進入黃金時期，喺呢十年入邊新開設咗10間博物館，遠超1990年代之前嘅總數，當中除咗一間係私營博物館之外，其他都係由唔同嘅政府部門營運，而且當中有近一半係喺澳門文物名錄所指定嘅建築物改建而成。


2000年代初，澳門嘅博物館數目仍然不斷增加，主要係私營博物館，新開設數量試過比公營新開設嘅多。2004年，由政府改建舊當鋪「德成按」而成嘅典當業展示館榮獲聯合國教科文組織亞太區文物古蹟保護獎，係澳門首次有博物館獲得國際獎項。


下列係所有由澳門政府各個部門轄下嘅博物館。自2000年起，為響應國際博物館協會嘅國際博物館日，下表以黃色底顯示嘅收費博物館會喺2012年當日免費入場。入場收費以灰色底顯示嘅，表示費用依家暫停收取，直到佢宣佈嘅免費期限完結為止。


2001年，澳門旅遊局發行「博物館通行證」，售價係25澳門元，用呢張證可以喺五日內唔使畀入場費參觀大賽車博物館、葡萄酒博物館、海事博物館、澳門林則徐紀念館、澳門藝術博物館同澳門博物館各一次。但係喺2009年8月27號起停售。


李兆富，筆名利世民，係香港政治評論專欄作家，同埋係《蘋果日報》〈蘋果批〉作者之一。佢曾經做過舊時香港立法會議員夏佳理嘅議員助理，而且喺1999年參加區議會選舉，喺銅鑼灣選區挑戰民主黨嘅謝永齡，但喺落選。


李亞男係2005年度國際華裔小姐競選冠軍，香港邵氏兄弟旗下藝人，無綫電視前藝人。佢上海出世，自細移民加拿大，2004年贏溫哥華華裔小姐後，第二年到香港參選國際華裔小姐再贏。2015年佢同另一無綫藝員王祖藍拉埋天窗。


中山高速公路，編號為中華民國國道一號，簡稱中山高、國一、一高，係臺灣第一條高速公路。佢連接臺灣西部各個大都市、城鎮，以及臺灣南北兩大港口高雄港同基隆港，為臺灣西部走廊、甚至臺灣陸上交通最重要嘅大脈搏。


大學時代進入臺灣大學農化系，喺參加合唱團嘅過程中，開啟對音樂嘅興趣。後來楊弦自己買樂譜結他嚟自學自唱。重喺臺大海洋研究所讀研究生，休息時會到哥倫比亞咖啡廳睇胡德夫等人嘅演唱，重有陣時會上臺唱啲英文歌。


1970年代，正逢台灣國際地位低落之際，退出聯合國，中美斷交。而島內青年學子，依舊迷戀西洋文化唔可自拔。喺這樣嘅情愫下，一股對自我文化反思嘅聲浪漸漸漫佈。厭倦咗「風花雪月」嘅國語流行歌曲，同非自身文化嘅西洋歌曲後，楊弦開始嘗試創作唔同過往嘅歌謠。


佢以余光中嘅詩作〈鄉愁四韻〉為詞，為之譜曲，1974年夏天時，喺胡德夫嘅個人演唱會上發表。用吉他配合鋼琴同小提琴嘅方式來演奏，並邀請咗余光中至現場觀賞。余光中對楊弦大膽嘅嘗試相當滿意。喺受到余氏嘅激勵同肯許下，楊弦將余光中詩集《白玉苦瓜》中其他嘅詩作，繼續用「以詩入歌」的方式譜曲。


1975年6月6號，喺台北中山堂，以「現代民謠創作演唱會」嘅名義開唱。前半場演唱英文歌曲，後半場則是以余光中嘅詩歌作為主軸。共計九首余光中詩作，經過譜曲後都收入進楊弦首張專輯《中國現代民歌集》內。呢張專輯被公認係第一張有資格稱作「民歌」嘅專輯。


楊弦嘅作品風格，既帶有中國傳統藝術嘅氣息，也吸收咗美國民謠同鄉村歌曲嘅元素，呢喺1970年代嘅台灣係前所未見嘅創作形式。也因為跳脫咗既有嘅民謠創作模式，楊弦同余光中嘅作法，引起咗傳統音樂學院派人士嘅非議，展開咗當時台灣鄉土文學論戰之外，另一場對「中國現代民歌」嘅論戰。


呢種情況，喺1976年，楊弦附中時期嘅同屆同學，亦同係哥倫比亞咖啡廳文藝班底嘅李雙澤，高呼「唱自己的歌」之後，正式進入咗校園民歌嘅時代。正當民歌運動如火如荼嘅展開時，被譽為「現代民歌之父」嘅楊弦，喺1977年發行咗第二張個人專輯《西出陽關》，開咗兩場「暫別」演唱會，就離開咗流行音樂市場，赴美進修中醫。


喺發行完《西出陽關》後，楊弦唔再把音樂創作當成生命最大的目標，而係閒暇有感時一種抒發的管道。像係天安門事件後，楊弦寫咗一系列嘅歌，如《媽媽我們都是為了您》、《媽媽我餓了》、《抗暴謠》等，展現出自己的想法。


呢種運動從1900年代初出現，直到1925年先至開始流行，嗰時凈得7隻黃、7隻紅、1隻黑呢三種色嘅波。後嚟個玩法流傳到美國一帶之後先至發揚光大，發展到多咗綠、藍、紫、橙、啡同埋花色波。而凈得七黃七紅一黑嘅玩法喺英國同全球部分VIP桌球館都重流行緊。


《唐詩三百首》係一部流傳好廣嘅唐詩選集。唐朝二百九十年間，係中國詩歌發展嘅黃金時代，雲蒸霞蔚，名家輩出，唐詩有五萬首咁多。孫琴安《唐詩選本六百種提要·自序》話，「唐詩選本經大量散佚，到今日仲存三百餘種。


呢本書嘅編者係孫洙，別號蘅堂退士，係江蘇無錫人，清乾隆十六年嘅進士。孫洙編選嘅唐詩，係依據沈德潛嘅《唐詩別裁》同埋王士禎嘅《古詩選》、《唐賢三昧集》、《唐人萬首絕句選》為主，雜埋其他唐詩選本。《唐詩三百首》嘅題材廣泛，反映唐代嘅政治矛盾、邊塞軍事、宮閨婦怨、酬酢應制、宦海升沈、隱逸生活等。


但係《唐詩三百首》都有一啲遺珠嘅憾覺，例如杜甫《自京赴奉先縣詠懷五百字》、《北征》，白居易《新樂府》同埋皮日休等人嘅作品冇被選入。朱自清寫咗嘅〈唐詩三百首讀法指導大概〉一文，近人金性堯根據《唐詩三百首》重新加注。


Ginroykor Walk係喺香港南區鴨脷洲東北部嘅利東邨，利東邨分為Ginroykor Walk 1同Ginroykor Walk 2嘅。Ginroykor Walk 1係有行人天穚連接到Ginroykor Walk 2同街市。


Ginroykor Walk 2嘅設施有MaBelle、UNIQLO、玩具站、星巴克、c生活]、日本城、麥當勞、一粥麵、康年護老院、民主黨南區區議員區諾軒羅健熙聯合辦事處、民建聯南區支部、立法會主席曾鈺成、立法會議員李慧琼、鍾樹根聯合辦事處、洗手間同診所


可係Ginroykor Walk 1、Ginroykor Walk 2、街市同洗手間係有啲嘅缺點，包括有人違規吸煙、閉路電視不足、保安嚴重唔夠同非常差、洗手間內環境差同除咗離開百佳超級市場同Ginroykor Walk 1嘅三樓往下層有扶手電梯之外，其他位置係樓梯嘅。


1667年，亞豐素六世俾佢細佬佩德羅迫落台，淨係保留國王稱號。第二年佩德羅成為攝政，而王后亦以亞豐素六世性無能為理由改嫁佩德羅。亞豐素六世先被放逐亞速爾羣島，1674年開始改為關押喺仙德麗。1683年亞豐素六世駕崩，佩德羅繼位成佩德羅二世。


係由宮崎駿同高畑勳夾手出嘅動畫作品，總共26集。最先由NHK喺1978年4月4開播，一直播到1978年10月31號嘅大結局為止。無綫電視喺1980年5月4號開始播，亞洲電視喺1998年底買過呢部動畫嚟播。


the pancakes係香港一個單人匹馬嘅樂隊。成員得獨立自作自唱歌手dejay，亦都自稱阿戟，原名蔡明麗，但唔中意公開自己中文全名。呢個樂隊最特別嘅地方，係dejay把聲似細路，而啲歌明朗簡單易上口。


dejay係1996年入讀香港大學翻譯系，入住利希慎堂。讀港大期間，佢讀過科Music Technology，發覺自己一個都可以做音樂。佢同其他人夾過Band。1996年三人band，The Postcard。


1997年自己一個搞Ginger Biscuits。1999年又搞過三人band Tricycle Rider。唔同表演有唔同嘅樂隊名，不過到咗the pancakes，就定咗落來。1999年dejay文學士畢業，響香港歌德學院圖書館做過嘢。


之後佢唔做圖書館，轉為全職唱歌。佢做唱片全部係自己一手一腳做嘅，唔理係作曲，填詞，彈樂器，唱歌，錄音，混音都係自己搞掂。dejay佢17歲先學結他，佢亦都識玩少少鍵琴。不過響台佢只係會用一種樂器。唔單止呢，佢連管理宣傳都自己搞埋。


dejay搵過西班牙Elefant Records幫手，出版佢嘅唱片。同一時間佢自己搞埋Rewind Records。香港就Rewind Records負責，而世界各地就Elefant Records搞，但係宜家同Elefant Records嘅合約暫時已經完左。


三蘇先後為多份報紙寫社論，又連載小說。佢用過嘅筆名包括三蘇、經紀拉、石狗公、小生姓高、旦仃、周弓、史得、許德、吳起、凌侶、區品器、禹伯等。對於1950年代、1960年代嘅香港社會來講，報張除咗作為一種資訊傳播嘅媒介，仲係流行文化嘅載體，更加係當時社會東西文化交流、漸趨國際化嘅具體表現。


報紙連載就係呢個時期特殊嘅文化產物，深受普羅大眾歡迎。通俗文學作家當中，作品題材之廣、產量之多、語言風格之奇嘅佼佼者，一定要數三蘇。佢嘅創作由四十年代尾一路持續到八十年代初，見證香港報業嘅黃金時代，亦係佢本人創作嘅高峰期。


2014年6月，伊拉克武裝組織伊斯蘭國同伊拉克政府喺北部地區爆發衝突，係2003年薩達姆政權被推翻以來伊拉克形勢出現嘅最大變局，廣受國際關注，衝突到家陣重進行緊。武裝組織屠殺當地政府軍，又攻佔伊拉克第二大城市摩蘇爾。


將軍澳海濱公園，香港公園之一，遊樂場之一，喺將軍澳唐俊街，英文叫Tseung Kwan O Waterfront Park。行政上歸西貢區。設施有狗公園、寵物公園。以及狗糞收集箱、寵物廁所、洗手設備同草坪寵物活動區，蔭棚連坐椅。


垂葉榕係桑科榕屬嘅常綠喬木。原產地喺南亞、華南去到澳洲都係，而家喺不丹、緬甸、越南、所羅門群島、菲律賓、印度、尼泊爾、澳洲、泰國、馬來西亞、巴布亞新幾內亞、錫金同中國嘅海南、雲南、廣東、貴州、廣西入面海拔500～800米地區就可以見到，香港市內常見。


南印度經濟喺印度平均水平之上。當地資訊產業、製造業興盛，班加羅爾、清奈、海得拉巴、哥印拜陀、維沙卡帕特南同提盧灣安他普藍係喺印度嘅主要資訊技術中心，其中班加羅爾有印度矽谷之稱，而清奈因爲汽車產業而有亞洲底特律之名。


趙永洪係香港男演員，1998年參加第13期無綫電視藝員訓練班後加入無綫電視，之後拍過好多劇，初頭都係茄哩啡，直到2007年處境劇《同事三分親》嘅Marco戲份比較多，開始畀觀眾留意。2018年4月初約滿後離開無綫，其後主力喺電影業發展。


《怪你過分美麗》，2020年中國大陸都市職場劇，改編自未再同名小說，由秦嵐、高以翔、王子異、王耀慶領銜主演，2019年5月15號喺上海開機拍攝，同年8月28號全劇煞科，該劇講述娛樂行業鐵血經紀人莫向晚面臨「職場初老症」，喺迷失同覺醒入面，重新搵番初心，成就自己嘅故事。


透明質酸，係一種由雙糖組成嘅糖胺聚糖。同其他糖胺聚糖唔一樣嘅係，透明質酸冇硫，而且係喺細胞膜而唔係高基氏體入面形成。佢亦都係細胞外基質主要成分之一。啲人整容嘅時候通常就會打呢啲透明質酸落去佢哋要改嘅部位。


呢個站最先喺2003年嘅地鐵方案入面出現，話係3號綫嘅總站。但後嚟嘅局部修改方案入面改成4號綫嘅車站重延長至南沙一帶，位置同而家差唔多，但嗰時呢個站叫「金洲站」，而呢個站東南邊嘅終點係「沖尾站」，車站開工之後先至改成而家「蕉門站」嘅名。


呢個站雖然喺2017年編制嘅15號綫規劃入面出現，但同年重未審批入國家發改委。後嚟南沙區人民政府因為考慮到4號綫南延段喺同年12月28號開通嘅關係，加上18號綫已經審批通過兼準備喐手起而決定喺橫瀝站起條聯絡支綫到呢個站為止，方便同4號綫轉乘。


呢個站喺南沙自貿區中心西邊，附近好多住宅同事業單位，隔籬就係廣州外國語學校同南沙區兒童公園，所以日日都有好多人上落，客流大多數係上落班啲人流。雖然車站唔喺南沙區中心地帶，但車站隔籬嘅巴士站可以去到十九涌、百萬葵園、大崗、南沙濕地公園、南沙客運港、南沙天后宮、龍穴島等地，所以吸引好多乘客嚟呢個站轉巴士。


係中國廣東省廣州市嘅一間有幼稚園、小學、中學、中加國際高中嘅英文民辦學校，喺1993年6月成立，位置喺天河區柯木塱嘅華美路入面，銀排嶺公園北邊隔籬。佢係華美國際投資集團屬下嘅第一品牌學校，亦係中國大陸唯一由海歸留學生集體開辦兼直接管理嘅學校。


第7屆香港立法會選舉本來應該喺2020年9月進行，民主黨本來喺2020年6月嗰陣進行過黨內初選，然後7名現任立法會議員都得到黨內推薦參與跟住進行嘅泛民主派初選。不過，喺原定正式選舉提名期之後，政府以武漢肺炎疫情為理由，將選舉延期，之後北京更加未經香港人同意或者事先諮詢，就大幅度削減立法會直選議席數目同比例，同時設立唔畀上訴嘅單方面政治審查制度。


包括民主黨在內，泛民主派唔少代表人物明言杯葛，但香港政府同親中派有一啲聲音話唔係想搞「清一色」，認為屬於溫和民主派，例如民主黨可以被接受，中華全國歸國華僑聯合會副主席盧文端又恐嚇民主黨，話民主黨如果全面禁止成員參選，只有「死路」一條。


呢次黨內選舉，最終只有來自新界西支部、六四工運領袖韓東方一個人參選。佢爭取喺新界西南選區代表民主黨出選，但佢攞到嘅提名票唔夠門檻嘅四分一。最終民主黨決定唔派人參選，而韓東方亦表明唔會退黨參選。反而就批准李洪波以個人名義力撐劉卓裕參選新界西南選區。


學校原來係間麻雀學校，淨係得一棟五層高嘅教學樓。「東山區教育綜合改造工程」幫佢新起一棟六層高嘅教學樓、一個籃球場同埋一條塑膠跑道，並且重新裝修過棟舊樓。工程結束之後，學校佔地面積達到4793平方米，建築面積達到5620平方米，按照24個班嘅標準配備班房，另外配咗16間唔同科目專用嘅班房。


之前呢個碼頭唔係嗌呢個名，而係嗌「康樂碼頭」。而「中大碼頭」嘅名喺1952年先至改咗上去嘅。喺民國時期，孫中山坐過船三次嚟呢度登陸，跟住去嶺南大學入面演講嘅。喺以前，有好多有志氣嘅青年學生就喺呢個碼頭坐船，之後北上去參加革命。


之前嘅水上巴士S2綫嘅總站係嚟到呢度就返轉頭，但係到咗2014年11月4號，廣州水上巴士公司就將之前嘅S2線同S11線合併咗，改成從芳村去到廣州塔嗰邊。究竟點解，係因為呢兩條路線重疊咗。而合併咗之後嘅路線就延長到而家嘅廣州塔嗰邊，改變咗之前水上巴士S2綫嘅東邊總站歷史。


2023年7月21號，NASA宣佈因為一啲錯誤嘅指令無意中令航行者2號嘅天線偏離地球2度，令航行者2號暫時無法接收命令或者將數據傳去地球。但因為航行者2號會每年多次重置天線嘅方向，而下一次喺10月15號，所以通訊將會喺10月15號恢復。


金漢率係北韓前最高領導人金正日個孫、金正男大仔，本身係北韓最高領導人第四代繼承人，但係老豆金正男響2001年想去竄訪東京迪士尼樂園、畀爺爺金正日知道之後失去地位，被逼同細妹金率熙走去澳門，之後有諗過走嚟香港。


2019年3月1號，保護住金漢率嘅神秘團體Cheollima Civil Defense響佢嘅官網上面公佈由金漢率拍嘅一條片，連帶一篇水蛇春咁長嘅聲明，條片入面金漢率話同一班脫北者成立臨時政府「自由朝鮮」，由金漢率做代表，重話會努力反抗金正恩政權。


石門係香港一地，歸新界沙田區，沙田新市鎮東北部。喺城門河東岸，西南面有小瀝源渠通出城門河。西南圓洲角，東南小瀝源。石門有工業區，叫石門工業區，續火炭後，沙田區內第二個工業區。馬鞍山鐵路通車，設石門站，同時亦建成多個住宅。


YesAsia係一個響1997年12月成立嘅網上購物平台，佢主要專售各種音樂CD唱片、影碟、同各種電玩遊戲軟件，2006年開始販售亞洲時裝同埋護膚購物品牌YesStyle、Asian Beauty Wholesale。


少女杜青為咗揾錢醫阿媽，去夜總會做舞女，識咗呂凡，呂凡對杜青一見傾心，幫佢度過難關。呂爸爸知道之後，嫌杜青係舞女，嚴禁呂凡同杜青來往，重撮合佢同表妹王美美結婚，殊不知美美原來係謀住呂家家產。杜媽媽病危，呂爸爸亦揭露自己身有絕症，陷入兩難嘅呂凡只好同美美成婚。


喺沙赫拉馬尼揚正式成爲總統9日之後，阿塞拜疆對阿爾察赫發動咗第三次納卡戰爭。之後嗰日，雙方達到停火嘅協議，場仗已經大致搞完。到9月24號，喺阿爾察赫嘅亞美尼亞人因爲驚喺阿塞拜疆嘅統治下會出現種族清洗，所以開始大批咁逃離，造成咗2023年納卡難民潮。


呢個站係最先喺2003年嘅方案入面出現咗，不過規劃嗰時嘅5號綫就改咗喺茅崗立交南邊轉去東邊到大沙地路入面，跟住行大沙地路嗰邊，甚至喺呢度整咗呢個站出嚟，嗰時規劃就嗌「港灣路站」，位置就喺而家呢度。到咗2004年3月嗰時嘅市政公開徵意見就話將呢個站改名做「大沙地站」。


大部份國土喺亞洲境內，但心喺歐洲嘅土耳其，喺2020年3月11號出現第一單武漢肺炎個案，嗰時有位土耳其籍人士去完歐洲玩返土耳其安卡拉休息時，被檢測到武漢肺炎。出咗第一單個案之後，嗰位病人好快俾當地醫務團隊掟咗去醫院嘅機密地方隔離，即使係0號病人家屬都要接受為期14日嘅隔離醫學觀察。


2020年3月17號，確診案例上升到98單，當日出現第二單死亡個案。患者係位89歲嘅老人家，不過具體細節冇公開到。第二日感染個案突破一百大關，並出現第三單死亡個案。患者係位61歲嘅阿公。當日政府出₺100,000,000嚟幫商業公司同低收入人群，重出₺2,000,000,000嚟幫助有需要幫手嘅困難家庭。


踏入三月下旬，21號當日，由於確診個案繼續升到947單，死亡個案達到21單。政府亦發佈公告要求宵禁，要求冚唪唥法式蛋糕專賣舖、餐廳同酒樓、飯店等食肆都唔畀喺半夜到第二日天矇光前開業，不過送餐同外賣唔算。


嚟到3月30號，感染個案打破咗一萬大關，死亡個案亦爬升到168單。嚟到月底最後一日重將感染案例上升到13531單，死亡個案突破二百大關。政府重宣佈全國市民唔使繳交三月冚唪唥嘅水電煤氣費、屋租同租車費用。


踏入4月，第一日感染案例已經破咗一萬五千大關，死亡個案去到277單。其中有60%感染武漢肺炎個案都出自伊斯坦堡。醫學部重話疫情期間，有601位醫學工作人士感染咗武漢肺炎，其中有1位醫生死咗。兩日後，由於感染個案超過二萬單，死亡個案破咗五百大關。


被男性㚻姦對於男性來講一直受到強烈嘅污名化，根據心理學家薩拉‧克羅爾博士嘅研究表明，被男性㚻姦嘅男性受害者多數會選擇沉默，淨係唔到十分之一嘅人會將呢件事講出來。整體來講，男性㚻姦受害者都缺乏支持嘅管道，法律或制度對呢種犯罪嘅處理方式都唔係好週全。


一啲研究認為，男性對男性嘅監獄強姦同女性對女性嘅監獄強姦係比一般人群入面常見嘅強姦類型更加普遍，而男性㚻姦男性已經被視為戰爭入面嘅恐怖武器。研究記錄顯示，喺烏干達、智利、希臘、克羅地亞、伊朗、科威特、前蘇聯同前南斯拉夫嘅戰爭入面有將男性㚻姦男性作為戰爭或政治侵略武器嘅記錄。


喺1980年一項對薩爾瓦多名男性政治犯嘅調查發現，有76%嘅受訪者表示自己曾經至少受到過一次性酷刑。而一項對塞拉耶佛6000名集中營囚犯嘅研究發現，有80%嘅男性曾經被㚻姦。而喺敘利亞內戰嘅案例入面，有男囚喺待處決期間遭受性虐待，例如被逼坐喺碎玻璃樽上面，再將一袋水掛喺佢嘅生殖器上，或者被逼㚻姦另一名待處決嘅男囚，被啲官員睇開心。


怡和午炮喺香港銅鑼灣避風塘嘅岸邊，屬於怡和洋行所有嘅一座炮台，係每日中午12點鳴放禮炮，所以叫怡和午炮，鳴炮前會搖8響鐘，起源自東角年代嘅怡和總寫字樓同倉庫，表示上晝工作時段結束。除咗每日鳴放嘅午炮外，每年除夕最後一分鐘重有加放炮，叫做「子夜鳴炮」迎接新年。


怡和公司1841年喺香港成立，怡和洋行由香港政府買入銅鑼灣岸邊土地，興建渣甸貨倉，設有運貨碼頭，用嚟起卸貨船上貨物。為咗對付海盜，怡和洋行就喺嗰處設一座炮台。而每當公司自己嘅船出入碼頭，都會放禮炮。1850年代有一日，怡和洋行總經理羅拔渣甸爵士啱啱由英國返香港，員工就為佢放咗廿一響禮炮。


自1989年起，怡和集團支持香港公益金籌款活動，任何人士捐贈超過三萬三千元畀公益金，就會獲邀主持鳴炮儀式，亦可保留刻上佢個名嘅複製炮殼做紀念。另外，由於香港警察樂隊支持呢個公益活動，如日子許可會派出一個風笛手助興，但係佢嘅交通費就由捐款人負責。


Systemd係Linux電腦作業系統之下嘅一套中央化系統同設置管理程式，包括有守護行程、程式庫仲有應用軟件，由Lennart Poettering帶頭開發。佢嘅開發目標係提供更加好嘅框架，表示系統服務間嘅依賴關係，仲可以用嚟實現系統初始化嗰陣服務嘅並列啟動，同時達到降低Shell嘅系統開銷嘅效果，最終代替依家常用嘅System V同埋BSD風格init程式。


才華橫溢出新秀係新加坡新傳媒私人有限公司製作嘅一個中文真人選秀節目，新秀必需通過口才，舞蹈，演戲等等各方面嘅考驗。節目旨在發掘同培養對演藝有興趣嘅人才，最近第11屆嘅總決賽喺2019年11月3號舉行。


羅德列基斯艾維斯 係巴西律師同政治人，巴西聖保羅州嘅瓜拉廷格塔出世。喺1887年至1888年同1900年至1902年同1912年至1916期間出任聖保羅州州長，1902年至1906年期間出任巴西總統。


呢個島喺成個廣州地區入面，經濟比較落後嘅地區。因為島入面得好少舖頭，而且附近冇橋樑同隧道可以入嚟，加上附近得一個碼頭仔，而且每日得5班白天船，交通可以用「自古華山一條路」形容。島入面嘅生態、生產勞動同生活都好似11世紀噉。


蔣肇聰，字肅菴，細名明火，花名「埠頭黃鱔」，係中華民國前總統蔣中正嘅老豆。響老豆蔣斯千死咗之後，佢接手家業。因為佢好醒同埋好圓滑，所以佢幫屋企搵咗好多錢，重打好咗好多關係，為蔣中正第日嘅從政之路打咗一個好重要嘅基礎。


喺3月28號，潘國山就聯同黃嘉榮、李梓敬等公民力量嘅成員，去到H&M香港嘅辦事處遞交請願信。李梓敬否認新疆有強制勞動同埋種族滅絕嘅情況，又批評H&M抹黑中國人權。不過，潘國山就被影到當時著咗Nike嘅波鞋。


1948年6月14號，越南臨時政府揀咗《青年進行曲》做國歌，之後嘅越南國同越南共和國繼續沿用。1956年，政府將《青年進行曲》重新填詞，改名做《呼喚公民》，用做國歌。目前，海外反對共產政權嘅越南人重經常唱伊首歌。


2015年1月，運輸署向觀塘區議會交通及運輸委員會發表《安達臣道公共房屋發展計劃公共運輸服務的建議安排》，建議開辦6條新巴士線，其中4條打算公開招標決定營辦公司，包括呢條線。2016年運輸署宣佈，招標嗰4條線都由九巴投到。


祗不過，雖然實行咗以上呢啲措施，種姓制度對今日嘅印度社會，特別係印度農村依然係有巨大影響。種姓層級最高嘅婆羅門，人數唔夠印度總人口嘅4％，但就佔有七成嘅司法權同接近半數嘅國會席位。就算喺天災嘅時候，賤民亦飽受歧視，得唔到最基本嘅援助。


草本煙係聲稱不含煙草同尼古丁嘅煙仔，原料由草本植物、香草或生果等混合製成取代煙草，作為傳統煙仔嘅代替品。外觀同傳統煙仔差唔多，同其他傳統煙草產品一樣，都係要經過燃燒過程嚟吸食，所以都可能含有有害物質，例如焦油等，有研究顯示，草本煙亦可能會對人體基因做成損害。


喺拓撲學入邊，畀一柞拓撲空間可以整佢哋嘅積空間出嚟，上邊有個自然嘅積拓撲結構，若個拓撲空間嘅數量係無限嘅話，呢個積拓撲嘅結構同另一個都好自然嘅箱拓撲結構係唔同嘅，不過如果得有限個空間攞積咁佢哋就一樣。


圓洲角公共圖書館係香港一間公共圖書館，喺新界沙田區圓洲角銀城街35號圓洲角綜合大樓高座，面積2,900幾平方米，由康樂及文化事務署管理。2017年3月30號開館。佢主要為圓洲角、廣源同沙田圍嘅居民服務，係沙田區繼馬鞍山公共圖書館之後第二間分區公共圖書館。


張玉華係中華人民共和國嘅開國少將，山東文登縣人。1935年加入中國共產黨，曾經係天福山起義嘅領導人，期間亦被編入山東人民抗日救國軍第三軍第一大隊做過一中隊指導員。中華人民共和國成立後昇任做解放軍118師政委，期間亦參加過海南戰役同韓戰等戰役，亦試過喺北韓昇任做40軍政治部副主任兼攞埋北韓二級自由獨立勛章。


返到中國大陸之後亦先後做過政治部副主任同正主任、40軍副軍長。1960年代先後做過瀋陽軍區砲兵嘅政委、武漢軍區副政委同埋南京軍區副政委、中共十一屆中央委員，期間亦晉升做少將同攞埋二級獨立自由同解放勛章、一級紅星功勛榮譽勛章。


入神舞係指一個或者多個人跳舞，而且跳到自己嘅精神迷失咗喺節奏當中，心理上進入一種高度專注嘅狀態。入神舞呢家嘢喺好多宗教活動裏面都見得到，而到咗廿世紀，心理學同神經科學等領域嘅研究者開始有興趣研究入神舞點樣影響一個人嘅精神狀態。


1992年，因一系列以日本鹹片女星做賣點嘅鹹書如《西急》、《Bejean》、《18伴》、《亞卡西》等湧現，搶咗《火麒麟》等地道香港鹹書唔少市場，令《火麒麟》亦進行改革，並喺書中加入日本脫星唔着衫嘅相以作還擊。


《魔間行者》係一部2005年嘅美國超級英雄恐怖電影，由法蘭西斯羅倫斯第一次做導演，Kevin Brodbin同Frank Cappello編劇，改編DC漫畫嘅《Hellblazer》漫畫書。主演係奇洛李維斯，佢扮演John Constantine，其他演員有麗素慧絲、沙拉保夫、泰達史雲頓、Pruitt Taylor Vince、Djimon Hounsou、Gavin Rossdale、Peter Stormare。


陳振東出身木屋區。因爲家境困難，中學畢業之後就將繼續讀書嘅機會讓畀細佬妹，自己就一邊做嘢一邊進修會計。1986年，佢抵押咗自己間屋，用得返來嘅卅萬緡創立「香港預發投資有限公司」。後來爲咗攞到美國品牌Playboy嘅中國區總代理權，寄咗廿幾次信去Playboy總部，終於取代日本人嘅總代理身份。


陳振東多年來擔任嘅公職不計其數，包括香港工業總會理事會理事、全國政協委員、香港特區政府中央政策組轄下泛珠三角小組成員等等。學歷方面，陳振東先後攞到城大行政人員工商管理碩士同工商管理學博士學位。陳振東不遺餘力推動城大發展，成爲2009年兩位首屆城大傑出校友中嘅一位，後來得到該大學邀請佢做商學院特約教授，又將校內一個演講廳命名爲「陳振東演講廳」。


呢套戲嘅女配角之一張文慈，喺2020年2月接受無綫myTV SUPER訪問嘅時候，就形容呢套戲對佢印象好深刻，除咗要扮黃浩然阿媽，又話拍攝嗰陣係SARS高峯期，要出入醫院殯儀館仲要除口罩拍攝，形容係搵命博。


澳門葡京人係澳門主題公園渡假村股份有限公司喺澳門路氹城起嘅大型度假村，近澳門東亞運動會體育館同上葡京，佔地10.6萬平方米，總建築面積有14.1萬平方米。曾先後提出起Jockey Club Hello Kitty主題樂園。


由2020年12月20號開始，借出酒店畀政府作為「自選醫學觀察酒店」提供有需要人士自費入住，喺借用為「自選醫學觀察酒店」期間，葡京人酒店嘅餐飲、零售同娛樂項目將唔會對外開放。原本打算同澳博嘅上葡京一齊喺2020年開幕，但係兩者都因為武漢肺炎而要延長至2021年初先開幕。


度假村大樓有12層高，設有三個酒店品牌，提供合共820間客房。包括葡京人酒店、全球首間以LINE FRIENDS作為主題嘅酒店和全球第一間L'OCCITANE酒店。而建築細節會參考澳門嘅經典建築物，例如愛都酒店、皇宮娛樂場同新中央酒店等。


購物商場設有100間商店，有仿舊葡京外觀嘅「鳥籠」裝飾，牆身以LED燈點綴住澳門獨特風景，展現出新穎澳門印象，又以戶外懷舊街景同室內未來場景為主題，另外亦設有全球首個結合震撼視覺元素，全長388米長，一共設有5條滑翔道嘅高空滑索、12米高嘅室內跳傘館Indoor Skydiving同埋集IMAX影院同MX4D影院，合共9間影院提供大約1,200個座位嘅英皇戲院等。


清朝光緒三十四年，而家嘅廠址度創辦咗「富華製糖股份有限公司」，由中國資本投資，產力係日均300噸，1911年，收歸官辦，改名叫東三省呼蘭製糖廠。喺之後因爲短缺原料，糖價又跌，蝕得犀利，1927年就被迫停產，轉行做發電同整啤酒。


滿洲國成立後，1935年12月，當局劃佢入滿洲製糖株式會社，改名叫哈爾濱製糖所，重新經營糖業，由日本人獨資經營，但直到1945年間只斷續生產咗五年。1948年，中共勢力接管間廠，當年11月，修復間廠嘅破壞，1949年12月，開機生產，廠名定做松江省哈爾濱市實業總公司製糖廠。


1980年，投資760萬更新設備，日均生產力提高到1500噸。1981年，投資327萬升級技術，產量提高到1800噸。1982年～1983年，投資2993萬，產量提到2000噸，高過中共建政前嘅7.3倍。


1987年開始，糖廠唔再單純生產調味糖，亦做埋其他副業。當年4月，抌14.08萬起方糖車間，1988年10月投產，當年產出方糖656噸。1989年抌13萬，從上海糖果廠引入生產綫，當年出產132噸嘅糖。


1990年抌168萬，將原先嘅味精車間改裝成酒精分廠，日產酒精8噸，年產342噸。到咗1990年代，間廠有六間分廠，分別係製糖、動力、飼料、機加工、味精、酒精，飼料生產嘅原料出自製糖後嘅廢菜絲，而味精嘅原料係糖蜜。


首部劇情電影計劃喺2013年3月首次推出，透過電影創作同製作計劃比賽選拔電影新秀。計劃獲得香港電影發展局支持，並由電影發展基金撥款資助勝出嘅新導演同佢哋嘅電影製作團隊拍攝首部劇情電影。以獎金發放形式，向申請人提供政府資助，目標係資助新導演同佢哋嘅電影製作團隊，以商業模式拍攝佢哋嘅首部劇情電影，從而為香港電影業培育人才。


灣仔北帝廟，又叫灣仔北帝古廟或者灣仔玉虛宮，係香港港島灣仔隆安街嘅一間北帝廟，由華人廟宇委員會負責打理。第二次世界大戰之前，係灣仔北帝廟嘅全盛時期，到咗每年嘅農曆三月初三「北帝誕」，街坊演劇賀誕，墟冚到不得了。


灣仔北帝廟被古物諮詢委員會評定為「一級歷史建築」，原本叫玉虛宮。喺清朝同治二年起，屬三進三間式建築物，基本設計屬於四合院形式，廟嘅正脊飾有雙龍，係由嗰時啲灣仔街坊夾錢起嘅。灣仔北帝廟有過多次大小重修，廟裏面有碑誌說明中華民國十七年曾經重修。


張宜同老婆李艷鴻有一個女，生活唔算富裕但係美滿。有一日，張宜阿媽同大仔張平一家喺鄉下間來香港投靠張宜，艷鴻為咗幫補家計就出去打作，但係就俾思想守舊嘅奶奶嫌棄。張宜嘅老闆不念情義，炒咗張宜，張家一家嘅生活陷入困境。


，1994～2007年間嗌過廣州冠忠巴士，係中國廣東廣州嘅一間巴士公司，亦係廣州嘅中外合資巴士企業，1994年10月成立，位置喺白雲區增槎路90號。而家凈得返從廣州往返香港地區嘅跨境巴士業務喺度營運。


1994年10月23號，廣州二汽同香港冠忠遊覽車有限公司合作，喺廣州地區成立咗間巴士公司，初期嗌廣州冠忠巴士。初期車身上面用咗繁體嘅「廣州冠忠」四個字，車站報站語言順序都冇固定，正因為噉而俾廣州市交委批評過好多次。


2007年，廣州政府為解決公交企業嘅惡性競爭同巴士公司數量越嚟越多嘅問題而整合巴士資源。冠忠遊覽車有限公司喺同年9月20號同廣州市第二公共汽車公司同廣州市榮泰出租汽車有限公司簽咗份合資企業合同，將廣州冠忠巴士轉型兼改名做廣州市第二巴士，隨後同二汽巴士、新世界、新福利、恆通、興華巴士合併成而家嘅第二巴士公司。


苗劉兵變，又叫明受之變，係南宋初期嘅一場政變。呢場政變由苗傅同劉正彥發動。佢哋殺死皇帝趙構嘅寵臣太監康履同其他有權勢人士，話要「清君側」，之後逼趙構退位，禪讓皇位畀三歲皇太子趙旉。政變消息傳出之後，各地將官、郡王都齊齊出兵勤王。


建炎元年，康王趙構喺應天府即位做皇帝，叫宋高宗。但係趙構昏庸無能，重寵信太監，尤其康履。王淵投靠班太監而平步青雲，做咗樞密使，搶嗮啲民脂民膏。建炎三年金兵進攻，王淵即刻建議趙構棄城出逃去杭州，佢負責守尾。


嗰陣時淨係得苗傅控制嘅軍隊護衛喺杭州嘅趙構，韓世忠、張俊、楊沂中、劉光世等將軍都被派去守其他地方，畀咗一個良好嘅條件跟住落嚟嘅政變。威州刺史劉正彥雖然係王淵升格嘅，但係佢好嬲王淵盜用佢啲士兵。劉正彥知道苗傅諗住發動政變殺死王淵之後，即刻同苗傅一拍即合。


第二日，苗傅同劉正彥喺城北橋下面埋伏士兵，等王淵退朝嗰陣，將佢拖落馬，劉正彥將佢親手殺死，之後包圍康履間屋，大肆殺死太監，重掛住王淵個頭，率軍包圍皇宮，兵臨城下，而趙構亦都收到料苗傅同劉正彥叛亂，守宮門嘅中軍統制吳湛引導苗傅班手下入城，大嗌「苗傅不負國，只為天下除害。


杭州知州康允之帶住百官，請趙構止城樓安定軍民，否則唔可以停止叛亂 趙構上城樓，問下面苗傅帶兵作反嘅原因，苗傅見到趙構，仍然下拜下跪，之後就即刻友聲鬧趙構信太監，投靠太監就可以升官發財，汪伯彥、黃潛善昏庸誤國但係未俾人流放，王淵遇敵嗰陣冇有效抵抗，但係就因為同康履勾結而攞到樞密位，自己成日立功，但係就淨係響偏遠地方做啲芝麻官仔，重表示已經殺咗王淵，並且殺死咗喺出面嘅太監，威脅趙構，要佢殺死康履、藍珪、曾擇三個最大權嘅太監去謝三軍，趙構答，如果太監有過錯可以將佢哋流放去海中島，重即刻任命苗傅做承宣使同御營都統制，封劉正彥做觀察使同御營副都統制，希望政變就噉就平息。


張浚喺平江起兵，約劉光世同呂頤浩去嗰度會合，然後派親信馮轓去杭州勸苗傅同劉正彥重立趙構做皇帝，迷惑叛軍，又派「保義郎」甄援去韓世忠、劉光世支軍隊度宣布苗劉兵變。之後，張、劉、呂、韓四俠又聯同宰相朱勝非呃苗傅唔好捉韓世忠個老婆同個仔，結果真係成功咗。


苗、劉好驚，唯有請趙構復辟 。趙構復辟之後，尊太后做隆祐皇太后，恢復苗傅擁立嘅皇帝趙旉做太子，重特登叫苗、劉守邊疆，將佢哋引出朝廷，最後落柯打恢復建炎年號。 苗、劉要求趙構賜佢哋免死鐵券，唔好追究佢哋政變嘅責任，趙構知佢哋讀唔夠書，就喺鐵券上面寫「除大逆外，餘皆不論」，苗、劉察覺唔到，以為安全喇。


因為亂軍曾經以北宋徽宗皇帝趙佶同欽宗皇帝趙桓喺金國未死做理由，話趙構個帝位來路唔正統，所以之後趙構都好驚啲官員用呢個理由發動政變推翻佢，亦都令趙構之後傾向同金國和平，唔想打仗，以免金國送翻佢哋兩個落嚟搶翻個皇位。


2017年4月9號，原7號同7A合併而成立呢條巴士線。但係合併措施令到下環市民提起2016到2017年連續改巴士線嘅措施，包括取消「媽閣廟前地」站令到市民要行一段好長嘅路到凱泉灣搭車、取消埋下環區禮拜日同公眾假期唯一去山頂醫院嘅6B、將MT4延伸到關閘令到下環市民上唔到車，下環區搭巴士出門變得好唔方便。


中大站嘅收費區喺站廳嘅南邊，而北邊係人行通道。車站商舖都喺嗮南邊收費區入面，而自助服務喺嗮車站嘅東西兩邊。站廳入面重有好多部扶手電梯同樓梯往返月台。而專用𨋢喺車站嘅西邊免費區域入面，乘客如估有需要，可以向車站嘅工作人員查咗車飛之後嚟協助用。


喺1988年嘅「十字綫網」規劃入面就出咗嗰時嘅「美術學院站」，佢就係嗰時舊2號綫嘅一個站，喺廣州大道嘅東邊。後嚟喺1997年嘅《廣州市城市快速軌道交通線網規劃研究》入面話要將條2號綫一分為二，而呢個站係話嗰時5號綫嘅一個站。


鄭菜基喺全羅南道光陽出世。佢響建國大學畢業，1990年代初因為不滿韓國政府對女性嘅特惠政策而創始男性運動同人權運動。佢喺家父長制同1999年韓國國軍嘅軍加算點廢止嘅主要帶頭。佢喺2004年戶主制廢止爲同參。


喺香港逃犯條例爭議期間，黃均瑜所屬嘅教聯會曾經發聲明支持修例，又聲稱噉樣係好正常，但對於當時最少200間大專同埋中小學校友、教職員同學生發起反修例聯署，黃均瑜就喺香港電台城市論壇節目入面，攻擊呢啲聯署係政治操作，當場被其中一名中大校友聯署發起人指責，批評佢侮辱發起聯署嘅人，教育界立法會議員葉建源指出，喺提出有關指責之前，必須提出證據，冇證據就應該道歉 。


喺1989年6月4號，中國共產黨派中國人民解放軍武力鎮壓北京天安門學生運動，造成無數傷亡同埋好多國家嘅譴責。不過由事件發生到而家，有唔少親中共人士都曾經發表對六四屠殺否認嘅言論，支持中共當時屠殺嘅決定。


Don嘅意思就係「Lord」咁解，由拉丁文Dominus演變過嚟。Dominus最先響中世紀時代出現，源自羅馬共和國，開頭係對一啲神職人員或者上流貴族嘅尊稱，同時一啲有勢力嘅人都可以得到呢個稱呼。平民響當時係唔可以用呢個稱號。


特別要注意嘅係，「Don」一定要加響名之前。例如一個叫Carlos Rocasolano嘅人，如果你想用尊稱，可以叫佢做「Don Carlos」或者「Don Carlos Rocasolano」。如果真係唔想叫佢個名，呢種情況下可以叫佢做「Mr.


王昊被虐待致死案係指喺臺灣2011年發生嘅一單2歲5個月大嘅男童王昊被灌毒虐死嘅案件。案件被揭發嗰陣，王昊被發現棄置喺新店慈濟醫院急診室入面，之後警察拉咗主謀毒販劉金龍、周建輝、許冠雄、鄭盛峰四人，並查出佢哋除咗對王昊灌以毒品外，仲以燒紅鐵釘燙昊昊腳底、以鐵鎚打鼻梁同四肢、尖嘴鉗拔指甲等。


但之後經過多次上訴，最高法院去到2013年7月，維持高院判決，認定被告曾將王昊送醫急救，無殺人意圖，又當庭向王昊嘅姑姑王薇君道歉，具悔意、尚未泯滅良心，判決劉金龍30年、周建輝減為20年、許冠雄減為9年，鄭盛峰維持14年，全案確定。


李永達，係民主黨第三任主席，被視為香港泛民主派嘅成員。做過立法局議員、香港民主民生協進會副主席、香港民主同盟中常委、香港市民支援愛國民主運動聯合會常委、葵青區議會主席、區域市政局議員、香港民主黨主席同副主席、香港立法會議員。


李永達早年喺聖保羅書院同香港大學就讀，1980年喺香港大學攞到理學士學位。之後，佢喺屯門區大興佛教沈香林紀念中學教書，同已過身嘅立法局議員吳明欽二人係同事，又喺呢度識到老婆陳樹英。1985年開始做葵青區議員，同梁耀忠、單仲偕等七個同時獲選為葵青區議會議員嘅民主派人士被叫做葵青七子。


1991年，佢夾埋荃灣區議會議員陳偉業競選立法局，兩個一齊入立法議會，開始立法局議員生涯。直到2000年，因民主黨將佢，以及何俊仁名單、陳偉業名單分拆，選民認為佢將會當選，所以將票源流向當時選情告急嘅陳偉業名單，後尾落選。


2001年，佢擔任民主黨副主席。2003年底，得到立法會議員，原葵青區議會華景選區議員單仲偕讓路，得而重返議會。2004年9月，夥拍陳偉業舊盟友陳琬琛以第二高票當選，重返立法會，同區對手有民主派獨立議員陳偉業，職工盟李卓人、葉岳峰，查錫我，與及親中共政黨民建聯嘅譚耀宗、張學明及自由黨周梁淑怡、丁午壽等。


2021年8月6號，李永達離開咗香港，飛去英國倫敦。佢老婆喺飛機場送別，但冇跟埋佢走。事前一啲預兆都冇，佢亦都未辭任黨內嘅職位。好多民主黨人都話好意外、驚訝。9月初，老婆陳樹英去埋英國。2022年5月27號，民主黨收到李永達同陳樹英嘅退黨通知，即日通過同生效，李永達透露6月會喺英國搞嘢。


石鼓壟村喺英租新界前就有。原有涌自打鼓嶺呢坐山流出，村就立其東側，沿涌而建。涌水匯合其他支流，過隔坑、衙前，出九龍灣。香港日治時期，條村啱啱係啟德機場擴建之外，而爲機場而開嘅明渠，在其之外。村避得過日治，亦敵唔過市區拓展。


潘嘉德喺1974年第4期無綫電視藝員訓練班畢業後出道。佢幫過無綫電視、亞洲電視、佳藝電視同香港電台拍過唔少演員同劇集監製，近年以包括劇集《刑事偵緝檔案》系列、《鑑證實錄》系列、《衝上雲霄》、《女人唔易做》、《On Call 36小時》、《獅子山下》系列、《卡拉屋企》、《歲月風雲》以及《三個女人一個「因」》等。


2018年5月，佢選擇離開做咗44年嘅無綫電視，《好日子》係佢喺無綫電視嘅告別作。同年10月底，佢喺中環大會堂舉行咗嘅美心皇宮大酒樓擺70歲大壽，筵開35席宴請合作過嘅藝人同同事，後於2020年9月先重返無綫電視。


佢原本係間業餘無綫電行，叫CQ Hudson，後來逐步轉型出電腦軟件。其後佢再改為開發電子遊戲軟件，代表作有炸彈人系列、高橋名人之冒險島系列等等。另外Hudson Soft喺1980至90年代亦曾經同NEC Home Electronics開發電子遊戲機。


2001年Konami開始收購Hudson Soft股權，2005年Hudson Soft已經成為Konami附屬企業。2011年Konami得到Hudson Soft全部股權之後，2012年3月1號Hudson Soft被姊妹企業Konami Digital Entertainment吞併，而Hudson呢個名亦喺2013年完結之後被放棄。


一九八六年成立，原本叫善終服務會，至初只不過律敦治療養院一間房。一九九二年，開咗香港首間寧養中心，即白普理寧養中心，一九九五年，轉咗畀醫院管理局，善終帶入公家醫療。一九九七年，開咗譚雅士杜佩珍安家舍，喺長沙灣麗閣邨。


出生於俄羅斯堪察加半島嘅Artem Ansheles，2016年喺香港投身ViuTV發展，2018年喺世界盃期間返咗祖家，而且帶住三個香港女仔返佢「鄉下」俄羅斯。呢個節目就係介紹佢點樣充當伴遊，帶同另外三個人生路不熟嘅節目主持，介紹返當地三個城市嘅特色，期間加插各個主持同埋Artem Ansheles媽媽嘅生活片段，比起一般旅遊節目多咗現實生活上嘅互動。


香港民主派初選大搜捕，係指2021年1月6號，香港2020年立法會選舉民主派初選參與者被香港警務處國家安全處以《港版國安法》入面嘅「顛覆國家政權罪」嘅大規模搜捕而引起嘅事件，事件引起香港本地同國際社會廣泛爭議。


亞庇喺婆羅洲北部，面向南中國海。西面有出名嘅東姑阿都拉曼公園，東面有馬來西亞最高嘅京那巴魯山，呢座山係亞庇馬來語個名嘅來源。人口大約452,058人，如果涵蓋兵南邦區，成個都會人口會大約有628,725人。


亞庇係馬來西亞沙巴州第三個首府。亞庇喺馬拉話有「火」嘅意思，亞庇曾經多次俾火神光顧，所以叫做火之都市。哥打馬來語係都市咁解，而京那巴魯就係神山嘅意思。因為中文「亞庇」係客家人嘅讀音同馬來文Api係同音，所以沙巴人都將KK叫成亞庇。


亞庇市係大馬最重要嘅商業中心之一，周圍嘅城鎮都將種嘅嘢運來經銷，距離亞庇三十分鐘車程嘅亞庇工業園，1994年成立，係現今政府大力推介嘅工業中心。亞庇經濟發展好快，有唔少外國人來做生意，喺2008年已經有兩萬五千中國人去到亞庇做生意。


香港泳灘，講香港嘅泳灘，專門為康樂而設嘅沙灘。香港海岸曲折，沙灘甚多，但唔係個個都係泳灘。香港政府有法定泳灘，今下按香港法例第一百三十二章，公眾衞生及市政條例而定，名單寫喺附表四。香港有少量泳灘，唔喺法定裏便。


新界有三星灣泳灘、下長沙泳灘、上長沙泳灘、加多利灣泳灘、汀九灣泳灘、更生灣泳灘、貝澳泳灘、近水灣泳灘、長洲東灣泳灘、青山灣泳灘、洪聖爺灣泳灘、海美灣泳灘、馬灣東灣泳灘、清水灣第一灣泳灘、清水灣第二灣泳灘、釣魚灣泳灘、黃金泳灘、塘福泳灘、廈門灣泳灘、新咖啡灣泳灘、銀線灣泳灘、銀礦灣泳灘、蝴蝶灣泳灘、橋咀泳灘、舊咖啡灣泳灘、雙仙灣泳灘、麗都灣泳灘、蘆鬚城泳灘、觀音灣泳灘。


佢喺2014年12月28號嘅凌晨兩點半，即係UTC+8時間嘅下晝三點半，喺美國俄亥俄州沃倫縣黎巴嫩市跳出公路，喺71號州際公路上面畀半掛車撞死。佢亦都喺較早前喺社交網站Tumblr嗰度寫低咗遺書，校好喺佢自殺之後出街。


佢喺遺書裏面講，佢由四歲開始就覺得佢其實係女仔，不過困住咗喺男身度。而佢當時重未知道有「跨性別」呢個詞語，更加唔知道可以跨性別，所以就繼續用男仔嘅身份。佢14歲嘅時候知道有跨性別，就好開心，於是就同佢阿媽講佢嘅諗法。


但係，佢阿媽極之唔滿意呢個諗法，就送咗佢去啲佢唔想去嘅「心理輔導」，因為嗰啲心理輔導淨係識得貶低佢跨性別嘅身份。之後，佢就開始憎佢父母，亦喺學校裏「出櫃」，話畀人知佢鍾意男仔。佢嘅同學接受到佢嘅性取向，但係佢阿爸阿媽好嬲，話噉做會唱衰佢哋。


喺2014年12月30號，有人喺change.org向佢阿媽寫咗一封請願信，請求佢阿媽喺佢墓碑上面用佢揀嘅女仔名「列拿」，而唔係父母幫佢揀嘅男仔名「左書亞」。呢封請願信喺2015年1月1號已經有五萬人簽名，喺兩日之後已經有七萬五千人簽名。


周蜜係中國大陸同香港女子羽毛球員，廣西南寧出世，細個入選中國國家羽毛球隊，1996年開始參加國際賽，2005年退役，2006年加入香港羽毛球隊，2010年因為捲入禁藥風波，被罰停賽兩年，之後都無再參賽。


戴月，本名戴玉霖，係香港女演員同Youtuber，亦係前網上影片團隊Bomba嘅成員。佢喺2018年8月曾經報考北京中央戲劇學院讀短期課程，非本科生。佢喺2019年頭一次喺電視演出，參演ViuTV劇集《黑市》。


傳道者表現好多消極同沉悶嘅思想。不過聖經裏面有噉嘅一卷書，足見聖經有廣泛嘅內容，甚至可以容納消極同懷疑嘅思想。好多人喺呢卷書睇見自己嘅面目，因而得到啟發同安慰，而且發現喺同一本聖經中充滿從上帝而來嘅盼望，呢個盼望使人生有更有意義。


李伯華意外認識咗老闆宋爺爺個孫女宋天麗，天麗中意咗伯華但又隱瞞自己身分。天麗個後母細姐同何廠長有路，何廠長想撮合自己個仔湯美同天麗結婚。湯美用計令伯華知道天麗身分，於是伯華同天麗分手。宋爺爺得知細姐同何廠長有路，將佢兩個趕走，重成全伯華同天麗。


呢場戰役係以少勝多嘅有名戰例，由金太祖完顏旻帶住3700人嘅女真兵，擊敗約7000人到10萬人嘅遼國軍隊，經過呢場戰役，女真實力大增，成爲威脅遼國嘅勢力，奠定之後金國嘅基礎。所以金國立國後，喺出河店一帶設立肇州，「肇」嘅意思係「開始、興起」，話呢個地方「肇基王績」「祖宗肇興」。


女真嘅前身係隋唐時嘅黑水靺鞨，係個位於松嫩平原嘅漁獵氏族社會，唐末五代時開始稱爲女真，畀渤海國統治。契丹人建立遼國後，神冊三年，耶律億東征，遞年攻滅渤海國。遼國爲咗統治，將實力比較強嘅女真部族搬到而家遼寧遼陽以南地方，編入戶籍直接畀遼國控制，呢部分嘅女真人稱爲「熟女真」，至於留喺當地冇搬到嘅稱爲「生女真」。


生女真有好多個部落，其中有個大嘅叫做完顏部，11世紀中期，完顏部變強，其他部族歸附佢，11世紀末時完顏部已經統一黑龍江、烏蘇里江流域咁大笪地區。12世紀時，完顏阿骨打成爲完顏部酋長，佢性格暴烈、武藝高強，佢好不滿遼國統治，想起兵反抗。


散場後，天祚帝對樞密使蕭奉先話，阿骨打咁唔聽話，抵殺。但係蕭奉先覺得阿骨打冇大錯，來得頭魚宴講明佢有畀面，殺咗佢會令其他酋長不滿，反而唔好，何況佢真係有野心，個部落又點會成氣候，而且阿骨打啲細佬個個武藝高強，與其殺佢，不如攏絡佢。


阿骨打返咗去後，決心起兵反遼。第二年，佢繼承父位做酋長，又聽到當今遼主點樣疏於朝政，於是召集啲人反遼，又打造武器、建立城堡。因爲有兩個氏族唔甘心畀佢兼併，去遼國政府篤佢背脊，於是遼國當局兩次派人查佢，佢都應付過去。


耶律延禧越來越怕佢，最後調集重兵，隨時應對阿骨打造反。於是阿骨打決定先發制人，攻打寧江州，由於遼帝大意、防範鬆馳，結果畀阿骨打贏咗寧江州之役。攻落咗重鎭寧江州後，又攻取廖晦、淶流、混同江行宮、皇后店。


阿骨打於是去打佢。當時未到鴨子河，嗰晩阿骨打瞓覺時，話好似有咩嘢搖咗佢三下頭，佢趷起身醒，話神明畀咗警示佢。於是漏夜擊鼓點着火把行軍。黎明時分抵達河邊，遼兵喺度破壞江面啲冰，想阻止阿骨打過江，於是阿骨打派精兵擊退破壞江冰嘅對方，之後3700人嘅女真兵過江，上岸時，得番三分一嘅女真兵。


之後，喺斡論濼，女真兵襲擊遼軍，遼軍死傷慘重，女真獲得大筆戰利品。於是阿骨打將戰利品分賜畀下屬，大開筵席來慶祝。之後啲部族歸降阿骨打，兵力充足，達過萬人。之後嘅戰爭中，斡魯古殺咗蕭撻不也，攻取賓州、祥州、咸州。


HKmap.live係一個網上地圖服務，用香港地圖方式即時顯示香港示威，同警察清場情況，令人知道暴力「危險」。2019年香港反修例運動期間開始運作，收集電視、網上即時消息，將水炮車行蹤、催淚彈攻擊、兩派人數各種即時內容如實反映。


雖然未提供未來警察部署，不過Apple去中國大陸賣新iPhone前後，高層公開「親中」言論，要將程序刪走。中國外交壓力未成功影響Google，Google Play商店重有，Android無須「root機」重用得，而且網頁版重有。


另外，添曲重話「技術上用法有善惡之分」，稱原本程序內容只係一種「良心」表達，但係佢最終接受「惡意作為針對個別警官實施暴力行為」既陰謀論。佢相信有「犯法可能性」所以要預防性下架，用App Store準則講就係「禁止對個人造成傷害」，佢強調而家係保護「用戶安全」。


2019年10月15號官網內，Admin發聲明話佢冇開「Facebook」，小心有機心人士造假欺騙香港人，小心「山寨網站」。佢叫人小心自己個人資料，咪亂同陌生人「講心事」，強調而家站方只有Telegram同Twitter。


1986年，一連串嘅新聞報道令到史堤芬夫婦同馬華夫婦驚覺香港原來有唔少嘅少女面對意外懷孕，驅使佢哋成立「母親的抉擇」。雖然幾位創辦人啱啱先至成家立室，又缺乏資源，但係佢哋依然堅持進行呢個計劃。於是喺1987年，憑住一股服務他人嘅熱誠同對香港嘅愛，以及社區唔同人士嘅支持，佢哋創辦咗「母親的抉擇」。


為少女提供唔帶批判嘅支援以及關愛同支持，畀佢能夠作出一個深思熟慮嘅決定。為決定成為母親嘅少女孩子辨別佢哋身邊重要嘅支持者、促進同儕間嘅支持，並提供佢哋所需要嘅培訓同其他資源，畀佢哋做好成為家長嘅準備。


招募合適嘅寄養家庭，為佢哋作好準備，支援佢哋為細路提供關愛嘅短暫照顧。為細路提供短暫照顧係一個極具挑戰但又充滿喜悅嘅經驗。透過謹慎評估、配對同持續培訓支援，承諾同寄養家庭攜手同行，經歷過程中嘅每個階段。


老豆卡羅爾本身並唔中意伊莉娜，所以佢響1925年同二奶Magda Lupescu私奔，兼且放棄王位繼承權，米海王子升為王儲。1927年7月20號，阿爺費迪南一世過身，當時只有5歲嘅米海登基做國王，成為當時歐洲最後生嘅國王。


由於佢太細個並冇處理政事嘅能力，所以由阿叔尼古拉王子、大主教米龍同大法官Gheorghe Buzdugan攝政。直至1930年6月，由於當時羅馬尼亞面臨大蕭條，啲政客要求卡羅爾返羅馬尼亞，於是發動政變令米海退位做王儲，卡羅爾返嚟做國王。


1940年9月，卡羅爾二世因為羅馬尼亞畀人搶走好多領土而畀新上任、親法西斯嘅軍人總理伊昂·安東尼斯古迫住落台，年僅18歲嘅米海被迫再次登基。雖然佢擁有一切國王嘅權利，亦係軍隊名義上嘅最高領導人，但佢只係安東內斯庫嘅傀儡。


1944年，二戰局勢已經開始對軸心國不利，但當時由安東尼斯古控制嘅羅馬尼亞依然冇退出嘅意思。蘇聯已經兵臨城下，仲就快打到首都。米海被迫發動政變，下令拉咗安東尼斯古，任命新總理彼得魯·格羅查。羅馬尼亞隨即宣佈加入同盟國，脫離軸心國，同蘇聯簽停戰協議，羅馬尼亞承認自己係畀蘇聯「打低」，蘇聯於是入城控制羅馬尼亞。


響二戰玩完後，逼於政治壓力，米海並冇親政嘅機會，當時政府由總理彼得魯·格羅查控制。好快，全國就畀羅馬尼亞共產黨控制，佢再次做傀儡。響1945年去到1946年，米海試過用唔簽由格羅查提交嘅法令嚟反抗格羅查、要求格羅查辭職走人等等，但呢啲招數成效唔大，佢最終放棄反抗。


1947年12月30號，原本仲籌備緊慶祝新年嘅米海一世畀格羅查帶到由共產黨控制嘅伊利沙伯城堡，發現城堡外面俾共產黨軍隊包圍。國王畀一人持槍要脅、加上等唔到忠於佢嘅羅馬尼亞軍支援下，被迫簽署一份由共產黨預先準備好嘅退位文書。


米海一世對於自己被迫退位嘅細節嘅講法隨住時間而有所變化。響50年代至70年代，佢話見到響宮殿周圍有好多人攞槍，又話格羅查試圖以某種方式去補償佢嘅退位，指出如果佢唔應承，唔單些佢條命保唔住，仲可能令到好多人被共產黨政權拉、引發內戰。


跟據英國外交、聯邦及發展事務部響2005年嘅解密文件，當時國王響羅馬尼亞嘅資產係50萬瑞士法郎。而跟據格羅查同蘇聯領導人史太林之間嘅秘密談話，話米海響退位前無耐得到共產黨畀佢嘅50萬瑞士法郎。米海一世並唔承認，話共產黨唔畀自己帶走響羅馬尼亞嘅資產，除咗四架車之外。


米海被迫流亡。響1948年3月，米海話呢次退位係非法，認為自己仲係羅馬尼亞合法嘅國王。佢先後流亡意大利佛羅倫斯、瑞士洛桑、英國漢普郡，最後響1956年同老婆定居響瑞士韋爾蘇瓦。佢先後做過農民、飛行員、生意人同證券經紀人。


2017年12月5號，米海一世響細女嘅倍伴下過身，終年96歲。佢嘅遺體由羅馬尼亞政府以軍機運返國家，以國葬儀式落葬。佢嘅國葬儀式係羅馬尼亞最大嘅葬禮之一，好多其他國家嘅元首亦有出席。羅馬尼亞總統克勞斯·約翰尼斯讚米海一世係「為羅馬尼亞歷史書寫咗一燦爛篇章，值得人民去多謝」。


米海唔應承，因為咁樣會違反羅馬尼亞憲法。結果，佢哋響冇受到天主教會豁免嘅情況下結婚，仲要係照東正教儀式去搞，自然呢次婚姻冇被天主教會承認。後嚟兩公婆響摩納哥聖查理斯羅馬天主教堂照天主教儀式結多次婚，符合返天主教規。


𢖥摩生活又叫慢呑呑生活、慢活，係一種社會行為同趨勢，佢叫人暫時放低呢個追求物質嘅世界，過返一啲簡簡單單嘅生活，令到生活上面嘅壓力、煩惱都少啲，人都有活力啲。佢強調要喺日常生活入喕做到work life balance，而唔係淨係為咗要錢、名利呢啲嘢。


天耀路係香港新界西天水圍南面一條主要路，南面係天水圍站、屏廈路同天福路路口，北面係天湖路，佢東面係天耀邨，全長約0.53公里，大概1991年通車，同年12月13號畀名，係天水圍新市鎮其中一條早期道路。


香港戲劇協會喺1984年成立，係香港戲劇團體同戲劇工作者嘅聯合大會，宗旨係團結香港戲劇界，推動戲劇運動，反映同表達香港戲劇發展嘅意見同促進香港戲劇界對外嘅交流同觀摩，並為香港唔同層面嘅觀眾、戲劇愛好者同劇場專業工作者舉辦唔同形式嘅戲劇活動。


澳洲虎航係星架坡虎航公司嘅附屬公司。2007年2月9號，星架坡嘅虎航總公司宣佈想喺澳洲成立一間專營國內線嘅航空公司。嗰年3月16號，虎航攞到咗澳洲當局嘅批准，即日就成立咗澳洲虎航。11月23號飛第一班機。


審訊嗰陣，案件受到廣泛報道。青山醫院法醫精神科部門主管蕭慧敏，同埋精神科醫生何美怡，都喺作供嘅時候，話張祺忠喺案發嘅時候患有抑鬱。其中何美怡更指張患有嚴重抑鬱症，而且佢嘅精神狀況自2013年起已轉差，2018年情況更嚴重。


另外，雖然張祺忠作供嗰陣對老婆生前嘅性格有正面評價，但係案件其他證人都話陳慧文唔易相處。其中陳慧文嘅細妹，就話死者經常對自己老公指指點點，有作供嘅偉倫堂宿舍職員稱呼死者做「天拿水」，形容如果有人逆佢意，佢會「一撻就着」。


廣東省立中山圖書館係中國廣東省廣州市嘅一間圖書館，有三間分館。呢間圖書館喺1912年成立。呢間圖書館重係廣東省級綜合性公共圖書館、中國國家一級圖書館，又係中國文化信息資源分享工程廣東省分中心、廣東省古籍保護中心、中國全國圖書館聯合編目中 心廣東省分中心嘅所在地。


呢間嘢喺成立之前係明朝嗰時嘅南園，後嚟變咗清朝嗰時嘅廣雅書局嘅圖書大樓，而抗風軒就係孫中山早年搞革命活動嘅秘密據點。到咗民國元年先至開辦咗間圖書館響呢度，嗰時最初嘅名係「廣東省立圖書館」。到咗民國九年，梁鼎芬後人按佢哋嘅遺願，將600幾櫃㔷埋咗嘅20000幾冊書冚唪唥捐咗畀廣東省圖書館，嗰時重係省圖收到嘅第一批私人捐嘅圖書，而數量差唔多嗰時省館㔷埋咗嘅書總量嘅兩倍。


到咗民國十六年，嗰時住喺美國、加拿大、墨西哥、古巴等地嘅華僑為咗記得孫中山先至出錢起咗「廣州市中山圖書館」，甚至喺民國廿二年嗰時起好。到咗中華人民共和國成立咗之後嘅6年，廣東省立圖書館同廣州市中山圖書館合併咗而改名做而家嘅廣東省立中山圖書館。


自律一字，至早見於左傳，哀公十六年咁寫，「夏、四月、己丑、孔丘卒。公誄之曰、旻天不弔、不憖遺一老。俾屏余一人以在位、煢煢余在疚。嗚呼哀哉。尼父、無自律。子贛曰、君其不沒於魯乎。夫子之言曰、禮失則昏、名失則愆、失志為昏、失所為愆。


2011年，有越嚟越多南韓人嚟咗番禺做打工生意，南韓領事金鄭環專程嚟咗廣州，重向政府申請搞南韓人國際學校而解決喺廣州做嘢啲南韓人嘅仔女冇書讀嘅問題，結果俾教育部喺2013年7月24號同意咗。2013年9月，學校正式開課。


校服係學校規定畀學生着嘅制服，校服有校徽嘅，每間學校嘅規矩都唔同，有啲學校規定女仔條裙要遮住大髀，有啲學校規定要着黑皮鞋，有啲學校係冇校服嘅，即係冇限住啲學生着乜嘢。有啲學校有分冬季校服同夏季校服，學生要去學校或者去校服舖訂，要畀錢。


喺中國大陸，中小學着校服嘅規定都唔一樣，但都以運動服為主。喺小學，部分學校要求凈限禮拜一着，亦有相當一部分學校限制禮拜一到五着。而初中、高中、中專、技校都係有規定要求禮拜一到五着校服。亦有部分沿海城市啲學校會另外派發禮儀服或制服。


重有啲正式場合，少先隊員會被規定要佩戴紅領巾或少先隊徽。得好少學校規定要求着校鞋返學。由於冇規定話指定場合要着邊種校服，所以好多時喺體育堂出現學生着禮儀服上堂或隆重儀式場合出現學生着運動服開會嘅情況。


中國大陸之所以會揀運動服做校服，係因為喺1993年，中華人民共和國教育委員會出咗《城市中小學生統一著裝》份文件，嗰時雖然中國大陸嘅服裝業比較多，但由於人工比較少，加上嗰時啲禮儀服成本比較貴，而且運動服造價比較平，所以中國教委揀咗運動服做校服，目的係消除鬥名牌同減輕經濟負擔。


香港嘅校服偏向西式，夏季校服，男生多數都係短袖恤衫、西褲、白襪、皮鞋，小學係短西褲，中學係長西褲。女生嘅款式比較多，大部分學校嘅校服係八幅裙，亦有啲學校嘅校服係水手衫、恤衫、西裙、旗袍等。運動校服通常都係男女生同款，亦有學校根據屬社分做唔同顏色。


冬季校服，男生多數係長袖恤衫、長絨西褲，有部分名校小學係短絨西褲、長襪，加上V領冷衫或V領單排扣紐冷衫或校褸，多數學校都要打呔。90年代之前嘅校褸多數都係西裝式褸，而家呢款校褸已經好少見，逐漸以風褸式嘅多功能校褸取代。


「票債票償」運動，係2011年一場由黃毓民領導下，人民力量發起嘅政治運動，佢哋針對溫和民主派嘅民主黨、民協喺2010年就香港2012年政改方案投贊成票，要喺第4屆香港區議會選舉入面向民主黨、民協、民主動力、以民建聯為首嘅親中陣營狙擊，將佢哋拉落馬。


呢個狙擊溫和民主派嘅運動，喺黃毓民仍然未退出社民連嘅時候就已經醞釀。當時，黃毓民、蕭若元等主張狙擊溫和泛民陣營，但同社民連黨內唔少其他人有意見分歧。之後以黃毓民為首嘅一批社民連成員就退黨，另立人民力量進行呢次行動。


「票債票償」亦成為咗佢哋喺呢次選舉嘅主要口號之一，但除咗針對民主黨之外，佢哋亦有一啲成員同一年前反對政改方案嘅社民連同公民黨直接競爭。面對呢次行動，當時有傳言話係中共背後策劃，對部分泛民主派人士進行𠝹票，但呢個說法並無得到證實。


博洛尼亞係喺公元前534年建立，當時係叫Felsina，以牧羊業為主。公元前四世紀個城俾高盧帝國佔領咗，重改咗個名做Bononia。當時已經有二千個拉丁裔家庭住喺呢個城。至到公元前88年，佢已經係一個大城市。


武田信玄係日本戰國時代甲斐國嘅大名。佢阿爸係武田信虎，阿媽係大井信達嘅女大井之方。佢細個嗰陣嘅名係太郎，元服之後改名為晴信，後來改名為信玄。由於佢無論喺軍事或政治上都有出色嘅判斷，後世稱佢為甲斐之虎。


佢係甲斐國出世，幼名太郎，當佢進行元服後，改名為晴信，不過佢嘅阿爸信虎唔重視佢，佢比較睇實信玄的細路武田信繁，激發佢對父親嘅不滿。終於喺1541年佢終於同家老板垣信方同埋甘利虎泰推翻阿爸，信虎被迫出走到駿河國嘅今川家，佢要係嗰度過啲隱居嘅生活。


喺將信虎趕出甲州後，後玄開始調整佢嘅軍事計劃，佢率先利用高遠賴繼，迫佢叛變，然後聯手將諏訪氏消滅，其後將附近嘅小勢力相繼消滅，不過喺面對猛將村上義清下，曾令信玄輸過兩次，令信玄損失不少大將，好在真田幸隆決意幫信玄之下，利用計仔奪得砥石城，取得優勢。


自從村上義清向長尾景虎要求幫手，根據甲陽軍鑑記載，長尾同武田軍在川中島交過五次手，當中以第四次川中島之戰最為出名，兩軍總大將喺呢場戰爭見過面，而且仲短兵相接，但自從上杉軍喺第五次川中島之戰後，由於要應付內亂，所以冇再入侵武田的領地。


信玄改攻上野國嘅箕輪城，之後守將長野業正曾六次打低信玄嘅軍隊。不過1561年業正死咗，由佢個仔長野業盛繼承，1566年終於攻陷箕輪城。其後信玄因應今川氏真嘅支援，到達駿府城，但係因為德川同北條聯軍軍力龐大，最終令信玄撤退。


冇耐，武田、今川同北條三國之間同盟瓦解，令到信玄有理由進攻駿府，先搞掂今川氏真後，再同時對北條進攻，軍隊曾經一度包圍小田原城，不過信玄取消包圍，喺三増峠大勝北條軍，不過佢察覺德川家康有意東征，喺攻略北條唔成後，加上喺北條氏康死後，決意與北條同盟，決定向西進攻，佢嘅目的係上洛，加上佢同足利義昭等勢力形成咗信長包圍網，而且義昭不斷催促下，決定派遣大量兵馬出征，1572年12月，喺三方原大敗德川軍，史稱三方原之戰，但係佢喺第二年因為病發嘅關係，軍部向西返回，最終佢喺信濃國伊那郡國館途中病死，死因係肺癆。


紅磡觀音廟係香港九龍最大規模嘅觀音廟，喺紅磡差館里，係1873年由附近嘅居民夾錢起嘅，現已被評為香港一級歷史建築，更由華人廟宇委員會負責打理。但係由非華廟會嘅團體用價高者得嘅方式競投租用來營運，同傳統嘅佛教同埋道教唔同，呢啲都係由1928年基督徒立法會議員提議所訂立到而家，近年一直被提出要廢除華廟會同競投嘅制度。


1992年，根據國際標準，發出可以俾機器讀嘅MRP旅券。1995年，根據國際標準，發出十年有效護照俾成年人，未成年嘅繼續拎五年有效。2004年，由岡山縣開始，接受電子申請。2006年，開始簽發內藏晶片，有生物特徵嘅護照。


偽經，意思係「托名假造嘅作品」，亦叫秘經。教父時期為咗系統化神學內容以回應異端嘅挑戰，就將成個基督教嘅經典分為正典、次經同偽經三個層級。正典係完全可靠嘅經典，而家通用嘅拉丁版聖經就係喺呢次嘅集結中定成。


僞經起源於公元前250年，當七十士喺北非嘅亞歷山大城翻譯舊約做希臘文嘅時候。呢啲經卷根本唔喺希伯來文嘅舊約聖經之中，從來未被猶太人嘅權威人士接受。新約亦都從來未引證過僞經中嘅任何部分，耶穌亦未曾提過僞經。


劉玲玲喺1996年同商人邱金安結婚，結婚之後，邱金安為咗老婆唔好咁辛苦，去咗做生意點知生意失敗，爭落人哋一大筆錢。邱金安飛咗去澳洲一邊工作一邊還債，仲諗住唔再返新加坡，叫劉玲玲同佢移民，但劉玲玲堅持新加坡係佢嘅根。


水庫喺1958年9月起，1969年2月13號起好兼開始儲水。形狀自西南向東北後轉向北，佔地面積6283.7公頃，其中附近嘅濕地面積約4010.2公頃，水庫容量有1,250,000,000m³。個樣比較湖光山色，入面有12個島，濕地資源比較多，種咗好多植被響度。


大強子對撞機係一座位於瑞士日內瓦近郊歐洲核子研究組織CERN嘅粒子加速器同對撞機，作為國際高能物理學研究之用。LHC經已建造完成，2008年9月10號開始試運轉，重成功噉維持咗兩質子束喺軌道入便運行，成為世界上最大嘅粒子加速器設施。


2008年9月19號，LHC第三同第四段之間用做冷卻超導磁鐵嘅液態氦發生咗嚴重嘅洩漏，家下據推測係因連接兩個超導磁鐵嘅接點接觸唔好，喺超導高電流嘅情況下融毀造成嘅。根據CERN嘅安全條例，必需將磁鐵升返到室溫後詳細檢查才能繼續運轉，呢啲將需要三到四週嘅時間。


LHC包括咗一個圓周為27公里嘅圓形隧道，因當地地形嘅原因位於地下50至150公尺之間。 呢啲係先前大型電子正子加速器所用隧道嘅再利用。隧道本身直徑三公尺，位於同一平面上便，貫穿瑞士同法國邊境，主要嘅部份大半位於法國。


加速器通道入邊，主要係放置兩個質子束管。因須維持前所未有高能量嘅粒子運行，加速管由超導磁鐵所包覆，以液態氦嚟冷卻。管入便嘅質子係以相反嘅方向，環繞著成個環型加速器運行。除此之外，喺四個實驗碰撞點近鄰，另有安裝第啲嘅偏向磁鐵及聚焦磁鐵。


兩個對撞加速管入便嘅質子，各有啲能量為 5 TeV，總撞擊能量達 10 TeV之多。每個質子環繞成個儲存環嘅時間為 89 微秒 。因為同步加速器嘅特性，加速管入便嘅粒子係以粒子團嘅形式，而非連續嘅粒子流。


喺粒子入射到主加速環之前，會先經過一系列加速設施，逐級提升能量。當中，由兩個直線加速器所構成嘅質子同步加速器將產生50 MeV嘅能量，接著質子同步推進器提升能量到1.4GeV。而質子同步加速環可達到26 GeV嘅能量。


因LHC有著對工程技術上極端嘅挑戰，安全的而且確保係極其重要嘅。當LHC開始運作嗰陣，磁鐵入便嘅總能量高達100億焦耳，而粒子束入便嘅總能量亦高達725百萬焦耳。只需要10−7總粒子能量便可以令到超導磁鐵脫離超導態，而丟棄冚嘭唥嘅加速粒子可相當於一個細型嘅爆炸。


LHC嘅建造經費最初係1995年通過嘅一筆26億瑞士法郎，另有一筆兩億一千萬元瑞朗嘅經費作為實驗之用。然而，經費超支。喺2001年嘅一次主要審核預期，將需增加四億八千萬元瑞朗喺加速器嘅建造，同五千萬元瑞朗嘅支出喺實驗運作上。


同嗰陣，因CERN年度預算嘅縮減，LHC嘅完工日期由2005年延後到2007年四月，以用更多年度預算嚟支付。其中增加嘅一億八千萬元瑞朗，用於超導磁鐵嘅製造。重有，尚有喺興建放置CMS嘅地下洞穴時遇到嘅工程技術上嘅困難。


LHC@Home 係一個 分散式計算 嘅計劃，用做支持LHC興建同校正之用。呢個計劃係用 BOINC 平台，嚟模擬粒子如何喺加速器隧道中運行。有咗呢啲項資訊，科學家便可以決定如何放置磁鐵同調整功率，嚟達到加速軌道運行嘅穩定。


RHIC 同 CERN 都做咗一啲研究調查，檢視係咪有可能產生譬如話微黑洞、微細嘅奇異物質或係磁單極等危險嘅事件。呢啲份報告認為「我哋搵唔到任何可以證實嘅危害」。譬如話，除非某個未經證實嘅理論係啱嘅，唔係嘅話係冇可能產生出微細黑洞嘅。


」呢個錯誤存在原始嘅設計入邊，而經過多年嚟數次嘅審核都冇發現。 分析發現，為咗縮細支撐架嘅粗細嚟達成束流管更佳嘅絕緣效果，之但係就於是乎唔足以支撐壓力測試嗰陣，所施加嘅外力。詳細嘅內容可見於費米實驗室嘅對外說明，CERN 亦同意其內容。


2008年10月16號，CERN發佈咗關於液態氦洩漏事件嘅調查分析，証實咗先前推測嘅為兩超導磁鐵間接點唔好造成嘅。因安全條例確實地實行、安全設計皆有正常工作、重替換用嘅零件都有庫存，於是乎預期2009年春天將可準時開始運轉。


1942年，全家搬到瑞士洛桑，而佢就入讀寄宿學校羅西學院。1948年，佛朗哥宣佈恢復王室，本身係要跟住老豆一齊返去西班牙，但因為環王子同佛朗哥關係差，令到環·卡洛斯響兩年後先至返到西班牙。佢一開始響聖塞巴斯提安接受教育，最後響1954年由馬德里San Isidro學校畢業。


據知，阿方素王子響嗰日贏到高爾夫比賽嘅獎，之後參加夜晚彌撒，衝入房去見當時啱由軍校返嚟嘅大佬環·卡洛斯。環·卡洛斯同阿方素都響入面玩一支子彈長22口俓嘅左輪手槍，而呢支手槍係屬於阿方素王子嘅。之後阿方素王子就死咗。


環·卡洛斯響做西班牙王子嗰陣成日同佛朗哥見面，又成日參加官方活動，仲大力支持獨裁政權，讚獨裁下嘅西班牙經濟有變好。由於佛朗哥年紀大機械壞，所以環卡洛斯都經常陪住佢出席公開活動。佢嘅行為惹嚟希望變天嘅左派人士抗議。


但實際上環·卡洛斯同老豆一樣都係一位自由主義者，隨住時間一長，就開始靜雞雞作反。佢先係同流亡外國嘅自由派人士秘密見面，之後打電話同老豆秘密會談。佛朗哥對王子做嘅一切並唔知情，仲響顧問同下屬好心提佢「環·卡洛斯響某方面唔忠心於佛朗哥政權」嗰陣，唔聽佢哋嘅勸告。


1975年11月20號，佛朗哥過身。兩日後，西班牙議會宣佈環·卡洛斯成為西班牙國王。11月27號，佢響馬德里聖熱羅尼莫堂嘅彌撤上正式成為國王。佢一反常態，唔係揀「環三世」、「卡洛斯五世」，而係揀「環·卡洛斯一世」嚟做自己嘅稱號。


環·卡洛斯嘅登基唔係好受對議會反對。「國家運動」淨係得好少人投票反對佢。佢即位之後並無繼續獨裁專政，而係逐步引入徂民主政治。呢點引起保皇派同長槍黨成員嘅不滿，佢哋原本以為環·卡洛斯會延續佛朗哥嘅統治。


1977年，西班牙舉行44年以嚟第一次普選，蘇亞雷斯做咗第一位民選嘅西班牙首相。同年，環·卡洛斯嘅老豆環王子為咗穩定民心，宣佈放棄王位繼承權同親王銜頭，承認環·卡洛斯係唯一嘅西班牙國定元首。環·卡洛斯就封佢為巴塞隆拿伯爵。


環·卡洛斯一世親自出馬，搵嚟三軍參謀長同埋內閣副大臣傾解決方法。第二日，環·卡洛斯就發表全國講話，表示「唔能夠容忍民主倒退」，呼籲市民支持合法嘅民主政府，叫叛軍投降，又話軍隊會盡全力嚟維持治安。好快，除咗先前進入緊急狀態嘅華倫西亞地區之外，西班牙其他地區都宣佈支持國王。


跟住其他地區派嚟嘅坦克包圍咗華倫西亞，剴瑂·米蘭斯·德爾博什政變失敗。同時，政府軍隊亦包圍由保皇派軍人控制嘅議會，而佢哋亦響同日投降。最終無人傷亡，呢個結果令佢贏得廣泛讚譽，佢嘅支持率一直保持響高水位。


至1982年由干沙利斯上台後，環·卡洛斯一世就變成象徵性君主。佢響紙面上有住比較大嘅保留權力。佢係憲法嘅守護者，有責任確保憲法嘅遵守。佢由嗰時開始主要擔任無黨派嘅角色，基本以政府嘅意見做嘢。不過佢都有相當大嘅道德權威。


愛爾蘭國立大學都柏林分校，又叫都柏林大學學院，係愛爾蘭國立大學嘅其中一間分校，曾經位於都柏林市中心地帶，但係宜家絕大部份科系都已經搬咗去都柏林南邊嘅比勒菲爾鎮。愛爾蘭國立大學都柏林分校係全愛爾蘭共和國最大嘅大學，有超過1300名教職員工同13000名學生。


都柏林分校嘅前身係1854年組建嘅愛爾蘭天主教大學，1880年改組過一次，1908年愛爾蘭國立大學成立之後，將愛爾蘭天主教大學改組為都柏林分校，正式授權都柏林分校頒發學位。1997年，改名做「愛爾蘭國立大學都柏林分校」。


佢細個讀拔萃男書院，1970年香港大學醫學院內外全科醫學士畢業。1971年起喺香港大學內科學系做工。1987年起研究乙型肝炎嘅治療方法。2003年擔任港大醫學院醫學與肝臟病學教授。2011年出任李國賢基金教授席教授、內科及肝臟科講座教授。


帶職參選係臺灣一個政治術語，意思係指一啲政治人物，喺未有辭職之下參選其他職位，一般參選嘅職位，都會被視為高本來位置一級，例如係立委帶職參選縣市長，或者市長帶職參選正副總統。呢個做法喺台灣已經引起爭議。


香港蔴雀本身係可以無番食糊，叫做「雞糊」，以前多數打「雞四」，亦即係雞糊「零番」嚟做起糊，四番就封頂。亦可以選擇四番為滿糊，然後清一色「雙辣」，例牌「三辣」嚟計算。「雙辣」同「三辣」即係按四番嘅價錢，「雙辣」以倍半或者雙倍計算、同「三辣」以雙倍或者三倍計算。


1450網軍係台灣網路用語，用於諷刺偏袒民主進步黨嘅網絡水軍。 2019年行政院農業委員會以1450萬元新台幣用於“加強農業訊息因應對策計劃”，招募人員喺社交平台進行“訊息實時澄清”工作。 中國國民黨質疑係喺度招募網路水軍，指責呢項經費同反對韓國瑜有關，但農委會予以否認。


1450後來演變為台灣網路水軍嘅代名詞。 1450網軍被國民黨籍立委稱為打壓不同意見的人。部分大陸網民也使用這個詞語，佢哋聲稱存在台灣組織嘅專門用來抹黑中國大陸嘅1450網軍，並將網絡上疑似民進黨水軍嘅人稱為1450。


《Call My Name!》係香港女子組合COLLAR嘅出道歌，由紀佳松、金源奕作曲，Oscar填詞，喺2022年1月13號推出，另外喺同年2月14號推出情人節版本。呢首歌做過903專業推介同新城勁爆流行榜嘅冠軍歌。


徐綽恩係香港女童星，而家自由身小演員、小歌手、兒童模特兒。初出道時為一名兒童時裝模特兒，及後開始參與電視、電影及廣告拍攝。於劇集《你好，我的大夫》中飾演蔡思貝童年而為人所熟識。擅長唱歌，於NG Music星級歌唱學院跟吳天偉老師學唱歌，攞過唔少各類演出獎項。


事件嘅起因係馬來西亞聯邦反對勢力喺嗰一年舉行嘅1969年第三屆全國選舉中獲得50.9%嘅得票率，第一次超越聯盟政府。反對黨喺5月11號進入吉隆坡慶祝勝利並且遊行。一啲巫統嘅激進黨員爲呢件事觸怒，舉行反示威。


事後阿都拉薩將此前嘅激進民族主義改成溫和嘅改良主義。馬來西亞政府開始執行馬來西亞新經濟政策以消除各種族喺政治以及經濟能力嘅差異，同時減低貧民率，提供好多工作機會同提升收入。其中主要內容係畀馬來人同馬來西亞土著特權，以提高佢哋嘅經濟佔有率。


1960年1月19號，日本喺華盛頓同美國簽咗份美日安保條約。日本人都覺得唔應該咁輕易去簽呢份嘢，但係自民黨把心一橫好快就同美國簽咗佢，搞到日本喺1960年6月爆發大規模遊行，冇耐自民黨就話要解散眾議院重新大選嚟解決呢件事。


佢嘅優點係增加咗處理器關於多媒體方面嘅處理能力，缺點係佔用浮點數暫存器進行運算以至於MMX指令同浮點數操作唔可以同時工作。為咗減少喺MMX同浮點數模式切換之間所用嘅時間，程序員儘可能咁減少模式切換嘅次數，亦即係話，呢兩種操作喺應用上係互斥的。


3D Now!發佈咗一年之後，英特爾喺MMX基礎上發展出SSE指令集，用嚟取代MMX。依家，新開發嘅程式唔再用MMX嚟最佳化軟件執行效能，而係改用如SSE、3DNow!等更容易最佳化效能嘅新一代多媒體指令集，不過目前嘅處理器大多重可以執行針對MMX最佳化嘅早期軟件。


1997年，英特爾公司起訴AMD公司同Cyrix公司非法使用咗商標MMX。随後呢個起訴訟庭外和解，AMD公司承認MMX係英特爾嘅商標，同意AMD公司使用MMX作為一項技術嘅名。喺呢場訴訟入面，AMD披露MMX係英特爾命名嘅矩陣數學擴展嘅字母縮寫。


MMX暫存器，叫做MM0至MM7，實際上就係處理器内部80比特字長嘅浮點暫存器棧st到st嘅尾數部分嘅復用。由於浮點棧暫存器嘅高16位元未俾MMX技術使用，因此呢16位元都置為1，因此從棧暫存器嘅角度看，浮點值係NaN或者Infinities，呢個可以用喺區分暫存器係處於浮點數棧狀態定係MMX狀態。


作為MMX寄存器都係直接訪問。利用咗裝配數據類型嘅概念，每個MMX寄存器嘅64位元可以睇做2個32位整數、或者4個16位整數、或者8個8位整數，從而可以執行整數SIMD運算。呢個對1990年代中期嘅2D、3D計算嘅加速都重係好有意義，因為當時嘅電腦嘅圖形處理器重係好唔發達。


繼MMX技術之後，Intel又喺1999年喺奔騰III處理器上推出SSE技術，引入咗新嘅128位元闊嘅暫存器集，叫做XMM0到XMM7。呢啲XMM暫存器用喺4個單精度浮點數運算嘅SIMD執行，並可以同MMX整數運算或者x87浮點運算混合執行。


奈良公園係奈良鹿嘅主要棲息地，鹿群可以自由自在喺奈良公園行來行去，但因為佢哋亦都可以走去馬路或郊外山區，會破壞農田同食農作物，影響收成，喺2016年啲鹿搞到奈良地區農業一年損失六十億日圓。由2017年開始，當地政府喺耕作區域設陷阱捉鹿，搬佢哋去其他地方，而喺奈良公園裏面嘅奈良鹿唔受影響。


全長417米，闊12米。成條路係唔畀行車。呢度係西關主要嘅商業購物中心之一，呢一帶係有永安百貨公司，婦兒商店，鶴鳴鞋帽，大學鞋廠，廣州服裝店仲有綸章布鋪呢啲有代表嘅大商場，加埋珠寶鐘錶、攝影美容，被稱作「扮靚一條街」。


1949年4月，中國人民解放軍過咗長江兼攻陷南京之後，國民黨喺中國大陸嘅統治基本上係四面楚歌，剩低啲政府集團走到廣州避難嚟抵抗共產黨。喺廣東駐守嘅國民黨有3個兵團，夾埋15萬人。嗰時中國國民黨國防部畀余漢謀嘅指令係「鞏固粵北確保廣州」。


車站開通初期要有奧林匹克身份註冊卡啲人或有2008年夏季奧林匹克運動會同殘奧會嗰日比賽門票啲觀眾先至有得搭車直到同年9月20號退出營運為止。2008年10月1號恢復營運之後改成凈限有奥林匹克公園入場飛啲遊客先至有得搭車直到同年月9號先至取消嗮任何第三方條件搭車限制。


何紫綸曾經同藝人張栢芝細佬張豪龍拍拖9年，最後散咗，之後識咗另一位男人Gary Lam，拍拖兩年後喺2015年拉埋天窗。佢亦曾經同藝人莊思敏搞過生意，但因為蝕大錢而反面。佢喺2015年底成立藝人公司STARTeam，旗下有個組合叫星座少女。


克里斯達斯喺1983至1991年期間，曾40次代表比利時足球代表隊上陣，除咗1984年嘅歐洲國家盃，佢亦參與過1986及1990年兩屆世界盃決賽週，其中喺1990年嗰屆分組賽對烏拉圭時入過1球。另外，佢亦以隊長身份幫比利時球會梅赫倫贏過1987年嘅比利時盃、1988年嘅歐洲盃賽冠軍盃同歐洲超級盃、以及1989年度嘅比利時聯賽冠軍。


阿波羅12號係阿波羅計劃第六次載人任務同埋第二次登月，火箭1969年11月14號喺佛羅里達州甘迺迪太空中心升空。司令員皮特·康拉德同埋登月艙駕駛員艾倫·賓喺月球表面停留一日零七個鐘，指揮艙駕駛員理察·戈登留喺月球軌道。


2021年3月1號，海事處用疫情做理由，喺冇諮詢部門同區議員嘅情況下，唔畀公眾自由出入西區公眾貨物裝卸區，只有工作人員先入得。中西區區議會議員葉錦龍批評政府無視區議會同政府部門之間嘅溝通機制，做事獨裁。


區議員張啟昕指政府再容唔落自主嘅社區空間，形容「我哋冇咗個社區嘅後花園。」而唔少市民對有關安排覺得可惜。不過都有意見認為越嚟越多人去呢個地方，會搞到環境衞生有唔好嘅影響，亦影響正常卸貨工作。另外過去亦有唔同嘅人四圍爬貨櫃、起重機，2020年12月26號又曾經發生街童縱火、私自閹割船主狗隻等問題，所以亦都有好多街坊認為幾件事同封閉係有關係而記者發現碼頭嘅閘口處喺2月28號上晝圍封上鎖，市民入唔到。


大浪灣道係香港島東岸近石澳嘅石澳道髮夾彎個位，叉去到大浪灣一條路。係去大浪灣海灘同大浪灣村唯一車路。大浪灣道沿途有啲屋，多數都係香港一啲有錢人住。例如香港電訊盈科主席李澤楷，就住喺門牌12號。而另一富豪許晉享，就住喺10號。


夜叉，鬼一類，自然精怪一類，出自印度神話，有時亦視為神。夜叉為梵文音譯。有關佢嘅面貌，唔同宗教有唔同記載，所以有唔同睇法。其性為善，但亦中意搞鬼而任性，與水、生育、樹木、森林、財寶同荒野有關。印度教、耆那教、佛教經典中，視佢為守護神，南亞同南洋，古時廟宇會設置做護法。


米高揚－古利域治設計局，今日又叫做米格俄羅斯飛行器集團，係蘇聯/俄羅斯嘅一間重要嘅飛機設計局，主要設計輕型戰鬥機。米格設計局喺1942年由兩位飛機設計師阿勒佐姆·伊凡諾域治·米高揚同米哈伊·約思福域治·古利域治創立，設計局編號係115。


2011年6月2號凌晨零時四十一分開始發生，先係多座建華大廈開始停電，有六百三十二個客戶受到影響，澳電話，係響黑沙環區涌河新街編號PT六九九變電站嘅中壓火牛跳掣，自動復電系統又冇正常啟動搞到停電，已經即時派人去搶修，響凌晨一點零二分搶修復電期間，又引發附近多座裕華大廈停電兩分鐘，連埋建華大廈，受影響嘅樓宇一共二十二幢，超過二千個用戶受影響。


能源辦主任山禮度話，非常關注今次停電事故，已經馬上要求澳電響三日入面提交報告，致於澳電係唔係要向客戶賠償，山禮度表示要先睇報告，了解事故原因之後再做跟進措施，如果符合合約規定嘅需要賠償範圍，就會做跟進，能源辦分析報告之後會公布結果。


《血．緣》係一部2020年嘅美國現代西部電影，由Thomas Bezucha做導演、監製同編劇，改編Larry Watson嘅2013年同名小說《Let Him Go》。主演係Diane Lane、奇雲高士拿、Lesley Manville。


關愛隊 ，全名「地區服務及關愛隊伍」，係香港行政長官李家超喺2022年施政報告入面提出成立嘅地區組織。李家超話，全港18區會劃分成唔同小區，廣納地區組織同團體成為小區嘅「關愛隊」，包括青年同少數族裔。


關愛隊成員嘅遴選工作由民政及青年事務局局長領導嘅「全港關愛隊評審及督導小組」同18區民政事務專員領導嘅「地區關愛隊評審及統籌小組」負責，由政府一手包辦。關愛隊會推展關愛活動，例如探訪有需要人士，民政事務處喺2023年第一季率先喺新界嘅荃灣區同港島嘅南區成立關愛隊，並逐步推廣至其它16區。


關愛隊初頭以10人團體為單位，每隊關愛隊設有隊長同副隊長。關愛隊無實權動員政府人員，同中國小區網格化嘅居民委員會有分別。關愛隊同政府之後會以協議形式合作，年期大約為兩年，期間由政府提供部分資源，身為首長級公務員嘅民政事務專員兼任當區關愛隊總指揮。


最初，政府消息人士無講明預計每隊關愛隊獲資助嘅金額，只係話會因應建議書構思而有所唔同。之後，政府話會為關愛隊提供部分資源，每小隊喺兩年資助期嘅總資助金額大約為80至120萬元，亦會因應小區特殊情況，考慮提供高過規定金額嘅資助。


1980年代初，卑詩省政府和安大略省嘅公營企業市區運輸開發公司落實喺大溫哥華地區興建架空列車系統之後，雙方決定先喺溫哥華市内正街同總站道交匯處一帶起一條1公里長嘅示範線同車站，以便當局確定車站所需嘅器材和設施，以及俾承建商喺架空列車主體項目開工之前先熟習建築工序。


1985年，架空列車正式投入收費服務，爾個站成為架空列車嘅一部份，並且正式起名做「緬街站」。緬街站同體育館站喺1986年溫哥華世博期間，運送過無數乘客來往爾兩個站附近嘅世博展館。後來，溫哥華城市儲蓄及信用合作社喺緬街站西邊起總部嘅時候，重要特登為當時已經起好嘅鐵軌留出空間。


到世博會結束徂之後，好多展館都先後被人拆除，但係緬街站西邊嘅博覽中心就留到落來。非營利組織「科學世界」喺世博會之後進駐徂博覽中心。1990年9月21號，經過改建嘅博覽中心改名做「科學世界」重新開幕，車站隨即改名為「緬街－科學世界站」。


佢喺2013年6月將美國國家安全局關於稜鏡計劃監聽項目秘密文件爆畀英國《衞報》同美國《華盛頓郵報》。訊息指，期間佢走咗去香港美麗華酒店，後來退房搬到香港另外一間酒店住。目前斯諾登逃避美國政府及同國政府等情報同安全單位嘅刑事追捕。


6月6號，《衞報》同《華盛頓郵報》揭露咗美國國家安全局嘅機密電子監聽計劃PRISM 。個計劃通過包括微軟、Yahoo、Google在內嘅公司協助，監聽網上即時通訊同既存資料，監聽對象可以喺美國國內或者國外。


6月13號，香港《南華早報》刊登斯諾登專訪。斯諾登話自2009年起美國國家安全局一直入侵中國大陸同香港嘅電腦，包括香港中文大學、政府以及私人機構、政商界人士同學生以及內地一啲目標，但斯諾登話佢提供嘅資料未包含關於中國軍事系統嘅資料。


6月17號，英國《衛報》再公開由斯諾登取得嘅情報資料，指2009年倫敦舉行二十國集團峰會期間，倫敦當局利用特設網吧，喺電腦安裝軟件程式截取電郵同監控資料，又入侵手機保安系統，監視與會各國領袖同官員通訊及電郵文件。


歷，係周部落首領古公亶父孻仔，所以叫季、季歷，被古公亶父指定為繼承人。古公亶父個大仔泰伯、二仔仲雍一心想實現父輩遺愿，斷髪紋身，走落吳地，就表示唔同季歷爭位。季歷就噉做咗首領。季歷時期，周部落日漸強盛。


兩父子搬來嗰陣，有風水師李三友指點，就揀咗禾坑嘅坑口開村，即係禾坑村。後尾1730年，又有一支搬到去東北少少，新村叫下禾坑，而舊村就叫上禾坑。再過多廿年，1750年，又分多條村響舊村北面，大塱村隔離開多條禾坑大朗。


鴨脷洲發電廠係香港舊時一座發電廠，喺香港島區嘅鴨脷洲嘅西面。發電廠喺1968年開始初步投產，1971年發生五級大火，損失約莫千萬港紙。1978年正式取代北角發電廠，1981年全部起好同全面投產。發電廠採用燃油發電機組，總發電量大約係1,061兆瓦。


由於鴨脷洲發電廠接近已發展區，譬如鄰近嘅鴨脷洲邨，加埋和記黃埔收購香港電燈後，有意發展發電廠地皮做大型私人住宅項目，所以香港電燈開始積極研究將佢全數搬去南丫島。1989年12月31號，鴨脷洲發電廠正式閂門，香港島、鴨脷洲同南丫島嘅電力供應，由1990年起全數改由1984年起好嘅南丫發電廠負責。


SCMS係DAT、CD、MD等等嘅數碼裝置之上，主要係避免多次複製音樂所採用嘅版權保護方式。喺黑膠碟同埋卡式錄音帶嘅模擬訊號裝置，不受上述限制。其他嘅數碼音頻格式，譬如MP3、WMA、AAC同埋FLAC等等，主要以電腦拖曳檔案，因此兩者之間並未有衝突。


甲型H1N1流行性感冒病毒即係A，係甲型流行性感冒病毒嘅一個亞種，亦都係引起人類流行性感冒嘅最常見嘅病毒。有啲H1N1引起區域性人類傳染病，好似1918年大面積流行性感冒，死咗50–100萬人。毒性較細嘅H1N1變種野外有存在，引起各種小範圍嘅感冒同較大範圍嘅季節性流行性感冒。


2009年3月～5月，墨西哥同美國嘅豬型感冒就係A型H1N1病毒引起嘅，幾千人感染，死咗百零人，傳播到幾十個國家同地區，引起驚恐。好多國家宣布禁止入口北美豬肉同豬肉製品。為咗減少誤解，世界衛生組織宣布改2009年墨西哥豬型感冒個名做A型H1N1流行性感冒，七月再改咗做2009年H1N1流感大流行。


司馬談之父，司馬喜，任五大夫。亞爺叫司馬無澤，任市長。太爺司馬昌，任秦主鐵官。司馬氏先祖，世典周史，睇天嘅官。不過去周入晉之後，再隨軍入奔秦，之後營生就同天文無關。司馬談任太史，可謂重拾先祖事業。所以要學藝他人。


索帶，帶一種，塑膠做，尼龍為主，方便索起兩件多件嘢，代替繩同篾。發明時用來索大束電綫，唔使散修修。由於夠平又易用，易索實又易剪斷，然而亦可以拉返出來重用，畀人拎去用喺種種事之上。一九五八年由湯馬氏及壁池氏公司發明，至簡單為索帶頭成細扁方框狀，而索帶尾穿入框中，索緊成圈。


任天堂3DS係任天堂推出嘅手提遊戲機，佢可以利用一個叫做Autostereoscopy嘅程序製造唔使戴任何眼鏡都睇到嘅嘅3D效果。3DS喺2011年2月26號喺日本首發，定價係25000円。歐洲就喺2011年3月25號有得買，價錢係零售商自己定。


建安二十三年，吉㔻共少府耿紀、司直韋晃、金禕、佢嘅兩個仔喺夜晚時喺許都發動對曹操嘅誅殺，目標係丞相府，因爲佢哋不滿曹操逼漢獻帝劉協封佢做魏王。而當時關羽喺南面兵力強盛，佢哋想殺咗喺許都督軍嘅王必，再帶天子搵劉備打曹操。


佢哋當晚燒咗丞相府大門，並且射箭射中王必膊頭。當王必走難時，原本想投靠老友嘅金禕，但金家以爲係自己人，應錯聲，將底細漏咗畀王必知，於是王必走咗去城南。天光時佢哋以爲王必死咗，結果王必同嚴匡討伐佢哋，於是場誅殺無過幾耐就冚熄咗。


喺羅貫中嘅歷史小說《三國演義》，人物吉太就係吉㔻嘅現身。不過羅貫中將吉㔻嘅死年改成建安五年，喺書中呢個人物死嘅原因係由於吉平同國舅董承共謀暗殺計劃，想用毒藥殺咗曹操，不過不幸被發現，佢同董承都畀曹操處死。


小港橋初頭係木橋。明朝萬曆十年，禮部尚書何維柏改成石橋。小港橋頭起一石牌坊，刻「雲桂發祥」，所以亦叫「雲桂橋」。清朝康熙十七年，小港橋同是岸寺一齊復修。嘉慶八年，小港村父老鄉親同龍溪潘有度倡議重修小港橋。


大清時，決定起盧漢鐵路先，其次先係粵漢鐵路同蘇滬鐵路。中日甲午戰爭後，各國為咗自身利益，都爭住喺中國起鐵路，獨英國無份。而英人見到咁，有香港，都想喺廣東起鐵路，通去上海。而朝廷戰畧閣係，光緒年間決定自建鐵路，唔好畀英人控制呢條南命脈，所以粵漢重要度提高，同盧漢係一齊起。


粵漢鐵路由官方鐵路公司搞，由盛宣懷督辦，同美國借錢起。當時駐美使伍廷芳與合興公司議借美金四千萬，望五年搞掂。美以畢來斯司路事，起粵三水，築路十五里，用咗過二百萬。畢來斯死，工事都停埋，而美股多賣咗畀比利時。


湖北總督張之洞就認為，比利時已經有份搞盧漢鐵路，粵漢鐵路都畀埋佢，就唔合乎國利，主張廢美約。湖南都幫口，朝廷改命張之洞妥籌辦理。宣懷盛想阻都無用。張之洞叫駐美使梁誠同合興公司傾，年餘始定，借英金一百十萬鎊贖回。


廣東、湖南、湖北三省，公設路局喺湖北，籌款築路，各自為之。湖南以袁樹勳為總理，廣東有三人爭做商辦，就係內閣侍讀梁慶桂、道員黎國廉同粵督岑春煊爭粵路商辦。最後被劾奪官。朝廷命人去查，無耐起返二人原官。而路就由官督商辦，旬日集股數達四千萬蚊，以鄭官應為總理。


後尾張之洞死咗，宣懷盛想將鐵路收歸國有，同英、德、法三國借款。不過咁搞，廣東同湖南人就好唔妥咁做，會有損佢哋利益，上疏反抗。其實同期川漢鐵路，喺四川咁做法，經已搞到暴動，民間有保路運動，殺恐官員，辛亥革命之時，四川就宣佈獨立。


《Will  see you soon》係香港歌手莊正轉型為獨立歌手之後第一首推出嘅單曲，呢首歌嘅曲風亦由佢之前《開放世界》嘅熱血唔同，反而換上未知嘅恐懼同圓潤嘅電子氛圍。歌詞記錄自己喺面對恐懼時嘅感受，寄語香港人將創傷化為勇氣。


MV 喺一條陰暗嘅下水道取景，莊正坐喺電視機前用白布幪眼，隨住音樂同歌聲響起，佢一步步向光明處走去，將幪住雙眼嘅白布解開綁喺手上，最後一個鏡頭以佢向光明處躍下做總結，表達出莊正點樣親手將創傷化為勇氣，跳出鎖著自己嘅框框，寄語自己同香港人能夠喺創傷中繼續看見希望。


因為喺打仗嗰陣，蘇聯轟炸機曾經用燃燒彈轟炸芬蘭嘅城市同平民目標，濫殺無辜平民，受到世界各國嘅強烈譴責。面對國際社會嘅指責嗰時，蘇聯外長莫洛托夫辯詞漏洞百出，甚至話蘇聯飛機冇向芬蘭人民掟炸彈，而係去咗貧民區為貧苦嘅芬蘭人民空投麵包。


呢個可笑嘅大話俾當時喺轟炸現場嘅外國使團同新聞記者揭露，芬蘭軍民就將蘇聯投下嘅燃燒彈改咗個花名，叫「莫洛托夫嘅麵包籃」。由於呢款燃燒瓶多數用酒樽做容器，打後啲人就將佢哋準備嘅呢種小型燃燒彈改咗個花名做「回敬莫洛托夫嘅雞尾酒」，以回敬蘇聯投下嘅「麵包籃」。


《列子》係春秋戰國時期嘅道家學者列禦寇所寫嘅一本書，又名《沖虛經》、《沖虛真經》。全書包括《天瑞》、《黃帝》、《周穆王》、《仲尼》、《湯問》、《力命》、《楊朱》同《說符》八篇，仲有好多出名嘅寓言同比話故事，例如係《杞人憂天》同《愚公移山》呀噉。


綫路起於穗鹽路廣佛市界段，下穿花地河，喺茶滘路花地大道口轉向東北，下穿芳村大道同酒吧街後過江，喺江底轉向東，到達洲頭咀後沿同福路、仲愷路、沿江路同雙塔路敷設，喺海洲路口以東以一個大曲綫轉向北，沿馬場路同華南快速敷設，下穿廣深鐵路同廣園路後轉向東進入匯景北路，下穿科韻路後進入廣氮地區，以反U形綫位繞經世界大觀後沿規劃路向東，止於規劃路科豐路口。


摩利斯遮宿角係格陵蘭島入面嘅其中一個角。佢唔單止係地球最北邊嘅角，而且係1900年嗰陣俾人話咗係地球最北邊嘅陸地，甚至重係1900年嗰陣俾人話咗係地球入面距離北極最近嘅陸地。呢個角距離北極點有711.


反對黨聯盟人民聯盟喺呢次選舉首次得到全國過半票數支持，但執政聯盟國民陣線仍然憑選區劃分優勢，得以保住國會簡單多數席位繼續執政，並從民聯手中取回吉打州執政權，喺其他州屬嘅議席都有所增加，當中喺霹靂及登嘉樓州獲得多數席位繼續執政。


劉凱怡喺香港出世，2010年開始做模特兒工作，拍過一啲廣告。2011年，佢曾經同董嘉儀等七個女模特兒組成組合「Online Angels」，不過個組合無乜點宣傳過就散咗。2018年開始，佢做viuTV節目《Girls' Talk》主持。


佢曾經有份處理立場新聞案、612 基金案同埋香港言語治療師總工會羊村案、同埋2020年六四集會案。去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括伍淑娟在內，合共 15 名曾參與政治檢控案件嘅律政司人員作出制裁。


上流寄生族係2019年韓國電影，奉俊昊做導演，宋康昊、李善均、趙汝珍、崔宇植同埋朴素淡做主角。呢套電影係講一個好窮嘅屋企用盡唔同計仔去幫一戸有錢人打工，後嚟佢哋重諗住拎埋人哋間屋，但係喺間屋入面發現咗另一戸住喺地下室嘅窮人，最後演變做兩個窮人屋企為咗名利互相廝殺嘅故事。


呢套電影最主要諷刺貧富懸殊嘅現象。呢套電影重喺康城影展攞到金棕櫚獎，係第一套攞到呢個獎嘅韓國電影。呢套戲攞咗第92屆奧斯卡金像獎嘅最佳影片獎、最佳國際影片獎、最佳導演獎、最佳原創劇本獎，係韓國史上第一個攞到奧斯卡獎嘅電影。


8月13號，有唔少人自發繼續到機場參加示威活動，但開始有示威者由「和你飛」變成「阻你飛」，主動阻旅客離境，擾亂機場運作，結果機場又要取消大量航班，同晚更有兩個中國人被示威者包圍。香港機場管理局嗰晚成功向法庭申請臨時禁制令，禁止任何人喺機場範圍干擾機場運作，第二日開始執行。


加藤與惠係日本足球員，踢中場，曾經喺1997～2008年間為日本女子足球代表隊出場114次，入咗8球。佢代表日本參加過1999年FIFA女子世界盃、2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。


下面係一個香港強姦案件列表。自從發現中華人民共和國香港特別行政區強姦問題嚴重以後，香港媒體對香港婦女安全報導力度大增，以揭發曝光與今日香港同英屬香港有關香港人道德水平或“強姦”為新聞重點。以下列出被報導過同香港有關強姦案件案例。


『夏目友人帳』係日本漫畫家綠川幸嘅漫畫作品，喺『LaLa』、『LaLa DX』上連載，到2009年9月為止，單行本已經出到第8本。喺2008年7月改編成動畫，共13集，2009年1月開始播放第二期，同樣係13集。


當日中午之後，幾十位示威者將目標轉去立法會綜合大樓，開始用鐵籠車撞爛門口落地玻璃，不過因為有防暴警察駐守大樓入面，示威者未有進入大樓。但係到約莫夜晚9點，警方突然撒退，幾十位示威者就趁住呢個機會衝入大樓，週圍塗鴉同大肆破壞，包括損毀歷屆立法會主席畫像，不過大樓入面嘅文物同圖書就未有被破壞。


反話，又叫反諷、反詰、反語、倒反，即係表達同字面意思相反嘅意思嘅手法。修辭學上就叫做反諷法或倒反法，係常用嘅修辭或講嘢嘅技巧。反話可以係用本身詞語相反嘅意思嚟表達原意，通常係用褒義詞代替貶義詞，就好似婉曲嘅微辭，不過唔一樣。


《開心華之里》係無綫電視電視劇，由胡楓、譚倩紅、廖啓智、林漪娸、米雪、李子雄、魏駿傑、朱健鈞、關詠荷、夏韶聲、葉蘊儀、麥皓為 、葉振聲、談佩珊、麥家琪、張慧儀、黃澤鋒、林劍峰演出，1993年5月到1994年8月首播，一共325集。


佢喺2015年區議會選舉期間，就候選人游蕙禎外型喺Facebook 同埋 Instragram 發表意見，話人哋「係嚟選美既」，但係就以「本人意見不代表本人立場」作結，被網民認為係「終極頭盔」。事後佢因為被人批評，再出留言話其實自己根本冇了解有關候選人，網民認為佢唔理人哋選舉政綱，只係評頭品足，認為佢係唔抵得人哋樣貌出眾，抹黑對方只係靠樣貌拉票，係無知嘅表現。


火藥洲火藥庫喺1887年由一間叫做British Dynamite Company嘅英國軍火公司起，係香港當時最大型嘅私人爆炸品倉庫，同供應火藥畀駐港英軍。1908年，駐港英軍基於軍事嘅理由，同埋火藥庫同港英政府倉庫構成競爭，拒絕續約使用該火藥庫嘅火藥，火藥庫因為咁而被迫關閉。


無，概念一類，同有相反，有无、冇等寫法。無，有種種情況。預期有、或想有，而但實際相反，就為無，見於「嗰度無」、「搵過無」。又或，嘢可變動而唔變，見於「無事」、「無郁過」。又或好似在於意義、重要、價值、關係之類，而嘢有所缺，見於「無用」、 「無關係」、「無關重要」。


華南電影工作者聯合會係一個親中派電影專業人員團體，前身係「華南電影工作者聯誼會」，1949年7月10號成立，同年更改成依家嘅名，亦係香港首個電影專業人員團體。創會初期只限於粵語片從業員，之後容納國語片範疇，最終擴大去到電視、電台、話劇同藝術攝影界。


華南電影工作者聯合會屬於香港親中派嘅一份子，喺香港立法會體育、演藝、文化及出版界功能界別入面，華南影聯係界別入面「演藝界行業協會及本地持牌廣播機構」之一。喺2003年，華南影聯亦同工聯會合作，策劃同製作大型舞台劇《歲月的風采》，並得到當時唔同香港政府司局長、中國負責駐港事務同廣東省嘅官員支持。


梁立人，BBS，係香港傳媒人，喺中國大陸出世，祖籍廣東梅州。佢曾經做過紅衛兵，文革後期又偷渡過嚟香港。嚟咗香港之後就報讀咗第一期嘅無線電視藝員訓練班，畢業後一年就轉任編劇，之後仲成為咗香港同華人影視界嘅編劇，亦都係香港同中文電視業嘅資深電視人、電影人，香港殿堂級嘅影視創作人，香港現代戲劇創作鼻祖。


梁立人都有從事平面新聞媒體評論主筆同管理層嘅工作，喺香港多家親建制派嘅平面媒體到開設專欄，就例如《東方日報》、《太陽報》、《文匯報》、《成報》等等，佢亦都曾經係《成報》嘅社長，係香港言論界嘅筆鋒人物。


梁立人曾經做過香港麗嘅電視、香港亞洲電視、香港無線電視、新加坡新傳媒電視嘅管理層，亦都有做過好多間中文電視台電視劇創作部高管、新加坡廣播局戲劇處處長。佢曾經創作、主理咗過百部經典中文電視劇，例如香港電台電視部嘅《獅子山下》、《小時候》等等，香港亞洲電視嘅《大地恩情》、《變色龍》、《大內群英》、《我來自潮州》、《我同僵屍有個約會》等等，香港無線電視嘅《絕代雙驕》、《僵屍奇兵》、《大運河》、《成吉思汗》等等，新加坡電視劇《人喺旅途》、《霧鎖南洋》等等，台灣華視電視劇《包青天》等等，係香港首屈一指嘅編劇家，比人稱為「金牌編劇」、「香江戲劇神筆」。


梁立人主政香港同新加坡媒體期間，曾經協助香港麗嘅電視、香港無線電視、以及新加坡廣播局組建戲劇創作組，為兩地電視文化帶入咗「創作主導製作」嘅方針策略同激活咗電視劇嘅創作文化。從此香港電視劇同新加坡電視劇就進入咗重視原創性、重視創新創意嘅階段。


梁立人創造咗香港電視業嘅編劇制度，同時亦都創造咗香港電視劇「十字法」嘅編劇藍本同模式，並培育咗大批頂尖嘅編劇，例如張華標、陳靜儀、韋家輝、林超榮、黎文卓、鄭丹瑞、高志森、文雋、司徒慧焯、陳十三、周旭明、谷德昭等等嘅編劇名家，全部都係梁立人嘅徒子徒孫。


梁立人幫助香港成立咗香港電影編劇家協會，並做咗副主席。目前梁立人穿梭中港兩地經常開班授徒，同埋香港中國內地好多個部門團體籌辦編劇訓練班，積極咁幫香港同內地培養優秀嘅編劇人才，激活香港同內地新生代嘅創意同創作能力。


唔單止幕後人才，梁立人亦都擅長喺發掘幕前精英嗰到。其實唔少原本名唔經傳嘅明星，都係由梁立人發掘重用，並幫手塑造出彩角色令佢哋成為咗天王巨星，例如影帝萬梓良、杜汶澤、姜大衛、謝雪心、馮寶寶、陳庭威等等。


其父親係前中國國民黨軍官，家族顯赫，曾經喺內地文化大革命期間，家族比人打成右派，而梁立人亦都要成為知青，其後喺上山下鄉期間，游水偷渡嚟香港。之後佢喺著作《大逃港》到都有細細講當中嘅辛酸經歷 Wayback Machine嘅版面存檔備份。


梁立人亦都係一位發明家，早年同劉文建合作，發明瞭快碼及九方輸入法，並且創立咗九方科技控股有限公司 Wayback Machine嘅版面存檔備份，仲做咗公司主席總裁。梁立人亦都將科技公司業務推廣到內地同東南亞。


顏成坤祖籍廣東潮陽，喺香港出世。老豆顏永祠本身係九龍倉嘅咕喱頭，後來自立門戶，喺九龍做人力車生意，不過喺顏成坤細個就已經死咗。人力車生意授權顏永祠嘅兄弟顏六去做。到顏成坤成年之後，阿媽詹氏將本來授權畀叔伯顏六嘅人力車生意收返，交畀顏成坤打理。


喺1923年，顏成坤同黃耀南一齊成立中華汽車，想喺新興起嘅巴士市場分一杯羹。佢哋最初喺九龍區經營，對手有後來都攞到專營權嘅九巴同埋啟德客車公司。1927年，顏成坤同黃耀南個妹黃亦梅結婚，兩家嘅關係更加緊密。


由於中巴嘅生意有專營權保護，即係獨市生意，所以盈利一直唔係問題。除咗中巴呢盤生意，顏成坤又有參股銀行同做其他公司嘅董事長，又有參與體育事務。1951年，顏成坤又入咗立法局做議員。1959年更加升做首席非官守議員去到1961年。


但係中巴一成不變嘅管理手法，加上時代嘅進步，佢嘅服務水平漸漸為人垢病，唔單止市民，就連政府官員都批評中巴質素跟唔上時代。到1993年，政府將原本係中巴嘅26條巴士路線嘅專營權批畀城巴，對中巴做成一定打擊。


顏家第二代都無心經營巴士生意，顏傑強更加話過巴士係「邋遢生意」，另外顏成坤「慳儉」嘅性格亦都傳承曬畀大女顏潔齡，佢曾經試過用隔夜西餅招呼官員聞名。由於中巴到1990年代經營問題仍然存在，而且改革速度慢，勞資關係又好差，顏氏姊弟無心做巴士呢一瓣生意就連街外人都知。


近衛家大約響1153年左右由藤原忠通四仔基實創立，嗰時叫陽明家。1163年，基實早死，大仔基通繼承陽明家，後嚟基通跟據響屋企前面嘅近衛大路，改名叫近衛家。之後基通一直同叔叔九條兼實響度對抗，而呢個時候近衛家就升為攝家之一。


之後傳到第十七任當主前久，前久好做得，好快就得到當時好有勢力嘅豐臣秀吉睇起，令到近衛家地位上升。但之後一任當主信尹冇仔，前久又淨係得信尹一個仔，所以近衛家面臨畀人廢除。而前久有一個女前子，嫁咗畀後陽成天皇，生咗四個仔，所以信尹就認咗前子嘅第二個仔信尋做契仔去避免畀人廢除，從此近衛家就成為皇別攝家，所以得到嘅俸錄都特別多。


1884年，明治天皇頒令華族令，要求全部堂上家都要做華族，其中時任當主篤麿畀人封為公爵。而佢響政治界好活躍，曾經做過貴族院議長，而大仔文麿仲曾經做過日本首相。另外篤麿個二仔秀麿就做咗指揮家，而秀麿就影響咗依家近衛家好多成員都係玩音樂。


1820年代，佢同錢納利拜師學畫。錢納利係當時第一位英國畫家住響中國。林官之後就慢慢出名，尤其係西洋人像畫。錢納利亦都同佢同佢細路庭官，即係關聯昌，畫咗幅畫。不過到最後，錢納利同林官反面，因為林官賣畫平過佢，同佢搶生意。


風，日本一歌，端田宣彦作曲，北山修填詞，青木望編曲。風，日文讀為かぜ，故英文亦寫Kaze。此曲一九六九年一月面世，二十世紀七十年代，流行世界。此曲屬民謠之風，樂曲優美，歌詞勵志，日本樂壇周不時都會翻唱。


泰王國小姐係泰國一項選美賽事，1934年開辦，原本叫暹羅小姐，1940年就改名做泰國小姐。賽事一年一度，參賽者必須係未婚嘅，比賽好注重詩、書、禮、儀、同泰國歷史嘅考核。得到冠軍嘅佳麗後尾好多畀王室賜尊、封官或者嫁入豪門。


選舉管理委員會聲稱澳門立法會全部非建制派候選人唔擁護《基本法》或者唔效忠中華人民共和國澳門特別行政區而被取消資格。當中，好多名現任或者曾任議員包括民主派元老新澳門學社議員蘇嘉豪以及吳國昌同埋第四屆澳門立法會議員陳偉智等被判冇參選資格。


間嘢喺1924年2月成立黃埔軍校時，喺沿江中路近江灣一帶整咗籌備委員會，重喺4個月後成立黃埔軍校。黃埔軍校喺長洲成立後，原址改成黃埔軍校駐廣東省辦事處。8個月後雖然喺原址開搞中國青年軍人聯合會，但第二年連同孫文主義學會一齊解散，隨後成立咗黃埔同學會。


呢個節目主要係以打擊罪案為主，香港警務處會派代表同埋節目主持人一齊出席電視節目，內容會有案件重演形式嘅短片，向香港市民披露有關罪案嘅資料，等啲目擊罪案嘅市民致電警方去提供相關罪案嘅線索。案件重演形式嘅短片亦都會教導市民一啲犯人／騙徙嘅犯案手法，希望市民能夠提高警惕，減少日常罪案嘅發生。


楊昕係嚟自澳門嘅香港模特兒、電影、廣告演員，2013年奪得中華文化小姐澳門賽區冠軍，亦做過全球城市小姐香港區最上鏡小姐。佢係中泰混血兒，喺澳門演藝學院畢業，之後去咗香港發展，拍過唔少廣告、電影同電視劇。


溥儀眼鏡贊助過無綫電視好多節目，有人質疑兩間公司關係密切，邱聖華參加《我係小廚神2》會對其他參賽者唔公平。邱李茂琪回應指溥儀眼鏡最後贊助無綫節目係喺2013年，亦冇到場觀賽，更唔識得幕後人員，阿女喺比賽入面冇任何優勢。


Astro AOD係馬來西亞Astro集團喺2007年7月16號成立嘅其中一個全天候24小時播出嘅電視頻道，以前就叫做Astro on Demand劇集首映。呢個頻道係香港電視廣播有限公司同馬來西亞Astro合作開辦，主力播出最新最熱門嘅香港無綫電視劇集。


喺1996年佢因為想實現做藝人嘅夢想所以就去面試做演員。面試嗰陣叫咗佢扮訓導主任，而因為佢本身係老師所以就順利完成。之後佢就入咗行同開始喺香港電台兼職拍戲，直至2006年正式退休後繼續做特約演員。依家亦接拍無綫電視劇集同埋電影。


椎名林檎，原名椎名裕美子，花名蘋果女王，係日本嘅獨立創作女歌手、樂手，2004年以後同時作為東京事變樂團嘅主唱，所屬經紀公司係自己所設立嘅藝能事務所黑貓堂。佢唱歌嘅音色好獨特，基本上所有作品都由佢自己作曲同填詞，而歌詞都係佢自己嘅真實經歷同感受。


柯嘉琪係2006年香港演藝學院戲劇學院表演系藝術學士，曾連續三年獲頒「傑出學生獎」、「傑出演員獎」同六個獎學金，並代表學校去北京作戲劇交流。畢業後獲頒獎學金遠赴法國跟隨Philippe Gaulier學一年戲劇表演。


摩士公園，香港公園之一，遊樂場之一，喺黃大仙鳳舞街四十號，摩士公園其一個，英文叫Morse Park 。行政上歸黃大仙區。設施有草地球場、硬地球場、籃球場、排球場、門球場，以及十一人草地足球場、七人草地足球場、七人足球場。


同月26號，薩摩亞政府宣佈封國，唔畀冚唪唥船隻做釣魚或未夠14日隔離期而做商務啲人士入境，淨畀貨運船帶貨品或運機油入境。封鎖直到同年5月14號先至解封，不過淨開放咗往返紐西蘭堪培拉同惠靈頓嘅航班。同年6月重宣佈封城，唔畀除食品批發同緊急必需品外嘅其它業務開搞，重呼籲民眾保持至少2m嘅社交距離同限制埋參與大型儀式嘅人數上限。


2020年11月18號，薩摩亞確診咗第一單武漢肺炎感染個案，患者係位船長，喺上個禮拜從紐西蘭坎特貝利大區基督城揸船返薩摩亞時發現感染武漢肺炎。事發六日後，薩摩亞政府宣佈延長隔離期，入境必須要自行隔離21日兼期間核酸結果係陰性先至得。


踏入2022年，1月20號當日開始出現確診10單武漢肺炎感染個案。患者出自澳洲航空嘅航班，喺澳洲昆士蘭州布里斯班飛返薩摩亞時發現，重喺兩日後確診多5單。隨後薩摩亞政府考慮採取封城措施，決定喺23號搞為期48個鐘頭嘅封城。


封城期間，又確診多5單感染個案，政府亦宣佈繼續延長一日嘅封城。期間又出多6單感染個案，患者都係喺1月20號搭嘅布里斯班飛返薩摩亞嘅撤僑航班時發現。25號當日又確診多一單，政府亦繼續延長封城。據悉，喺封城期間確診嗰7位患者入面，其中有1位旅客感染咗Δ變種，淨低嗰6位都係感染咗Ο變種毒株。


《特務戇J》係2003年4月11號響英國上畫嘅一套間諜喜劇片，呢套片係路雲雅堅遜領銜主演，彼得豪伊特執導，佢上畫之後即有1.6億美元嘅票房紀錄，製作公司係StudioCana同埋Working Title Films。


喺結理論裡面，一個結嘅突變係一種可以用嚟整新結出嚟嘅操作。假設K係一個結，而且用結圖畫咗出黎，考慮投影平面上面嘅一個圓盤D，而佢嘅邊界圓同K啱啱好相交4次。透過平面同痕，可以假設個圓盤係真係圓形嘅，同埋嗰4個交點喺個圓上面係等距分佈。


圓入面結嘅部份係一個纏繞，有2個反轉圓嘅方法可以交換個纏繞嘅兩對終點，另外呢兩個反轉嘅複合係1個旋轉，亦都可以交換啲終點。一個突變就係呢個纏繞換成以上講嘅3種變換方式其中一個所形成嘅新結，出嚟嘅結叫做K嘅突變體。


今年奧運開幕儀式，日本影片分享網站Niconico都有直播。其中喺中國隊出場嘅時候，好多網民用上「武漢肺炎」、「元凶」、「責任」、「戰犯」等字眼形容中國。另外喺香港同台灣隊出場嘅時候，亦表示支持香港民主運動同埋台灣獨立同台日友好。


喺羽毛球女子雙打項目裏面，中國喺其中一場派出陳清晨同賈一凡，並且對上南韓嘅金昭映同埋孔熙容。中國雖然勝出，但就有唔少網民喺比賽片段入面聽到，比賽嘅時候陳清晨不停爆粗鬧南韓嘅代表，試圖用聲音彰顯氣勢。陳清晨得到有啲中國大陸網民嘅支持，有啲網民甚至講到明自己就係雙重標準。


對於自己嘅國家選手成為中國網民針對嘅對象，日本大東文化大學社會學部教授野島剛話，中國網民呢啲唔理性或者無根據嘅批評，會令人質疑中國民意唔成熟。佢又話，喺中國網絡上唔能夠批評中國，但就可以批評其他國家，呢啲係習近平政權近年培養年輕人不受控愛國主義嘅結果，但國際社會唔會認同。


7月26號，日本代表水谷隼同伊藤美誠喺乒乓波混雙決賽贏咗中國隊嘅劉詩雯同許昕。而福原愛喺呢次賽事入面，擔任富士電視台嘅評論員，本身亦係劉詩雯嘅好朋友，賽事結束後，有啲網民就走去逼福原愛表態，又話福原愛唔知醜。


喺7月28號，日本體操小將橋本大輝喺東京奧運男子個人全能賽決賽入面贏咗中國嘅肖若騰，引嚟中國網民對裁判評分標準嘅質疑。有網民甚至翻牆去到橋本大輝嘅社交網站嗰度洗版攻擊，仲製作一啲極具侮辱性嘅圖卡，引起日本網民高度不滿。


有部份中國女子隊嘅成員，因為長相、聲線似男人，例如廖孟雪同童曾歡，成為今屆東京奧運會國際熱話，亦再次引起質疑性別、參賽不公嘅討論。有網民質疑，中國運動員一直有作弊嘅嫌疑，例如係為咗增加體能，長年服用男性激素。


呢度入面係一個三元里村嘅城中村地區，入面有好多矮嘅屋仔響度。雖然話呢條村凈係得1條車道，但佢係雙行線嘅。而呢個村係唔畀大貨車入去嘅。呢條馬路主要係人流同單車、殘疾人摩托車同電單車比較多，而機動車就比較少。


香港浸會大學持續教育學院係香港浸會大學其中一間學院，1975年創校，當初叫香港浸會學院持續教育學院。佢而家有開設學士學位、銜接學位同高級文憑等課程，舊時亦有開預科課程。佢除咗會用九龍塘同石門嘅大學校園上堂，亦開設咗三個教學中心。


竹林精舍，佛教至早嘅精舍，首座佛寺前身，喺摩竭陀國王舍城邊，亦叫迦蘭陀精舍。精舍為迦蘭陀長者所有，原本竹園畀耆那教用，後尾奉佛而立嘅精舍。亦即迦蘭陀竹林嘅精舍。之所以叫迦蘭陀，皆因有迦蘭陀依種雀棲於竹林入便。


成座建築嘅屋脊同木斗栱以簡單嘅圖案嚟裝飾，正面牆頂部份嘅兩個圓窿係用作防禦用途。屋前面起咗風水牆用嚟擋煞。門前嘅對聯寫住「長守中原舊，春回大陸新」。磚牆用青磚砌成，兩層而中空，用嚟散熱同防止滲水。長春園嘅正廳「留耕堂」，安放咗長春園列祖嘅神位，畀子孫供奉。


長春園由泝流園鄧氏族人鄧權軒嘅後代起，係兩進式設計嘅建築物。園裏面設有一個練武場，舊時啲武舉人就係喺度訓練出來。而家園裏面仍然放置咗三把曾經用嚟習武嘅鐵關刀，分別重65斤、85斤同112斤，長8呎10吋、9呎同9呎4吋。


喺2019年7月21號夜晚，港鐵元朗站發生針對反送中運動參加者嘅恐怖襲擊，但香港警察對於發動襲擊嘅黑社會人士，當時就採取寬容態度。後來有網民揭發，聲討教協嘅Facebook喺事件之前，21號下晝1至2時左右，已經出過一個Post，寫住「元朗六鄉已準備好。


中國外交部發言人華春瑩喺2021年3月26號嘅記者會上播放片段，聲稱美國退役陸軍上校、前美國國務卿鮑威爾嘅幕僚長韋加臣親口承認所謂新疆維吾爾族問題，只不過係美國對中國戰略陰謀。不過，韋加臣佢當時已經離開咗美國政府超過10年，根本唔能夠代表或者反映美國嘅政策，而且韋加臣最後其實講到自己嘅說法，只係其中一個可能，但嗰句華春瑩就冇播到出嚟。


喺互聯網時代，「囧」字喺台灣嘅網上討論區社群開始流行，好快亦傳去香港，亦逐漸喺嗰度嘅青少年同埋網上族群開始普及，隨後再傳埋入中國大陸，後來隨着網絡次文化興起，主流媒體開始嘗試引入囧字作為新聞元素，開始喺電影同廣告產業產生效應。


「囧」字因佢嘅楷書外觀好似失意表情，好快喺互聯網上流行。隨後喺香港，有網民將電視劇《亂世佳人》中嘅演員胡杏兒喺劇中常做嘅委屈八字眉個樣同囧字相比，評論佢嘅演技，進行惡搞，令「囧」字喺網上更加流行。又用個字嘅形象來表示尷尬、無奈、頂唔順或者服咗你等意思。


對於「囧」字喺網上流行，亦也引起一啲爭議。有人認為應該尊重漢字，用來惡搞比較不雅，有損中華文化嘅厚重感。但亦有人認為對「囧」呢類生僻字嘅關注，有利漢字文化傳播。網絡語言對漢字、方塊字嘅一種重新解讀係一種積極嘅文化傳播現象。


松香，英文叫resin或者rosin，係松嘅樹脂，不過都有其他針葉樹嘅樹脂。樹脂加熱後將液體揮發走，淨低乾埋就變成黃色一嚿。松香係半透明，係藥材一種，亦都可以做油，蠟。焊電路板都用到松香，佢亦都可以搽落樂器弓弦。


近年士林夜市傳出咗唔少消費爭議，例如對外國遊客抬價，亂推出「隱藏版菜單」等等，形象受到影響，唔少攤商做唔住。去到2020年11月，東森新聞就報道，因為形象問題加上武漢肺炎嘅問題，人潮銳減，嗰度有唔少整排掛出招租嘅廣告板。


半山洲，香港一地，亦係一村，處於大埔南面谷地，喺碗窰河嘅東面。東面有山脈阻隔，山後有黃宜坳、大埔海。山起自谷口荔枝山，由荔枝山起，山脈圍住半山洲。半山洲處於谷中半山，有大涌流入碗窰河。涌與碗窰河間亦有一脈，過脈越水，西面到新屋家。